
Ca părinţi, dorința noastră este ca alţii să aibă nevoie 
de noi; ca adolescenţi, dorința lor este să nu aibă nevoie 
de noi. Conflictul este real; avem de-a face cu el în fiecare 
zi pe măsură ce îi ajutăm pe cei pe care îi iubim să devină 
independenţi de noi. 

Dr. Haim G. Ginott, Between Parent and Teenager, 
The Macmillan Company, 1969 

AM DORI SĂ MULŢUMIM... 


Familiilor şi prietenilor noştri, pentru că au fost 
răbdători şi înţelegători în lunga perioadă în care am scris 

cartea şi pentru că au fost suficient de drăguţi să nu ne 
întrebe: „Şi când estimaţi că veţi termina de scris cartea?” 

Părinților din grupul nostru de lucru, pentru dorinţa 
lor de a încerca noi căi de comunicare cu familiile lor şi 
pentru că au împărtăşit experienţa lor membrilor grupului. 
Poveştile pe care ni le-au spus au fost o sursă de inspiraţie 
şi pentru unii, şi pentru alţii. 

Adolescenţilor cu care am lucrat, pentru tot ce ne-au 
spus despre ei şi despre lumea lor. Descrierea lor sinceră a 
fost pentru noi o ocazie extrem de prețioasă de a privi din 
prisma lor preocupările pe care le au. 

Lui Kimberly Ann Coe,  graficianul nostru 
extraordinar, pentru faptul că a luat toate schiţele 
personajelor noastre şi cuvintele pe care le-am atribuit lor 
şi le-a transformat într-o paletă variată, extrem de 
minunată, de personaje ale căror cuvinte prind viaţă. 

Lui Bob Markel, agentul nostru literar şi dragul 
nostru prieten, pentru entuziasmul manifestat chiar de la 
început faţă de proiectul nostru şi pentru sprijinul său 
ferm când ne căutam drumul printre nenumăratele 
variante pe care le-a avut această carte. 

Lui Jennifer Brehl, editorul nostru. Ca un „părinte 
perfect”, a crezut în noi, ne-a susţinut în ce aveam mai bun 
şi a scos în evidenţă cu respect locurile în care am putea 
transforma „binele” m şi mai bine. A avut dreptate, de 
fiecare dată. 

Doctorului Haim Ginott, mentorul nostru. Lumea s-a 
schimbat dramatic de la dispariţia lui, dar convingerea sa 
că „pentru a atinge obiective omeneşti avem nevoie de 
metode omeneşti” rămâne adevărată pentru totdeauna. 

DE CE AM SCRIS ACEASTĂ CARTE 

Nevoia exista de mult, dar o mare perioadă de timp 
nu am văzut-o. Apoi au început să apară scrisori ca 
aceasta: 

Dragă Adele şi Elaine. 

AJUTOR! Când copiii mei erau mici, How to Talk. Se 
Kids Will Listen era Biblia mea. Dar acum, când au 11 şi 

respectiv 14 ani, m-am trezit în faţa a cu totul alte 
probleme. V-aţi gândit să scrieţi o carte pentru părinţi 
despre adolescenţi? 

La scurt timp după aceasta, am primit un telefon: 

Asociaţia noastră civică intenţionează să organizeze 
conferinţa anuală „Family Day” şi sperăm că ne veţi oferi 
câteva indicii preţioase despre cum să ne descurcăm cu 
adolescenţii. 

Am ezitat. Nu am mai prezentat niciodată un 
program care să se fi concentrat exclusiv pe adolescenţi. 
Dar această idee ne intriga. De ce nu? Am putea prezenta 
o trecere în revistă a principiilor de bază ale unei 
comunicări eficiente, numai că de data aceasta vor fi 
folosite exemple cu adolescenţi şi vom arăta, prin rolurile 
jucate, care sunt tacticile. 

Prezentarea unei lucrări noi este întotdeauna o 
provocare. Niciodată nu poţi fi sigur dacă publicul va 
rezona cu ea. Dar a făcut-o. Oamenii ascultau cu atenţie şi 
răspundeau entuziaşti. În timpul întrebărilor şi al 
răspunsurilor voiau să afle care sunt opiniile noastre 
despre tot, de la interdicții şi găşti, până la răspunsuri 
obraznice şi eşecuri. După aceea am fost înconjurate de un 
mic grup de părinţi care doreau să stea de vorbă cu noi în 
particular. 

„Sunt o mamă singură şi băiatul meu de 13 ani a 
început să-şi piardă vremea cu cei mai răi băieţi din şcoală. 
S-au ocupat de droguri şi de cine mai ştie ce altceva. Îi tot 
spun mereu să stea departe de ei, dar nu vrea să mă 
asculte. Mă simt de parcă lupt într-o bătălie deja pierdută. 
Cum să-l fac să mă asculte?” 

„Sunt aşa de supărată. Am văzut un e-mail primit de 
fetiţa mea de 11 ani de la un coleg de clasă: «Vreau să fac 
sex cu tine. Vreau să-mi bag cocoşelul în păsărica ta.» Nu 
ştiu ce să fac. Să le dau un telefon părinţilor lui? Să fac o 
reclamaţie la şcoală? Ei ce ar trebui să-i spun?” 

„Tocmai am descoperit că fata mea de 12 ani 
fumează marihuana. Ce ar trebui să-i spun?” 


„Sunt speriată de moarte. Făceam curăţenie în 
camera fiului meu şi am găsit o poezie, scrisă de el, despre 
sinucidere. La şcoală învaţă bine. Are prieteni. Nu pare să 
fie nefericit. Dar poate este ceva ce nu am reuşit să văd. 
Să-i spun că i-am găsit poezia?” 

„Fata mea îşi petrece mult timp pe chat în ultima 
perioadă cu un băiat de 16 ani. Cel puţin ela zis că are 16 
ani, dar cine poate şti? Acum vrea să o întâlnească. Mă 
gândesc să merg şi eu cu ea. Ce părere aveţi?” 

În maşină, pe când ne întorceam acasă, am vorbit 
fără întrerupere: uite cu câte trebuie să se confrunte 
părinţii aceştia!... în ce lume diferită trăim astăzi!... Dar 
oare vremurile chiar s-au schimbat aşa de mult? Oare noi 
şi prietenii noştri nu eram îngrijoraţi de sex, droguri şi de 
presiunea prietenilor şi, da, chiar de sinucidere, când 
copiii noştri erau la vârsta adolescenţei? Dar, oricum, ce 
auzisem în seara aceasta părea a fi mai rău, mai 
înfricoşător. Erau şi mai multe motive de îngrijorare. Şi 
problemele începeau mai devreme. Probabil pentru că 
pubertatea începea mai devreme. 

După câteva zile am primit un alt telefon, de data 
aceasta de la un director de şcoală: 

„Acum desfăşurăm un program experimental pentru 
un grup de elevi atât de la gimnaziu, cât şi de la liceu. Am 
dat câte un exemplar din cartea dumneavoastră, How to 
Talk. Se Kids Will Listen, fiecărui părinte inclus în 
program. Deoarece cartea dumneavoastră ne-a fost de 
mare folos, ne întrebam dacă nu aţi dori să vă întâlniți cu 
părinţii şi să moderați câteva întâlniri de lucru cu ei”. 

I-am spus directorului că ne vom gândi la propunerea 
lui şi vom reveni. 

În zilele următoare ne-am reamintit de adolescenţii 
pe care i-am cunoscut cel mai bine - copiii noştri. Ne-am 
întors în timp şi am început să ne amintim anii din 
adolescenţa copiilor noştri, pe care de mult îi îngropasem - 
momente întunecate, pete luminoase şi clipe în care am 
fost cu sufletul la gură. Încetul cu încetul, am reintrat pe 

terenul emoţional al anilor trecuţi şi am retrăit aceleaşi 
nelinişti. Încă o dată ne-am gândit la ce anume făcea ca 
aceşti ani să fie atât de dificili. j 

Nu era vorba că nu am fi fost prevenite. Incă de la 
naşterea copiilor noştri am tot auzit: „Bucură-te de ei 
acum, cât sunt încă mici”, „Copii mici, probleme mici; copii 
mari, probleme mari”. Mereu şi mereu ni se tot spunea că, 
la un moment dat, acest copil drăgălaş al nostru se va 
transforma într-un străin posac care ne va critica gusturile, 
ne va contesta regulile şi ne va respinge valorile. 

Deci, chiar dacă fusesem oarecum pregătite pentru 
schimbări în comportamentul copiilor noştri, nimeni nu ne 
pregătise pentru sentimentul că am pierdut ceva. 

Pierderea unei relaţii vechi, strânsă. („Cine este 
persoana aceasta ostilă din casa mea?”) 

Pierderea încrederii. („De ce se comportă aşa? Am 
făcut oare ceva... sau nu am făcut?”) 

Pierderea satisfacţiei de a fi util. („Nu, nu trebuie să 
vii. O să meargă cu mine prietenii mei!”) 

Pierderea sentimentului că suntem nişte protectori 
atotputernici care îi pot ţine pe copiii lor departe de 
pericol. („E trecut de miezul nopţii. Unde este? Ce face ea 
acolo? De ce n-a venit încă acasă?”) 

Şi chiar mai mare decât sentimentul de pierdere era 
frica noastră. („Cum să îi ajutăm pe copiii noştri să 
depăşească fără probleme această perioadă? Cum să 
depăşim noi această perioadă?”) 

Dacă aşa stăteau lucrurile cu o generaţie mai 
devreme, ce se întâmplă oare cu mamele şi taţii de astăzi? 
îşi cresc copiii într-o societate care este mai săracă, mai 
brutală, mai crudă, mai materialistă, mai sexualizată, mai 
violentă decât era înainte. Cum să nu se simtă părinţii din 
ziua de azi depăşiţi? Cum să nu se simtă împinşi la decizii 
extreme? 

Nu este greu de înţeles de ce unii reacţionează mai 
dur - instituie reguli şi pedepsesc orice abatere, chiar dacă 
e mică, ţinându-şi adolescenţii strâns în frâu. Putem, de 

asemenea, să înţelegem de ce alţii renunţă, de ce nu ridică 
mâna, caută o altă perspectivă de înţelegere şi speră la ce 
e mai bun. Dar ambele abordări - „Fă cum ţi-am spus” sau 
„Fă ce vrei” - înlătură orice posibilitate de comunicare. 

De ce ar vrea un tânăr să fie deschis cu un părinte 
care îl pedepseşte? De ce ar căuta el îndrumare la un 
părinte care îi permite orice? Dar totuşi bunăstarea 
adolescenților noştri - uneori chiar siguranţa lor - 
presupune tocmai a avea acces la ideile şi valorile 
părinţilor lor. Adolescenţii au nevoie să-şi poată exprima 
îndoielile, să-şi împărtăşească temerile şi să exploreze 
opţiunile alături de un adult care să-i asculte fără să-i 
judece şi să-i ajute să ia decizii responsabile. 

Cine altcineva decât mama şi/sau tata vor fi alături 
de ei zi de zi, în toţi aceşti ani critici, pentru a-i ajuta să 
reziste mesajelor ademenitoare din mass-media? Cine îi va 
ajuta să reziste presiunii anturajului? Cine îi va ajuta să se 
descurce în faţa găştilor şi a cruzimii, a dorinţei de 
acceptare, a fricii de respingere, a terorii, excitării şi 
confuziei adolescenţei? Cine îi va ajuta să se lupte cu 
impulsul de a se conforma şi cu efortul de a fi sinceri cu ei 
înşişi? 

Poate fi extraordinar de greu să trăieşti alături de un 
adolescent. Ştim. Ne aducem aminte. Dar, de asemenea, ne 
aducem aminte cum, în toţi aceşti ani tulburi, ne-am impus 
anumite tactici care ne-au ajutat să navigăm pe cele mai 
agitate ape, fără să ne scufundăm. 

Acum este momentul să transmitem mai departe tot 
ce a fost atât de util pentru noi. Şi să învăţăm de la această 
generaţie de astăzi tot ce este util pentru ei. 

L-am sunat pe director şi am programat primul grup 
de lucru pentru părinţii adolescenților. 

NOTA AUTORILOR 

Cartea aceasta se bazează pe numeroasele ateliere 
pe care le-am ţinut prin ţară şi pe cele pe care le-am ţinut 
pentru părinţii adolescenților, separat şi împreună, în New 
York şi Long Island. Pentru a spune cât mai simplu posibil 

poveştile lor, am comprimat toate aceste grupuri 
numeroase într-unul singur, iar noi, autoarele, am devenit 
o singură voce. Deşi am schimbat numele şi ordinea 
evenimentelor, am păstrat cu sfinţenie esenţa adevărului 
experienţelor noastre. 

Adele Faber şi Elaine Mazlish 

1 

A FACE FAŢĂ SENTIMENTELOR 

Nu ştiam la ce să mă aştept. 

În timp ce alergam prin parcarea din faţa şcolii îmi 
tineam cu greu umbrela din cauza vântului şi mă întrebam 
dacă altcineva şi-ar fi părăsit căminul călduţ într-o noapte 
aşa de rece şi de urâtă pentru a veni la un atelier despre 
adolescenţi. 

Şefa departamentului de consiliere m-a întâmpinat şi 
m-a condus într-o clasă unde mă aşteptau douăzeci de 
părinţi, vorbind animat. 

M-am prezentat, i-am felicitat pentru curajul de a 
înfrunta această vreme urâtă şi le-am dat ecusoane pe care 
fiecare să şi le completeze. Cât timp scriau şi discutau unii 
cu alţii, am avut ocazia să studiez grupul. Erau persoane 
foarte diferite, un număr aproape egal de bărbaţi şi de 
femei, cu origini etnice diferite, unele cupluri, alţii singuri, 
unii în costume, alţii în blugi. 

Când mi s-a părut că toţi erau gata, i-am rugat să se 
prezinte şi să ne povestească despre copiii lor. 

Au făcut-o fără nicio ezitare. Unul după altul, părinţii 
îşi descriau copiii a căror vârstă era cuprinsă între 12 şi 16 
ani. Aproape toţi subliniau dificultatea de a se înţelege cu 
adolescenţii în lumea de astăzi. Dar mi se părea totuşi că 
sunt oameni care se controlează, care nu se deschid, având 
grijă să nu dezvăluie prea mult, prea curând într-o sală 
plină de străini. 

— Înainte de a merge mai departe, am spus, vreau să 
vă garantez că tot ce vom discuta aici va fi confidential. Tot 
ce va fi spus între aceşti patru pereţi va rămâne aici. Nu 
este treaba nimănui al cui copil fumează, bea, chiuleşte 

sau face sex mult mai devreme decât am fi dorit noi. 
Suntem toţi de acord cu acest lucru? 

Oamenii au dat din cap în semn de aprobare. 

— Suntem cu toţii parteneri într-o întreprindere 
extraordinară - am continuat. Sarcina mea este să vă 
prezint metode de comunicare pentru a vă ajuta să aveţi 
relaţii mult mai satisfăcătoare între părinţi şi copii. Sarcina 
voastră va fi să testaţi aceste metode, să le puneţi în 
practică acasă la voi şi să ne spuneţi tuturor care este 
rezultatul. Ce a fost sau ce nu a fost de folos? Ce a mers 
sau ce nu a mers? Unindu-ne forţele, vom găsi cele mai 
eficiente căi de a-i ajuta pe copiii noştri să depăşească 
această perioadă de tranziţie dificilă de la copilărie la 
maturitate. 

Am făcut aici o pauză pentru a urmări reacţia 
grupului. 

— De ce trebuie să fie o „tranziţie dificilă”? a 
protestat un părinte. Nu-mi amintesc să fi avut o perioadă 
aşa de dificilă pe când eram eu adolescent. Şi nu-mi 
amintesc să le fi dat atâta bătaie de cap părinţilor mei. 

— Asta pentru că poate tu ai fost un copil cuminte, a 
spus soţia lui, mângâindu-l şi bătându-l uşor pe mână. 

— Da, poate că a fost mai uşor să fii „cuminte” când 
eram noi adolescenţi, a comentat alt bărbat. Azi se 
întâmplă chestii de care nici nu putea fi vorba înainte. 

— Să presupunem că ne întoarcem toţi „înainte”, am 
zis eu. Cred că simt lucruri pe care le putem învăţa din 
adolescenţa noastră şi care ne-ar putea ajuta să ne facem o 
idee despre lucrurile cu care se confruntă azi copiii noştri. 
Haideţi să începem prin a ne aminti ce era cel mai frumos 
atunci pentru noi. 

Michael, bărbatul care fusese „un copil cuminte”, a 
început să vorbească primul: 

— Cele mai frumoase lucruri pentru mine au fost 
sportul şi prietenii. 

Altcineva a spus: 

— Pentru mine a fost libertatea de a pleca şi de a 

veni când doream. Mergeam singur cu metroul. Plecăm în 
oraş. Luam autobuzul şi mă duceam la plajă. Ce mai, 
distracţie! 

Au intrat şi alţii în discuţie: 

— Să mi se permită să port tocuri înalte şi să mă 
machiez, şi faptul că asta producea o puternică impresie 
asupra băieţilor. Eu şi prietenele mele aveam o pasiune 
pentru acelaşi băiat şi tot timpul ne întrebam: „Crezi că-i 
place de mine sau de tine?” 

— Pe atunci viaţa era mai uşoară. În weekenduri 
puteam să dorm până la prânz. Nu aveam nicio grijă legată 
de serviciu, de plata chiriei, de întreţinerea familiei. Şi 
niciun fel de grijă pentru ziua de mâine. Ştiam că mă 
puteam baza mereu pe părinţii mei. 

— Pentru mine a fost o perioadă în care puteam 
vedea cine sunt şi experimenta diferite identități, puteam 
visa la viitor. Eram liber să mă ipostaziez dar, de 
asemenea, aveam securitatea dată de familia mea. 

O femeie a dat din cap: 

— Pentru mine, a spus ea trist, cea mai frumoasă 
parte a adolescenţei a fost când am ieşit din ea. 

M-am uitat la numele de pe ecuson. 

— Karen, am spus, se pare că adolescenţa nu a fost 
cea mai frumoasă perioadă din viaţa ta. 

— De fapt, a spus ea, a fost o mare uşurare să scap 
de ea. 

— Să scapi de ce? a întrebat cineva. 

Karen a dat din umeri înainte de a răspunde: 

— Să scap de grija de a fi acceptat... şi de a mă 
strădui prea mult... şi de a zâmbi prea mult pentru ca 
oamenii să mă placă... şi de a nu mă adapta niciodată... de 
a mă simţi mereu ca un străin. 

Şi alţii au început să brodeze repede pe această 
temă, inclusiv unii care numai cu câteva minute înainte 
vorbeau atât de frumos despre anii lor de adolescenţă: 

— Pot să confirm şi eu. Îmi amintesc că mă simţeam 
aşa de îngrozitor şi de nesigur. M-am îngrăşat foarte tare 

şi uram felul în care arătam. 

— Ştiu că am vorbit mai înainte de pasiunea pe care 
le-o provocam băieţilor, dar adevărul este că era mai mult 
un fel de obsesie - să-i placi, să te desparţi de ei, să-ţi 
pierzi prietenii din cauza lor. Mă gândeam numai la băieţi 
şi asta se reflecta în notele mele. Era cât pe ce să rămân 
repetentă. 

— Problema mea din acele zile era presiunea la care 
eram supus de nişte tipi, ca să fac lucruri care erau 
periculoase sau rele. Am făcut o mulţime de prostii. 

— Îmi aduc mereu aminte că eram confuz. Cine sunt? 
Ce îmi place? Ce nu îmi place? Sunt autentic sau sunt o 
copie? Pot să fiu eu însumi şi să fiu totuşi acceptat de 
ceilalţi? 

Îmi plăcea acest grup. I-am apreciat onestitatea. 

— Spuneţi-mi, i-am întrebat, în timpul acestor ani 
nebuni, v-a fost de folos ceva ce au spus sau au făcut 
părinţii voştri? 

Oamenii îşi răscoleau amintirile. 

— Părinţii mei nu au strigat niciodată la mine în faţa 
prietenilor mei. Dacă făceam ceva rău, cum ar fi să vin 
târziu acasă, iar prietenii mei erau de faţă, părinţii 
aşteptau până când aceştia plecau. Abia atunci mă 
muştruluiau. 

— Tata avea obiceiul să-mi spună: „Jim, trebuie să te 
lupti pentru convingerile tale... Dacă ai dubii, consultă-ţi 
conştiinţa... Să nu te temi mereu că greşeşti, pentru că 
altfel nu vei avea niciodată dreptate”. Ziceam mereu: „lar 
începe”, dar uneori chiar mi-au prins bine vorbele lui. 

— Mama mă obliga mereu să mă perfecţionez. „Poţi 
mai mult... Mai verifică... Mai fă o dată”. Nu mă lăsa în 
pace în nicio privinţă. Tata, pe de altă parte, credea că 
sunt perfect. Aşa că ştiam la cine să mă duc în diferite 
situaţii. Am avut parte de o combinaţie bună. 

— Părinţii mei insistau să învăţ tot felul de lucruri - 
cum să ţin socoteala economiilor mele, cum să schimb un 
cauciuc. M-au obligat chiar să citesc zilnic cinci pagini în 

spaniolă. Uram atunci acest lucru, dar până la urmă am 
obţinut o slujbă bună tocmai pentru că ştiam spaniola. 

— Ştiu că nu ar trebui să spun asta, pentru că 
probabil aici sunt multe mame care lucrează, ca şi mine, 
dar chiar îmi făcea plăcere să ştiu că mama era acasă când 
veneam de la şcoală. Dacă mi se întâmpla ceva supărător 
în ziua aceea, puteam să-i povestesc totul. 

— Deci, am spus, mulţi dintre voi aţi avut experienţa 
unor părinţi înţelegători în perioada adolescenţei. 

— Ei, asta e numai o faţă a lucrurilor, a spus Jim. Pe 
lângă vorbele bune ale tatălui meu erau destul de multe 
lucruri care mă afectau negativ. Nimic din ceea ce făceam 
nu era suficient de bun pentru el. Şi avea grijă să-mi spună 
asta. 

Cuvintele lui Jim au deschis zăgazurile. A ţâşnit un 
torent de amintiri neplăcute: 

— Mama m-a sprijinit foarte puţin. Aveam o grămadă 
de probleme şi aveam mare nevoie de îndrumare, dar tot 
ce primeam de la ea erau aceleaşi poveşti vechi: „Când 
eram la vârsta ta...” După o vreme am învăţat să ţin totul 
în mine. 

— Părinţii mei obişnuiau să-mi inducă acest complex 
de vinovăţie: „Eşti singurul nostru băiat... Aşteptăm mai 
mult de la tine... Nu dai tot ce poți”. 

— Nevoile părinţilor mei erau mult mai importante 
decât ale mele. Făceau ca problemele lor să fie problemele 
mele. Eram şase copii şi eu eram cea mai mare, şi trebuia 
să gătesc, să fac curat şi să am grijă de fraţii şi surorile 
mele. Nu mai aveam timp să fiu adolescent. 

— La mine a fost invers. Am fost aşa de cocoloşit şi 
de protejat, încât nu eram capabil să iau niciun fel de 
decizie fără aprobarea părinţilor mei. A trebuit să fac 
terapie ani de zile pentru a începe să am puţină încredere 
în mine. 

— Părinţii mei erau din altă ţară, cu o cultură total 
diferită. La noi acasă totul era strict interzis. Nu puteam 
cumpăra ce voiam, nu puteam merge unde voiam, nu 

puteam purta ce voiam. Chiar când eram major, la liceu, 
trebuia să cer permisiunea pentru orice. 

O femeie pe nume Laura a vorbit ultima. 

— Mama era la extrema cealaltă. Era mult prea 
îngăduitoare. Nu impunea niciun fel de regulă. Veneam şi 
plecam când voiam. Puteam să stau afară până la ora 2 sau 
3 dimineaţa şi nimănui nu-i păsa. N-am avut niciun fel de 
interdicţie, n-a intervenit în niciun fel. Chiar mă lăsa să mă 
droghez în casă. Când aveam 16 ani, luam cocaină şi 
consumam alcool. Cel mai îngrozitor a fost când a început 
să-mi fie rău. Încă mai simt furie faţă de mama pentru că 
nu m-a ajutat deloc să mă structurez. Mi-a distrus mulţi ani 
din viaţă. 

Grupul tăcea. Oamenii simțeau impactul vorbelor pe 
care le auziseră. În sfârşit, Jim a comentat: 

— Poate că părinţii au intenţii bune, dar ei chiar pot 
distruge un copil. 

— Dar am supravieţuit toţi, a protestat Michael. Am 
crescut, ne-am căsătorit, am pus bazele familiei noastre, 
într-un fel sau în altul, am reuşit să devenim nişte adulţi 
funcționali. 

— Poate că aşa e, a spus Joan, femeia care făcuse 
terapie, dar ne-a luat mult timp şi multă energie ca să 
uităm lucrurile rele din trecut. 

— Şi totuşi rămân lucruri pe care nu le poţi uita 
niciodată, a adăugat Laura. De aceea mă aflu aici. Fata 
mea începe să se poarte într-un fel care mă îngrijorează şi 
nu vreau să repet ce a făcut mama cu mine. 

Comentariul Laurei a readus grupul în prezent, încet, 
oamenii au început să dea glas neliniştilor curente legate 
de copiii lor: 

— Ce mă preocupă este noua atitudine a fiului meu. 
Nu vrea să trăiască după regulile nimănui. Este un rebel. 
Aşa eram şi eu la 15 ani. Dar am ascuns acest lucru. El dă 
totul pe faţă. Continuă să forţeze nota. 

— Fata mea are numai 12 ani şi, în sinea ei, îşi 
doreşte foarte mult să fie acceptată, mai ales de către 

băieţi. Mi-e teamă că va ajunge într-o situaţie 
compromiţătoare, numai pentru a fi mai populară. 

— Pe mine mă îngrijorează activitatea şcolară a fiului 
meu. Nu se mai concentrează deloc. Nu ştiu dacă este prea 
pasionat de sport sau pur şi simplu este leneş. 

— Singurul lucru de care pare preocupat fiul meu 
simt noii lui prieteni şi dorinţa de a fi cool. Nu-mi place să-l 
văd în compania lor. Cred că au o influenţă proastă asupra 
lui. _ 

— Fata mea parcă are dublă personalitate. In 
societate este o prinţesă - dulce, plăcută, politicoasă. Dar 
acasă - nici vorbă de aşa ceva. Dacă îi spun că nu poate 
face ceva sau nu poate avea ceva devine foarte obraznică. 

— Parcă e fata mea. Numai că devine obraznică 
tocmai cu noua ei mamă vitregă. Este o situaţie foarte 
tensionată, mai ales când suntem toţi acasă, în weekend. 

— Sunt îngrijorat de toţi adolescenţii. Copiii de astăzi 
habar nu au ce fumează sau beau. Am auzit atâtea poveşti 
despre petreceri la care băieţii strecoară droguri în 
băutura fetelor. 

Atmosfera era încărcată de anxietatea colectivă a 
grupului. 

Karen a râs nervos: 

— Ei bine, acum că ştim care sunt problemele, avem 
nevoie repede de nişte răspunsuri! 

— Nu există răspunsuri rapide, am spus. Nu şi cânde 
vorba de adolescenţi. Nu puteţi să-i protejaţi de toate 
pericolele din lumea de astăzi sau să-i cruţaţi de agitația 
emoţională a anilor de adolescenţă, sau să scăpaţi de 
cultura pop care îi bombardează cu mesaje nesănătoase. 
Dar dacă puteţi să le creaţi un anumit tip de climat în 
familie în care copilul vostru să-şi poată exprima liber 
sentimentele, există marea şansă ca ei să fie mai dispuşi să 
vă împărtăşească sentimentele. Mai dispuşi să ia în 
considerare perspectiva voastră de adulţi. Mai capabili să 
vă accepte restricţiile. Mai dornici să fie protejaţi de 
valorile voastre. 


— Spui că mai există încă speranţă! a exclamat 
Laura. Nu e prea târziu? Săptămâna trecută m-am trezit cu 
acest teribil sentiment de panică. Nu mă puteam gândi 
decât la faptul că fata mea nu mai e o fetiţă şi că nu maie 
cale de întoarcere. Stăteam în pat, paralizată, şi mă 
gândeam la toate lucrurile pe care nu le-am făcut cum 
trebuie cu ea, şi apoi m-am simţit foarte deprimată şi 
foarte vinovată. Apoi am avut o revelaţie. Hei, încă n-am 
murit. Încă nu a plecat din casă. Şi eu o să fiu mereu mama 
ei. Poate voi reuşi să fiu o mamă mai bună. Te rog, spune- 
mi că nu e prea târziu. 

— Îţi spun din experienţa mea, am zis, că nu e 
niciodată prea târziu să-ţi îmbunătăţeşti relaţia cu copilul 
tău. 

— Adevărat? 

— Adevărat. 

Era timpul să încep primul exerciţiu. 

— Să zicem că eu sunt adolescentul vostru, am spus 
grupului. O să vă spun câteva lucruri şi o să vă rog să-mi 
răspundeţi în felul în care este cel mai sigur că o să-l 
enervaţi pe copilul vostru. Haideţi să începem. 

Nu ştiu dacă vreau să mă duc la colegiu. 

„Părinţii” mei au sărit imediat: 

— Nu fi ridicol. Bineînţeles că te duci la colegiu. 

— Este cel mai prostesc lucru pe care l-am auzit 
vreodată. 

— Nu pot să cred că ţi-a trecut prin minte să spui 
asta. Vrei să frângi inima bunicilor tăi? 

Toţi au început să râdă. Am continuat să-mi exprim 
îngrijorările şi doleanţele: 

De ce trebuie să duc eu, mereu, gunoiul? 

— Pentru că nu faci nimic aici, decât să mănânci şi să 
dormi. 

— De ce trebuie să te plângi tu mereu? 

— De ce fratele tău nu face atâtea nazuri când îl rog 
pe elsă mă ajute? 

Astăzi, un poliţist ne-a ţinut o lungă prelegere despre 

droguri. Ce prostie! Nu a făcut decât să ne înspăimânte. 

— Să te înspăimânte? A încercat să te ajute să-ţi bagi 
minţile-n cap. 

— Dacă te prind vreodată că iei droguri, abia atunci o 
să vezi ce înseamnă să fii înspăimântat. 

— Problema cu voi, copiii de azi, este că voi credeţi 
că ştiţi totul. Ei bine, află că mai aveţi încă multe de 
învăţat. N 

Nu-mi pasă dacă am febră. In niciun caz nu voi lipsi 
de la concert! 

— Aşa crezi tu. În seara asta nu te duci nicăieri, 
decât în pat. 

— De ce vrei să faci ceva aşa de prostesc? încă eşti 
bolnav. 

— Nu e sfârşitul lumii. O să mai fie destule concerte. 
De ce să nu asculţi tu frumos ultimul album al trupei, să 
închizi ochii şi să-ţi imaginezi că eşti la concert? 

Michael a pufnit: 

— O, da, asta ar trebui să ajute foarte mult! 

— De fapt, am spus, în calitate de copil al tău, n-am 
auzit nimic care ar putea să mă ajute. Mi-aţi ignorat 
sentimentele, mi-aţi ridiculizat ideile, mi-aţi criticat 
raţionamentul şi mi-aţi dat sfaturi pe care nu vi le-am 
cerut. Şi a fost atât de uşor pentru voi toţi. Cum aşa? 

— Pentru că asta e în mintea noastră, a zis Laura. 
Aşa am auzit şi noi când eram copii. Vine de la sine. 

— Şi eu cred că e natural, am spus, ca părinţii să 
alunge sentimentele dureroase sau supărătoare. Este 
dificil să-i ascultăm pe adolescenţii noştri exprimându-şi 
confuzia, resentimentele, dezamăgirea sau descurajarea. 
Nu suportăm să-i vedem nefericiţi. Aşa că, plini de bune 
intenţii, le ignorăm sentimentele şi le impunem logica 
noastră de adulţi. Vrem să le arătăm felul „corect” de a 
simţi. Şi totuşi, faptul că îi ascultăm le poate da cel mai 
mare confort. Faptul că putem să le acceptăm sentimentele 
nefericite îi va ajuta pe copiii noştri să se confrunte cu ele. 

— O, Doamne! - a exclamat Jim. Dacă soţia mea ar fi 


1 


fost aici în seara aceasta, ar fi spus: „Vezi, asta încercam 
să-ţi spun şi eu. Nu-mi vorbi de logică. Nu mai pune toate 
aceste întrebări. Nu-mi mai spune unde am greşit sau cum 
ar trebui să fac data viitoare. Doar ascultă1”. 

— Ştii de ce mi-am dat seama? a spus Karen. Cea mai 
mare parte a timpului ascult pe oricine, în afară de copiii 
mei. Dacă unul dintre prietenii mei este supărat, în niciun 
caz nu îi spun ce ar trebui să facă. Dar cu copiii mei este 
altceva. Preiau controlul. Poate pentru că îi ascult ca un 
părinte. Şi, ca un părinte, simt că trebuie să rezolv 
lucrurile. 

— Aceasta este marea provocare, am spus. Să ne 
schimbăm felul de a gândi din „cum trebuie eu să rezolv 
lucrurile” în „cum îi determin pe copiii mei să rezolve 
singuri lucrurile”. 

Am căutat în servietă şi am scos desenele pe care le 
pregătisem pentru această primă întâlnire. 

— Aici, am spus, sub forma desenelor, sunt câteva 
principii de bază şi tactici care pot fi utile pentru 
adolescenţii noştri când sunt neliniştiţi sau supăraţi. În 
fiecare situație puteţi vedea contrastul dintre felul 
discuţiei care le poate accentua supărarea şi cea care îi 
poate ajuta să treacă peste ea. Nu există nicio garanţie că 
toate cuvintele noastre vor produce reacţiile pozitive 
redate aici, dar cel puţin nu au cum să facă rău. 

In loc să respingi sentimentele. 


Abby, de ce plângi? 
Nu vreau să 
vorbesc cu tine 


E fe De 


(ZANE a 


ni, 

Dragă, ută-l. O să ai 
o mulțime de alţi prieteni. 


Mama nu vrea ca Abby să se simtă rău. Dar, ignorând 
supărarea fetei, fără să vrea, o sporeşte. 
Identifică gândurile şi sentimentele 


Abby, ceva te-a necăjit. 


Trebuia să mă 
aștept la asia. 

Da, dar nu era așa. 
Oricum, nu este 

Mama nu poate alunga toată durerea lui Abby, dar, 
făcând-o să-şi exprime gândurile şi sentimentele, o ajută 
pe fată să facă faţă realităţii şi să prindă curaj ca să treacă 
peste acest incident. 

În loc să ignori sentimentele 


O, nui Mâine trebuie să prezint lucrarea 
despre Shakespeare 


; Nu-mi spune că încă 
nu ai terminat-o! 

Mama are intenţii bune. Vrea ca fiul ei să aibă 
rezultate bune la şcoală. Dar, criticându-i comportamentul, 
ignorându-i neliniştea şi spunându-i ce să facă, ajunge ca 
totul să fie şi mai greu pentru el. 

Fă-le cunoscute printr-un cuvânt sau sunet (Oh... 
mmm... of... înţeleg) 


Răspunsurile minimale, empatice, ale mamei îl fac pe 
fiu să se simtă înţeles şi-l ajută să se concentreze pe ceea 
ce trebuie să facă. 


Dar tată! ei a 
început să ọ învete 

Dr. AA ENIA 
Când tatăl răspunde la cererea nerezonabilă a fiicei 

sale cu o explicaţie rezonabilă, ea devine şi mai frustrată. 
Oferă în planul fanteziei ce nu poţi oferi în realitate 


Kim are 16 ani. A 

Și ai vrea să nu iau 
chiar așa de în serios 
vârsta. 


când o să | /” Sună de parcă ai fi 
înveţi nerăbdătoare să conduci 
pe =] 

Dacă ai fi avut voie, ai îi 
avut chiar acum permis 
epători. 

Oferindu-i fetei în planul fanteziei ceea ce-şi doreşte 
în realitate, tatăl o face să-i fie mai uşor să accepte 
realitatea. 


În loc să renunţi la decizia mai bună... 


Dar nu mă mai 


] Tot nu ed că eo 
doare deloc. __/ i ji 


idee bună. Ști ce a 
octorul. 


Bine... Dacă chiar 
o să ai grijă... 


Pentru a-l face fericit pe fiul ei şi pentru a evita un 
conflict, mama nu ţine cont de judecata sa mai bună şi 
adoptă calea minimei rezistenţe. 


Acceptă sentimentele şi schimbă comportamentul 
inacceptabil 


Dar nu mă mai doare 
deloc. Mai mutt, toti 
prieteni mei se duc) 

Băiete, o să fi 
fericit când glezna 
se va relace! 


Și am mai și lipsit 
de po pistă såp 


Acum indicatia medicului estă 
să te odihneşti cât de mutt poti, 
până dispare umftătura 

Arătându-şi înțelegerea faţă de situaţia neplăcută în 
care se află fiul, mama face ca acesta să accepte mai uşor 
regulile ei clare. 

Comentariile au început chiar înainte să-şi termine 
toţi lectura. 

— Parcă ai fi fost la mine acasă! Tot ce nu trebuie 
spus este exact ceea ce zic eu! 

— Ce mă nelinişteşte este că toate aceste scenarii au 
finaluri atât de fericite. Copiii mei nu vor renunţa deloc 
sau nu vor accepta atât de uşor. 

— Dar nu e vorba de a-i face pe copii să renunţe sau 
să accepte. Este vorba de a încerca să asculţi cu adevărat 
care sunt sentimentele lor. 

— Da, dar ca să faci asta trebuie să asculţi în cu totul 
alt mod. 

— Şi să vorbeşti în cu totul alt mod. E ca şi cum ai 
învăţa o limbă complet nouă. 

— Şi, ca să te simţi bine cu o limbă străină, am zis, ca 
să ţi-o însuşeşti, e bine să exersezi. Să începem de acum. 
Să zicem că joc din nou rolul adolescentului vostru. O să- 
mi exprim aceleaşi îngrijorări, numai că, de data asta, 
mama şi tata vor reacţiona apelând la una dintre tacticile 
pe care tocmai le-aţi văzut în ilustraţii. 

Oamenii au început imediat să răsfoiască paginile cu 
desene. I-am lăsat câteva clipe, înainte de a le expune din 
nou lista mea de nelinişti. Unele dintre răspunsurile 

grupului au venit destul de repede, pentru altele a fost 
nevoie de timp. Oamenii începeau, se opreau, reformulau 
şi, în sfârşit, îşi găseau cuvintele potrivite. 

Nu ştiu dacă vreau să mă duc la colegiu. 

— Mi se pare că ai nişte îndoieli reale referitor la 
asta. 

— Te întrebi, probabil, dacă într-adevăr colegiul este 
potrivit pentru tine. 

— Ştii ce ar fi mişto? Dacă ai putea să te uiţi într-un 
glob de cristal şi ai putea să vezi cum ar fi viaţa ta dacă nu 
te-ai duce la colegiu... sau dacă te-ai duce. 

De ce trebuie să duc eu mereu gunoiul? 

— Băiete, am înţeles cât de mult urăşti acest lucru. 

— Nu este activitatea ta preferată. Mâine vom vorbi 
despre rotația sarcinilor. Dar acum am nevoie de ajutorul 
tău. 

— N-ar fi minunat dacă gunoiul s-ar scoate singur 
afară? 

Astăzi, un poliţist ne-a ţinut o lungă prelegere despre 
droguri. Ce prostie! Nu a făcut decât să ne înspăimânte. 

— Deci crezi că a exagerat încercând să-i sperie pe 
copii să stea departe de droguri. 

— Tactica asta a înfricoşării chiar că te-a enervat. 

— Mi se pare că ai vrea ca adulţii să dea copiilor o 
informaţie clară şi să aibă în acelaşi timp încredere în ei că 
vor lua hotărâri responsabile. 

Nu-mi pasă dacă am febră. În niciun caz nu voi lipsi 
de la concert! 

— Ce ghinion să fii bolnav, tocmai azi, din toate 
zilele! Doar aştepţi acest concert de atâtea săptămâni! 

— Ştiu. În sufletul tău, erai pregătit să mergi. 
Problema este că, la o temperatură de 39*C, trebuie să stai 
în pat. 

— Chiar dacă ştii că vor fi multe alte concerte, sunt 
sigur că nu ai fi vrut să-l ratezi tocmai pe ăsta. 

Când exerciţiul s-a încheiat, oamenii s-au uitat 
mulţumiţi unii la alţii. 


— Cred că am început să înţeleg, a zis Laura. Ideea e 
să încerci să exprimi în cuvinte sentimentele pe care crezi 
că le are copilul tău, dar să-ţi păstrezi sentimentele tale. 

— Este un aspect la care eu am obiecţii, a zis Jim. 
Când o să încep să vorbesc despre sentimentele mele, să 
spun ce vreau eu să spun? De exemplu: „Acţi îndeplini 
sarcinile este o contribuţie la viaţa de familie”; „A te duce 
la colegiu este un privilegiu, îţi poate schimba viaţa”; „E o 
prostie să te droghezi, îţi poate distruge viaţa”. 

— Da, a intervenit şi Michael, la urma urmei, noi 
suntem părinţii. Când vom începe să vorbim despre ce 
credem noi sau despre valorile noastre? 

— O să aveţi destul timp să vă transmiteţi mesajul, 
am spus, dar veţi avea mai multe şanse să fiţi auziţi dacă 
veţi începe mai întâi să vă ascultați copiii. Chiar dacă nu 
există garanţii. Ei vă pot acuza că nu-i înţelegeţi, că nu 
sunteţi rezonabili sau că sunteţi de modă veche. Dar să nu 
faceţi nicio greşeală. În pofida punerilor la punct şi a 
protestelor, adolescenţii voştri vor să ştie exact care e 
poziţia voastră. Valorile şi convingerile voastre joacă un rol 
vital în determinarea alegerilor lor. 

Am respirat adânc. Am atins o grămadă de probleme 
în seara aceasta. Era vremea ca părinţii să se ducă acasă şi 
să testeze ceea ce învăţaseră. Până acum ei se 
descurcaseră cu ajutorul convingerilor mele. Doar punând 
în practică aceste tactici cu adolescenţii lor şi observând 
singuri rezultatele îşi puteau forma convingerile proprii. 

— Pe săptămâna viitoare, am spus. Abia aştept să aud 
câte ceva din experienţele voastre. 

Poveştile 

Nu ştiam ce va ieşi din prima noastră întâlnire. Una e 
să încerci să aplici noi principii la nişte probleme ipotetice 
când te afli la un atelier, înconjurat de părinţi. Este cu totul 
altceva când eşti singur acasă, încercând să te descurci cu 
copiii şi cu probleme adevărate. Şi totuşi mulţi dintre 
părinţi chiar asta au făcut. Iată, cu puţine modificări, o 
mostră a experienţelor lor. (O să observați că majoritatea 

poveştilor provin de la aceiaşi oameni care au participat 
activ în clasă. Dar unele aparţin şi părinţilor care au luat 
parte la discuţie mai rar, dar care au dorit să 
împărtăşească în scris cum au influenţat noile tehnici 
relaţiile lor cu adolescenţii). 

Joan 

Fata mea, Rachel, părea în ultima vreme la pământ. 
Dar de fiecare dată când o rugam să-mi spună care e 
problema, ea răspundea: „Nimic“; când ziceam: „Cum pot 
să te ajut dacă nu-mi spui?” ea spunea: „Nu vreau să 
vorbesc despre asta”; eu ziceam: „Poate dacă ai vorbi 
despre asta te-ai simţi mai bine”. Apoi îmi arunca o privire 
şi totul se termina aşa. 

Dar, după discuţia noastră de la atelierul de 
săptămâna trecută, am decis să încerc „noua abordare”. 
Am spus: 

— Rachel, pari aşa de nefericită în ultimul timp. 
Orice ar fi, e ceva care te face să-ţi fie foarte rău. 

Ei bine, lacrimile au început să-i curgă pe obraji şi 
puţin câte puţin a ieşit la lumină toată povestea. Cele două 
prietene ale ei din şcoala primară şi gimnaziu făceau acum 
parte dintr-o nouă gaşcă şi pe ea o dădeau la o parte. Nu-i 
mai păstrau locul pentru masa de prânz, aşa cum făceau 
până acum, n-o mai invitau la petrecerile lor. Abia o mai 
salutau când treceau pe lângă ea pe coridor. Şi ea era 
sigură că una dintre ele a trimis un mail tuturor copiilor în 
care spunea că hainele obişnuite pe care le poartă o fac să 
arate grasă şi că nici măcar nu are haine de firmă. 

Eram şocată. Auzisem că astfel de lucruri se petrec la 
şcoală şi că unele fete pot fi foarte crude, dar nu mi-am 
imaginat niciodată că aşa ceva se va întâmpla cu fata mea. 

Nu voiam decât să-i alin durerea. Să-i spun să le uite 
pe fetele alea pretenţioase, mizerabile. O să-şi facă noi 
prieteni. Prieteni mai buni. Prieteni care vor vedea ce copil 
bun este. Dar nu am spus nimic de genul ăsta. In schimb, 
am vorbit numai despre sentimentele ei. Am spus: 

— Vai, draga mea, este foarte neplăcut. Să afli că 

oamenii în care ai crezut şi pe care i-ai considerat prieteni 
nu sunt deloc aşa este foarte dureros. 

— Cum au putut să fie aşa de rele? a spus ea şia 
început să plângă şi mai tare. Apoi mi-a spus despre altă 
fată din clasă, pe care o „bârfeau” pe chat, spunând că 
trupul ei pute şi miroase a pipi. 

Nu-mi puteam crede urechilor. l-am spus lui Rachel 
că acest comportament spune totul despre ce fel de 
oameni sunt ele şi nu despre ceilalţi. Evident, singura 
modalitate prin care aceste fete se puteau simţi speciale, o 
parte a unui grup cu circuit închis, era să se asigure că 
ceilalţi sunt ţinuţi la distanţă. 

A dat din cap şi am vorbit mult timp după aceea 
despre prieteni „adevăraţi” şi „falşi” şi despre cum poţi 
face diferenţa. După un timp am văzut că începuse deja să 
se simtă mai bine. 

Dar nu puteam spune acelaşi lucru despre mine. Aşa 
că, a doua zi, după ce Rachel s-a dus la şcoală, am 
contactat-o pe consiliera lor. l-am spus că telefonul era 
confidenţial, dar că aveam convingerea că ar fi dorit să afle 
ce se întâmplă. 

Nu bănuiam ce răspuns voi primi, dar ea a fost foarte 
receptivă. A spus că era foarte bucuroasă că am sunat, 
pentru că auzise din ce în ce mai multe poveşti în ultima 
vreme referitor la ceea ce ea numea „denigratorii 
electronici” şi că intenţionase să discute acest lucru cu 
directorul, să vadă ce s-ar putea face pentru a-i ajuta pe 
elevi să înţeleagă cât de dăunător poate să fie un astfel de 
abuz electronic şi câte neplăceri poate provoca. 

În încheierea conversaţiei noastre mă simţeam mult 
mai bine. Chiar mi-am dat seama că mă gândeam: „Cine 
ştie? Poate va ieşi ceva bun din asta”. 

Jim 

Băiatul meu cel mare are un serviciu part-time la un 
fast-food. Duminica trecută, când s-a întors de la serviciu, 
şi-a aruncat rucsacul pe masă şi a început să-i înjure pe 
şefi. Fiecare cuvânt care-i ieşea de pe buze începea cu /sau 

p. 

Mi-a povestit că, atunci când şeful l-a întrebat dacă 
să-i pună ore suplimentare în weekend, fiul meu i-a 
răspuns: „Poate”. Dar când s-a dus la muncă duminică 
dimineaţă şi se pregătea să-i spună şefului că le va face 
sigur, „nenorocitul” (ca să-l citez pe fiul meu) dăduse 
altcuiva orele suplimentare. 

Ei bine, băiatul a avut noroc că nu m-am enervat şi 
nu am spus ceea ce voiam să zic: „De ce te miră? La cete 
aşteptai? Maturizează-te! Cum vrei ca omul să-şi conducă 
afacerea cu un angajat care îi spune că «poate» va veni să 
lucreze. «Poate» nu intră în discuţie”. 

Dar nu i-am spus aşa ceva. Şi nici nu am pomenit de 
înjurături, de data asta. Am zis doar: 

— Deci nu ai crezut că trebuia să-i dai un răspuns 
clar imediat. 

El a spus: 

— Nu, trebuia să mă gândesc bine înainte! 

Am spus: 

— Aha. 

El a zis: 

— Am şi eu viaţă personală, nu crezi?! 

„Chestia asta n-o să meargă” mă gândeam. 

Apoi, din senin, a spus: 

— Cred că am dat-o în bară. Trebuia să-l fi sunat 
când am ajuns acasă, nu să-l las să mă aştepte. 

Ce zici de asta? I-am arătat puţină înţelegere şi el a şi 
recunoscut ce ar fi trebuit să facă de fapt! 

Laura 

La câteva zile de la atelierul nostru am mers cu fiica 
mea să-şi cumpere blugi. Mare greşeală. Nimic din ce a 
probat nu era „bun” Nu era măsura bună, nu era culoarea, 
nici chiar marca. În sfârşit, a găsit o pereche care i-a 
plăcut, cu talie joasă, cu un număr mai mic, încât abia 
putea să tragă fermoarul şi care-i punea în evidenţă fiecare 
parte a fundului. 

N-am zis nimic. Am lăsat-o în cabina de probă şi m- 

am dus să caut un număr mai mare. Când m-am întors, 
încă se admira în oglindă. A aruncat o privire la pantalonii 
pe care i-am întins şi a început să urle: 

— Nu pun ăia pe mine! Vrei să arăt ca o idioată! 
Numai pentru că tu eşti grasă crezi că toată lumea trebuie 
să poarte haine mari. Ei bine, n-o să-mi ascund trupul aşa 
cum faci tu! 

Fusesem aşa de rănită, eram aşa de furioasă, încât 
eram cât pe ce să-i spun că e o scorpie. Dar nu am făcut-o. 
Am zis: 

— Te aştept afară. 

Era tot ce puteam face. 

Ea a zis: 

— Şi cum rămâne cu blugii mei? 

Am repetat: 

— Te aştept afară. 

Şi am lăsat-o în cabina de probă. 

Când a ieşit din cabină, ultimul lucru pe care-l voiam 
era să „văd care-i sunt sentimentele”, dar până la urmă am 
făcut-o. Am spus: 

— Ştiu că îţi plăceau blugii ăştia. Şi ştiu că eşti 
supărată că nu sunt de acord cu ei. 

Apoi am făcut-o să ştie cum mă simt: 

— Când mi se vorbeşte aşa, ceva se închide în mine. 
Nu mai am niciun chef de cumpărături, nici să ajut pe 
cineva, nici măcar să vorbesc. 

Niciuna dintre noi nu a scos niciun cuvânt pe drumul 
de întoarcere. Dar, chiar înainte de a intra în casă, a 
bâiguit: „Imi pare rău”. 

Nu era cine ştie ce scuză, dar totuşi am fost 
bucuroasă să o aud. De asemenea, am fost bucuroasă că 
nu i-am spus altceva, pentru care, mai apoi, eu ar fi trebuit 
să-mi cer iertare. 

Linda 

Nu ştiu dacă relaţia cu fiul meu este mai bună, dar 
cred că fac progrese cu ajutorul prietenilor lui. Sunt nişte 
gemeni de 13 ani, Nick şi Justin, amândoi foarte deştepţi, 

dar cam nestăpâniţi. Fumează (cred că mai mult decât 
nişte simple ţigări), fac autostopul şi odată, când părinţii 
lor i-au consemnat acasă, au ieşit pe fereastra de la 
dormitor şi s-au dus la mall. 

Băiatul meu este măgulit de interesul lor pentru el, 
dar eu sunt îngrijorată. Sunt sigură că şi el face autostopul 
cu ei, chiar dacă neagă. l-aş interzice să se întâlnească cu 
ei în afara şcolii, dar soţul meu spune că asta ar înrăutăţi 
lucrurile şi că fiul nostru va găsi o modalitate să se vadă cu 
ei şi ne va minţi. 

Aşa că strategia noastră în ultima lună a fost să-i 
invităm pe gemeni la cină în fiecare duminică. Ne gândeam 
că, dacă vor fi aici, vom putea să-i supraveghem pe toţi şi 
să-i ducem cu maşina oriunde vor ei. Cel puţin o noapte 
vom şti sigur că nu se află în vreun colţ întunecat, cu 
degetul în sus, aşteptând ca un străin să-i ia în maşină. 

Oricum, ce e de reţinut deocamdată e că până acum 
nu am putut închega o conversaţie cu niciunul dintre 
gemeni. Dar, după atelierul de săptămâna trecută, am 
făcut deja câteva progrese. 

Cei doi îl vorbeau de rău pe profesorul de ştiinţe, 
numindu-l „tâmpit prost” în mod normal am fi luat 
apărarea profesorului. Dar nu şi de data asta. De data asta 
am încercat să ne dăm seama ce simt gemenii faţă de el. 
Soţul meu a spus: 

— Acesta este un profesor de care chiar nu vă place. 

Şi au început să ne spună mai multe: 

— Este aşa de plictisitor. Şi mereu ţipă la noi fără 
niciun motiv. Şi dacă te strigă şi nu ştii răspunsul, te face 
de râs în faţa tuturor. 

Am zis: 

— Nick, pun pariu că dacă tu şi Justin aţi fi fost 
profesori, nu aţi fi ţipat la copii şi nu i-aţi fi umilit pentru 
că nu ştiau un răspuns. 

Au spus amândoi: „Aşa e!” aproape în acelaşi timp. 

Soţul meu a adăugat: 

— Şi niciunul dintre voi nu ar fi fost plictisitor. Copiii 

ar fi fost norocoşi să vă aibă pe voi doi profesori. 

S-au uitat unul la altul şi au râs. Fiul meu se uita la ei 
cu gura deschisă. Nu-şi putea crede urechilor că prietenii 
lui cool purtau o astfel de conversaţie cu părinţii lui care 
nu erau cool. 

Karen 

Noaptea trecută, Stacey şi cu mine ne uitam pe un 
vechi album cu fotografii. I-am arătat o fotografie cu ea pe 
bicicletă, de când avea 6 ani, şi am zis: 

— Uite ce drăguță erai atunci! 

— Da, a zis ea, atunci. 

Am zis eu: 

— Cum adică atunci? 

— Acum nu mai arăt chiar aşa bine, a zis ea. 

— Nu fi prostuţă, arăţi bine, am zis. 

— Nu, nu arăt. Arăt îngrozitor. Părul e prea scurt, 
sânii sunt prea mici şi am fundul prea mare, a spus ea. 
` Mereu mă enervează când vorbeşte aşa despre ea. 
Imi aminteşte de nesiguranța mea când aveam vârsta ei şi 
cum mama mea era mereu alături de mine cu sugestii 
despre cum mi-aş putea îmbunătăţi imaginea: „Nu sta 
cocoşată” „Ridică-ţi umerii” „Fă ceva cu părul” „Dă cu 
nişte farduri” „Arăţi ca urgia lui Dumnezeu!” 

Aşa că ieri, când Stacey începuse să se ia la bani 
mărunți, primul meu impuls a fost să o asigur: 

— Nu e absolut nicio problemă cu fundul tău, părul îţi 
va creşte, la fel şi sânii. Şi, dacă nu, poţi mereu să-ţi pui 
nişte vată în sutien. 

Ei bine, cam astea erau lucrurile pe care aş fi vrut să 
le spun. Dar de data aceasta m-am gândit „OK, hai să îi 
ascult sentimentele”. Am cuprins-o cu mâna şi am zis: 

— Nu prea eşti încântată de felul în care arăţi... Ştii 
ce aş vrea? Aş vrea ca data viitoare să stai în faţa unei 
oglinzi şi să vezi ceea ce văd eu. 

Deodată a părut interesată: 

— Şi ce vezi? 

I-am spus adevărul: 


— Văd o fată care este frumoasă şi în interior, şi 
afară. 

— Of, eşti mama mea, a zis şi a plecat din cameră. 

Peste un minut am văzut-o stând în faţa unei oglinzi 
mari, din hol. Îşi pusese mâna în şold şi chiar îşi zâmbea. 

Michael 

Mai ţii minte că am vorbit de atitudinea negativă a 
fiului meu faţă de şcoală? Ei bine, în dimineaţa de după 
atelier a coborât la micul dejun cu atitudinea lui obişnuită. 
Ţopăia prin bucătărie plângându-se de presiunea sub care 
se afla. Trebuia să dea două teste importante - cel de 
spaniolă şi cel de geometrie - într-o singură zi. 

Era cât pe ce să-i spun ce-i ziceam mereu când se 
plângea aşa: „Dacă ţi-ai fi făcut temele şi ai fi învăţat aşa 
cum trebuia, n-ai fi avut de ce să te îngrijorezi cu privire la 
promovarea acestor teste” Dar soţia m-a înghiontit şi mi-a 
aruncat o privire semnificativă şi mi-am amintit de chestia 
cu fantezia. Aşa că am zis: 

— N-ar fi minunat dacă ar anunţa deodată la radio: 
„Astăzi este zăpadă mare! Se aşteaptă o furtună uriaşă. 
Toate şcolile simt închise!”? 

Asta l-a luat prin surprindere. Chiar a zâmbit. Aşa că 
am continuat: 

— Ştii ce ar fi cu adevărat minunat? Dacă de fiecare 
dată testul pe care ar trebui să-l dai s-ar amâna din cauza 
zăpezii. 

A schiţat un zâmbet şi a spus: 

— Da... aş vrea eu! 

Dar, când a plecat la şcoală, avea deja o atitudine mai 
pozitivă. 

Steven 

M-am recăsătorit de aproape un an şi Amy, fata mea 
de 14 ani, a respins-o pe noua mea soţie chiar de la 
început. De fiecare dată când o luam pe Amy de la mama ei 
pentru a petrece weekendul cu Carol şi mine, se repeta 
aceeaşi poveste. Imediat ce se urca în maşină găsea ceva 
de criticat la Carol. 


Şi indiferent ce i-aş fi spus lui Amy, nu părea să 
înţeleagă. Am subliniat cât de nedreaptă este faţă de 
Carol, că nu îi dă nicio şansă, şi cât de mult se străduieşte 
Carol să fie prietene. Dar, cu cât vorbeam mai mult, cu atât 
ea încerca să mă convingă că nu am dreptate. 

Am făcut bine că am venit săptămâna trecută la 
atelier, pentru că duminica următoare, când am luat-o din 
nou pe Amy, a început-o din nou: 

— Urăsc să merg la voi. Carol tot timpul se învârteşte 
prin casă. De ce a trebuit să te căsătoreşti cu ea? 

Nu aveam cum să mă descurc şi cu asta şi să şi 
conduc, aşa că am tras pe dreapta şi am oprit motorul. Nu 
mă puteam gândi decât la un singur lucru: „Uşurel. Nu te 
pune cu ea. Nici măcar să nu încerci să te explici. De data 
aceasta numai ascultă. Las-o să spună tot”. Aşa că am zis: 

— Ok, Amy, se pare că ai o grămadă de sentimente 
puternice. Mai vrei să adaugi şi altceva? 

— Nu cred că vrei să auzi ce am de zis. Nu o faci 
niciodată, a zis ea. 

— Acum o fac. Pentru că pot auzi cât de supărată şi 
de nefericită eşti. 

Ei bine, a mers. A apărut o listă lungă de 
nemulțumiri: 

— Nu e chiar aşa de dulce cum crezi... Este o mare 
mincinoasă... Nu-i pasă decât de tine... Doar se preface că- 
i place de mine. 

Nu i-am luat nici măcar o dată apărarea lui Carol şi 
nici n-am încercat s-o conving pe Amy că nu are dreptate. 
Am zis numai „0!” şi „mmm” şi am ascultat. 

La sfârşit, a oftat şi a spus: 

— Of, dar ce rost are? 

— Are rost. Pentru că este foarte important pentru 
mine să ştiu ce simţi, am zis. 

S-a uitat la mine şi am putut să văd că are lacrimi în 
ochi: 

— Ştii ceva? am zis. Trebuie să avem grijă să 
petrecem mai mult timp împreună în weekend, numai noi 

doi. 

— Dar cum rămâne cu Carol? a întrebat. Nu se va 
supăra? 

— Carol o să înţeleagă, am zis. 

Oricum, mai târziu, în acea zi, Amy şi eu am ieşit cu 
câinele la o plimbare lungă în parc. Acum nu pot să 
demonstrez că este o legătură, dar acel weekend a fost cel 
mai frumos pe care l-am avut vreodată Carol, Amy şi eu. 

Nu uita! 

Află care sunt sentimentele adolescentului tău 

Adolescenta: O, nu! Ce mă fac? I-am promis familiei 
Gordon că o să stau cu copilul lor sâmbătă, şi acum Lisa m- 
a sunat şi m-a invitat să rămân la ea peste noapte! 

Părintele: Va trebui să în loc să ignori sentimentele 
adolescentului tău şi să dai sfaturi. 

Identifică gândurile şi sentimentele: 

— Se pare că eşti prins la mijloc. Ai vrea şi să te duci 
la Lisa, dar nici nu vrei să dezamăgeşti familia Gordon. 

la cunoştinţă de sentimente printr-un cuvânt sau cu 
un sunet: 

— O! 

Oferă în planul fanteziei ce nu poţi oferi în realitate 

— Nu ar fi mai bine dacă te-ai putea împărţi în două? 
O parte să se ducă la copil şi cealaltă să rămână la 
prietena ei peste noapte. 

Acceptă sentimentele prin  redirecţionarea unui 
comportament inacceptabil 

— Am auzit cât de mult ai vrea să te duci la Lisa. 
Problema este că ţi-ai dat cuvântul în faţa familiei Gordon. 
Ei se bazează pe tine. 

2 

VREM „SĂ NE ASIGURĂM”. 

Eram nerăbdătoare să încep şedinţa din seara 
aceasta. 

La sfârşitul ultimei noastre întâlniri, Jim m-a luat la o 
parte pentru a-şi exprima frustrarea de a nu-i putea obliga 
pe adolescenţi să facă ceea ce voia el, chiar când el dorea 

acel lucru. Am înţeles problema şi i-am spus că, dacă va 
putea să mai reziste o săptămână, o să discutăm mai mult 
pe acest subiect. 

Imediat ce s-au adunat toţi, am scris pe tablă 
subiectul serii: 

Tactici pentru o cooperare angajantă 

— Haideţi să o luăm cu începutul, am zis. Când copiii 
noştri erau mici, cea mai mare parte a timpului ne-o 
petreceam cu ei pentru „a ne asigura” Ne asiguram că se 
spălau pe mâini, că se spălau pe dinţi, că mâncau legume, 
că se duceau la culcare la timp şi că-şi aminteau să spună 
„te rog” şi „mulţumesc”. 

Mai erau şi lucruri de care ne asiguram că nu le fac. 
Ne asiguram că nu ieşeau în fugă pe stradă, că nu se urcau 
pe masă, nu aruncau cu nisip, nu se băteau, nu scuipau 
sau nu muşcau. 

Ne aşteptam ca atunci când vor ajunge la vârsta 
adolescenţei cea mai mare parte a lecţiilor să fie învățată. 
Dar, spre frustrarea şi exasperarea noastră, am descoperit 
că încă mai pierdem timpul cu aceste „asigurări” E 

adevărat, adolescenţii noştri nu muşcă şi nu se mai 
urcă pe masă, dar cei mai mulţi încă mai au nevoie să li se 
reamintească să-şi facă temele, să-şi îndeplinească 
sarcinile, să mănânce raţional, să facă baie periodic, să 
doarmă suficient şi să se trezească la timp. Încă ne mai 
asigurăm că sunt lucruri pe care nu le fac. „Nu-ţi arunca 
hainele pe jos...”, „Nu bloca telefonul...”, „Nu ridica vocea 
când vorbeşti cu mine!” 

Fiecare familie este diferită. Fiecare părinte este 
diferit. Fiecare adolescent este diferit. Care sunt lucrurile 
pe care simţiţi că trebuie să le verificaţi dacă adolescentul 
dumneavoastră le face sau nu în timpul unei zile? Hai să 
începem cu dimineaţa. 

— Să mă asigur că nu adoarme din nou după ce sună 
ceasul. 

— Sau că nu uită să mănânce micul dejun. 

— Sau că nu poartă aceleaşi haine trei zile la rând. 


— Sau că nu stă prea mult în baie şi nimeni nu mai 
poate intra. 

— Sau că nu ajunge târziu la prima oră pentru că a 
pierdut din nou autobuzul. 

— Sau că nu se ceartă cu sora lui. 

— Sau că uită să-şi ia cheile şi banii de mâncare. 

— Dar care e situaţia după-amiază? am întrebat. Ce 
se afla pe lista voastră de asigurări? 

— Sună-mă la serviciu cum ajungi acasă. 

— Scoate câinele la plimbare. 

— Începe să-ţi faci temele. 

— Nu mânca prostii. 

— Să nu vii cu prieteni de sex opus când nu simt 
acasă. 

— Nu uita să exersezi la pian (vioară, saxofon). 

— Nu pleca de acasă fără să-mi spui unde te duci. 

— Nu-ţi tachina sora. 

— Acum, seara, am zis. Din nou, ce trebuie să facă şi 
nu trebuie să facă adolescenţii dumneavoastră? 

Oamenii s-au gândit o clipă şi apoi... 

— Nu te închide în camera ta. Petrece puţin timp şi 
cu familia. 

— Nu bate darabana în masă. 

— Nu te legăna cu scaunul. 

— Nu sta la telefon toată noaptea. Termină-ţi temele. 

— Nu sta pe net toată noaptea. Termină-ţi temele. 

— Măcar o dată spune şi tu „bine”, când te rog să 
faci ceva. 

— Măcar o dată răspunde-mi când te întreb ce s-a 
întâmplat. 

— Nu folosi toată apa caldă numai la duşul tău. 

— Nu uita să-ţi pui aparatul dentar înainte de a te 
duce la culcare. 

— Nu sta până târziu. O să fii obosit dimineaţă. 

— Am obosit numai ascultând toate astea, a comentat 
Laura. Nu-i de mirare că sunt aşa de epuizată la sfârşitul 
zilei. 


— Şi nu se termină niciodată, a adăugat o femeie, pe 
nume Gail. Mereu sunt cu ochii pe băieţii mei - îi împing, îi 
bat la cap, îi înghiontesc să facă una, alta. Şi este din ce în 
ce mai greu de la divorţ. Uneori mă simt ca un sergent la 
instrucţie. 

— Eu sunt de altă părere, a zis Michael. Cred că eşti 
un părinte responsabil. Faci ceea ce trebuie să facă un 
părinte. 

— Atunci de ce, a întrebat Gail cu durere, copiii mei 
nu fac ceea ce trebuie să facă? 

— De ce fata mea crede că trebuie să se comporte 
aşa, a spus Laura, să-i facă mamei ei viaţa grea? Se ceartă 
cu mine din cauza celui mai neînsemnat lucru. li spun: „Te 
rog, ia-ţi farfuriile murdare din cameră” şi ea - mi spune: 
„Incetează să mă mai baţi la cap. Mereu eşti cu gura pe 
mine”. 

In grup se auzeau murmure de susţinere. 

— Cu adolescenţii, am zis, uneori cea mai simplă, cea 
mai normală rugăminte poate declanşa o mică ceartă sau o 
bătălie îndelungată. Pentru a înţelege mai bine punctul de 
vedere al copiilor noştri, haideţi să ne punem în locul lor. 
Hai să vedem cum am reacţiona noi la metodele tipice 
folosite pentru a-i forţa pe aceştia să facă ce dorim noi. Să 
zicem că eu joc rolul părintelui. Deoarece mă ascultați cu 
„urechile unui adolescent”, vă rog să îmi daţi un răspuns 
imediat, necenzurat, visceral. 

lată care sunt abordările diferite pe care le-am 
exemplificat şi iată care a fost reacţia „copiilor” mei: 

Reproşuri şi acuzaţii: 

— Ai făcut-o din nou! Ai pus ulei în tigaie, ai dat 
aragazul la maximum şi ai plecat din cameră. Ce e cu tine? 
Puteai să ne dai foc! 

„Nu mai ţipa la mine!” 

„Nu am lipsit aşa de mult!” 

„A trebuit să mă duc la toaletă”. 

Apelativele: 

— Cum ai putut uita să pui lacătul la bicicleta ta nou- 

nouţă? A fost o mare tâmpenie. Nu e de mirare că ţi-a fost 
furată. Nu pot să cred că ai fost aşa de iresponsabil! 

„Sunt un prost”. 

„Sunt iresponsabil”. 

„Nu fac nimic bine”. 

Ameninţări: 

— Dacă nu crezi că este destul de important să-ţi 
îndeplineşti sarcinile din gospodărie, atunci nu cred nici eu 
că este destul de important să-ţi dau bani de buzunar. 

„Eşti o scorpie!” 

„Te urăsc”. 

„O să mă bucur când o să plec din casa asta”. 

Ordine: 

— Vreau să închizi televizorul şi să începi să-ţi faci 
temele. Gata cu scuzele! O faci acum! 

„Nu vreau să fac asta acum”. 

„Nu mă mai bate la cap”. 

„O să-mi fac temele când o să fiu pregătit pentru 
asta”. 

Predici şi morală: 

— Trebuie să vorbim despre ceva. Este vorba de 
râgâitul la masă. Poate că pe tine te amuză, dar de fapt 
este vorba de un obicei prost. Şi, fie că ne place sau nu, 
oamenii ne judecă după obiceiurile noastre. Aşa că, dacă 
trebuie să râgâi, măcar acoperă-ţi gura cu un şerveţel şi 
spune: „Pardon”. 

„Ce ai spus? Nu te-am auzit”. 

„Am impresia că o să râgâi”. 

„E atât de meschin. Bunele maniere or fi importante 
pentru tine, dar nu mă interesează pe mine”. 

Avertizări: 

— Te avertizez. Dacă te prind că umbli cu gaşca aia, 
o să vezi ce te aşteaptă. 

„Nu ştii nimic despre prietenii mei”. 

„Ce au aşa de deosebit prietenii tăi?” 

„Puțin îmi pasă de ce spui. Ştiu eu ce fac”. 

Victimizare: 


— Te rog şi eu să faci un lucru neînsemnat pentru 
mine şi pentru tine deja e prea mult. Nu înţeleg. Eu 
muncesc aşa de mult pentru a-ţi da tot ce-ţi trebuie şi aşa 
îmi mulţumeşti tu. 

„Ok, deci sunt un copil rău”. 

„E vina ta că sunt aşa. M-ai răsfăţat”. 

„Mă simt aşa de vinovat...” 

Comparaţii: 

— Există o explicaţie pentru faptul că sora ta este 
sunată de atâta lume. Poate dacă ai face un efort să fii mai 
prietenos şi mai deschis aşa cum e ea, ai avea şi tu la fel 
de mulţi prieteni. 

„E o mare mincinoasă”. 

„O urăsc pe sora mea”. 

„Mereu ai iubit-o mai mult decât pe mine”. 

Sarcasm: 

— Deci intenţionezi să te duci de la antrenamentul de 
baschet direct la dans, fără să faci duş. Ei bine, probabil că 
o să miroşi extraordinar! Fetele vor roi în jurul tău! 

„Ha, ha... crezi că eşti foaaarte amuzant”. 

„Nici tu nu miroşi mai bine”. 

„De ce nu vrei să spui mai degrabă care e 
problema?!” 

Profeţie: 

— Tot ce faci e să dai vina pe alţii pentru problemele 
tale. Niciodată nu-ţi asumi responsabilitatea. Iți promit, 
dacă o ţii tot aşa, problemele tale vor fi şi mai mari şi nu 
vei mai avea pe cine să dai vina. 

„Bănuiesc că nu sunt decât un ratat”. 

„Sunt irecuperabil”. 

„Sunt blestemat”. 

— Destul! Sunt cuprinsă de remuşcări, a strigat 
Laura. Seamănă aşa de mult cu lucrurile pe care i le spun 
fetei mele! Dar acum, când am ascultat ca un copil, am 
urât felul în care sună. Tot ce am auzit mă face să-mi fie 
ruşine de mine. 

Jim arăta complet nefericit. 


— La ce te gândeşti? l-am întrebat. 

— Cred că multe dintre cele exemplificate de tine 
sună dureros de familiar. Aşa cum am spus săptămâna 
trecută, tata niciodată nu a ezitat să mă pună la punct, 
încerc să nu mă port aşa cu copiii mei, dar uneori aud cum 
ies din gura mea cuvintele lui. 

— Ştiu! Uneori şi eu simt cum mă transform în 
mama! a spus Karen. Şi doar am jurat că n-o să se 
întâmple aşa ceva. 

— OK, deci acum ştim ce nu trebuie să spunem, a zis 
Gail. Când vom ajunge la ce putem spune? 

— Chiar acum, am răspuns, ridicând ilustrațiile pe 
care le pregătisem. Dar, înainte de a le distribui, vă rog să 
reţineţi că niciuna dintre tacticile de comunicare pe care le 
veţi vedea nu funcţionează mereu. Nu există cuvinte 
magice care se pot folosi pentru orice adolescent, în orice 
situaţie. De aceea este important să cunoaştem cât mai 
multe tactici de acest fel. Totuşi, când veţi privi aceste 
pagini, o să vedeţi că principiul de bază, comun tuturor 
acestor exemple, este respectul. Atitudinea noastră plină 
de respect şi limbajul cuviincios îi fac pe adolescenţii 
noştri să asculte şi să coopereze. 

În loc să dai ordine 


Mereu ti-e foame. 
Pune- ia loc acum! 


Ordinele creează adesea resentimente şi rezistenţă. 
Descrie problema 


Jeff, este o pizza mică. Nu putem primi 
decât o singură felie fiecare. 

Descriind problema, ne invităm adolescenţii să 
găsească o soluţie. 
În loc să-l ataci pe adolescent... 


Pentru că niciodată nu mă pot baza pe tine! 
Ai promis dimineaţă că vai curăța aleea,  _] 


De ce lași totul pe umerii mei? 
Pe Mark nu- rog niciodată să facă 
I 


Când suntem supăraţi, uneori le  aruncăm 
adolescenților cuvinte care îi atacă sau îi umilesc. 
Rezultatul? Ei fie neagă tot, fie contraatacă. 

Descrie ceea ce simţi 


Ken, sunt dezamăgit. Mi-ai promis că până 
voi ajunge acasă aleea va fi curățată. 


Am vrut, tată, dar antrenorul 
ne-a ținut peste program 


h 

. Du-te înăuntru și mă 
puc acum de treabă. 

Când descrieţi ceea ce simţiţi, este mai uşor pentru 
copii să ne audă şi să ne răspundă plini de solicitudine. 

În loc să reproşezi 


Nu am făcut nimic! 
Doar l-am spălat. 

Când adolescenţii sunt acuzaţi, de obicei devin 
defensivi. 
Oferă informaţii 


Draga mea, ar fi bine să verifici eticheta înainte 
de a pune puloverul în mașina de spălat. | 


Of! Uite: „Se spală de mână, numai în apă 
rece“... Da, bine, de acum înainte... å 


Când li se explică, simplu şi decent, adolescenții sunt 
mai dispuşi să-şi asume responsabilitatea pentru treburile 


pe care le fac în casă. 
În loc să ameninţi sau să dai ordine... 


Parcă e o zdreanţă. Dacă nu te imbraci cu 
ceva decent, poli să rămâi acasă, 


A 
Mulţi adolescenţi reacţionează la ameninţări sfidător 
şi pe un ton ascultător, dar supăraţi. 
Oferă-i posibilitatea de a alege 


Chris, mergem la un restaurant unde 
oamenii se îmbracă putin mai elegani 

Aşa că ai putea să-ți pui şi tu un tricou mai putin 
uzat... sau poate îţi pui un sacou peste ce! pe 


Avem o şansă mai mare să îi facem să coopereze dacă 
îi propunem o variantă şi pe placul nostru, şi pe al lor. 
În loc să-i ţii o predică lungă. 


De câte ori i-am spus să nu pui rucsacul 
ăsta murdar pe masa din bucătărie, 


Nu este igienic! Probabil a stat 
pe jos în autobuz, in toaleta școlii 
și cine mai știe pe unde! 


Spune-o cu mai puţine cuvinte 

N-ai pentru ce. ) 

O scurtă atenţionare le atrage atenţia şi ai mai multe 
şanse să coopereze. 
In loc să scoţi în evidenţă problema... 


Ei bine, e vorba de felul în care 
se imbracă şi de ochelari ia 


! Toţi prietenii mei cred că 
prietenii gi sunt dudati. 


Destul! Prietenii tâi 
sunt la fel de răi ca și tine! 


critice. 
Fă-ţi cunoscute valorile şi/ sau aşteptările 


. x : | Pg = | 
Nu-mi place să aud ironii În familia noastră. 
Dacă este ceva ce vrei ca sora ta să știe și 

crezi că o să o ajute... 


Atunci mă aştept să i-o spui într-o manieră 
care să nu-i rănească sentimentele, 


PI 
Când părinţii îşi fac cunoscute aşteptările, în mod 
clar şi decent, adolescenţii sunt înclinați să asculte şi să 
încerce să pună în practică aceste aşteptări. 
In locul unor observaţii nervoase. 


Adolescenţii pot fi extrem de sensibili la 
dezaprobarea părinţilor. 
Fă ceva neaşteptat 


Fără nicio sorbitură! 

În locul criticii, folosiţi umorul, ca să schimbăm 
dispoziţia şi să încurajăm spiritul ludic al tuturor. 
În loc să cicăleşti... 


Jefi, când ai de gând să-! scoti afară pe Pepper? 
ŞI să nu spui „mai târziu“. 


Ha, ha, foarte amuzant. Vorbesc serios, Jeff. Nu 
este o pisică pentru a-și face nevoile în tăviță, 


Unii adolescenți reacționează mai lent la o 
atenţionare rezonabilă. 
Scrie 


Jeff, uite, aj primit un bilet de la Pepper! 


Adesea, în scris, poţi obţine mai mult decât vorbind. 
Comentariile au început să se audă după ce oamenii 
au răsfoit paginile şi au studiat desenele: 

— Nu este valabil numai pentru adolescenţi. Nu m-aş 
supăra dacă soţul meu ar folosi câteva dintre chestiile 
astea pe mine. 

— Pe tine? 

— Bine, cu mine. Pentru mine. Treaba e că probabil 
ar îmbunătăţi relaţia în multe căsătorii. 

— Cred că sunt oameni care s-ar uita la aceste tactici 
şi ar spune: „Nu e nicio noutate. Este vorba numai de bun- 
simţ. 

— Dar nu e ceva obişnuit. Dacă ar fi fost, nu ne-am fi 
aflat aici, în seara asta. 

— N-o să le ţin minte pe toate. O să lipesc desenele 
astea pe uşa dulapului meu. 

Un tată care era nou în grup şi care nu mai vorbise 
până acum a ridicat mâna: 

— Bună, sunt Tony şi ştiu că probabil mai bine mi-aş 
tine gura pentru că n-am fost aici săptămâna trecută. Dar 
pentru mine aceste exemple arată cum să te descurci cu 
mărunţişurile cotidiene, obişnuite - un rucsac murdar, un 
tricou rupt, lipa de maniere la masă. Am venit aici în seara 
aceasta pentru că am crezut că voi afla cum să fac faţă 

unor lucruri pe care adolescenţii le fac, îngrijorându-i de 
moarte pe părinţii lor - cum ar fi fumatul, băutul, sexul, 
drogurile. 

— Acestea sunt cele mai mari probleme din zilele 
noastre, am fost de acord. Dar în funcție de felul în care 
abordăm  „mărunţişurile cotidiene” vom pune bazele 
abordării „celor mai importante” Este vorba de cum tratăm 
problema unui rucsac murdar, a unui tricou rupt sau a 
unor maniere urâte la masă, care pot îmbunătăţi sau 
înrăutăţi relaţiile. Este vorba de cum răspundem la 
plusurile şi minusurile copiilor noştri, care îi fac să se 
îndepărteze de noi sau să se apropie mai mult. Este vorba 
de cum reacţionăm la ce au făcut sau nu au făcut - fapt ce 
poate stârni resentimente sau crea încrederea şi întări 
legătura cu noi. Şi uneori numai această legătură îi face pe 
adolescenţi să fie în siguranţă. Când sunt tentaţi de ceva, 
puşi în situaţie de conflict sau confuzi vor şti unde să 
revină pentru îndrumare. Când vocile nocive din cultura 
pop îi cheamă la ele, ei vor avea o altă voce în interior, a 
voastră, cu valorile voastre, dragostea voastră, cu 
încrederea voastră în ei. 

După o lungă tăcere, Tony a întrebat: 

— Ihtâlnirea noastră s-a terminat? 

M-am uitat la ceas. 

— Aproape, i-am spus. 

— Bine, a zis, răsfoind setul de desene. Pentru că 
vreau să încerc câteva din astea diseară şi vreau să ajung 
acasă înainte de a se culca copiii. 

Poveştile în poveştile care urmează veţi vedea cum 
au folosit părinţii noile tactici, singure, în combinaţii şi 
uneori în situaţii care depăşeau „mărunţişurile cotidiene”. 

Gail 

Ultima şedinţă a fost specială pentru mine. Am 
divorţat recent, tocmai am început să lucrez cu normă 
întreagă şi dacă este ceva de care am nevoie disperată 
este cooperarea. Am doi băieţi adolescenţi, dar ei nu prea 
mi-au fost de mare ajutor niciodată, lucru despre care ştiu 

că e vina mea, pentru că nu-mi place să cicălesc pe nimeni, 
aşa că mereu sfârşesc prin a face totul singură. 

Oricum, sâmbătă dimineaţă i-am rugat să ia loc şi le- 
am explicat că nu aveam altă soluţie, nu aveam cum să mă 
descurc şi cu slujba mea cea nouă şi să şi continui să fac 
tot ceea ce făcusem până atunci. Le-am spus că am nevoie 
ca ei să se implice şi că toţi va trebui să tragem din greu 
pentru a fi din nou o familie. Apoi am citit toate sarcinile 
pe care trebuiau să le facă în casă şi i-am rugat pe fiecare 
să-şi aleagă trei dintre ele, de care ar dori să răspundă. 
Numai trei. Ar putea chiar să facă schimb între ei la 
sfârşitul fiecărei săptămâni. 

Prima lor reacţie a fost una tipică. Lamentaţii 
puternice legate de presiunea de la şcoală în care trăiau şi 
de cum „nu au niciodată timp pentru nimic”. Dar până la 
urmă fiecare dintre ei a ales trei sarcini. Am pus lista pe 
frigider şi le-am spus că era pentru mine o mare uşurare 
fie şi numai să mă gândesc că voi veni acasă de la serviciu 
şi voi găsi rufele spălate, maşina de spălat vase goală şi 
masa curată şi pregătită pentru cină. 

Ei bine, nu s-a întâmplat tot timpul aşa. Dar ei şi-au 
îndeplinit unele sarcini, o mare parte din timp. Şi, când nu 
au făcut-o, doar le-am arătat spre lista şi sau şi apucat de 
treabă. 

Dacă aş fi ştiut asta acum câţiva ani... 

Laura 

Fata mea are o nouă modalitate de a mă informa că 
am făcut ceva care a „nemulţumit-o”. Apelează la protestul 
tăcerii. Dacă îndrăznesc s-o întreb ce s-a întâmplat, ridică 
din umeri şi se uită în tavan, lucru care mă înfurie. 

Dar, după întâlnirea de săptămâna trecută, eram 
pregătită şi hotărâtă să încerc ceva nou. Era la masa din 
bucătărie şi mânca atunci când am ajuns eu. Am tras un 
scaun şi am spus: 

— Kelly, nu-mi place ce se întâmplă cu noi. 

Şi-a încrucişat braţele şi s-a uitat într-o parte. Nu am 
lăsat-o să mă oprească. Am spus: 


— Fac ceva care pe tine te scoate din minţi; nu mai 
vorbeşti cu mine, lucru care pe mine mă scoate din minţi; 
apoi am ajuns să ţip la tine, lucru care mă înnebuneşte şi 
mai mult. Deci, Kelly, îmi dau seama acum că am nevoie să- 
mi spui direct dacă e ceva care te deranjează. 

A ridicat din umeri şi s-a uitat din nou într-o parte. 
Copilul ăsta nu-mi făcea situaţia prea uşoară. 

— Şi dacă este prea greu, am spus, atunci cel puţin 
dă-mi un semn, orice fel de semn. Putin îmi pasă ce fel. 
Ciocăneşte în masă, flutură un prosop, pune-ţi o bucată de 
hârtie igienică pe cap. Orice. 

— O, mamă, nu te prosti, a zis şi a ieşit din cameră. 
Am crezut că într-adevăr suna prosteşte, dar peste câteva 
minute a venit înapoi în bucătărie cu o expresie amuzantă 
pe faţă şi ceva alb pe cap. 

— Ce e chestia aia pe... o, da... hârtie igienică, am 
zis. Amândouă am început să râdem. Şi pentru prima dată 
după o lungă perioadă de timp, chiar am stat de vorbă. 

Joan 

Noaptea trecută, fata mea de 15 ani m-a anunţat că 
vrea să-şi facă un piercing în nas. 

Am turbat. Am început să strig la ea: 

— Ai înnebunit? Dumnezeu ţi-a dat un nas frumos. De 
ce vrei să faci o gaură în el? De ce vrei să te mutilezi? Este 
cea mai proastă idee pe care am auzit-o vreodată! 

Şi ea a început să strige: 

— Vreau numai un mic cerceluş în nas! Ar trebui să 
vezi ce au alţi copii. Kim are un cui în limbă, iar Briana are 
un cercel în sprânceană, iar Ashley are unul în buric! 

— Ei bine, şi ele sunt stupide! am zis. 

— Nu pot să vorbesc cu tine. Nu înţelegi nimic, a 
tipat ea şi a ţâşnit din cameră. 

Stăteam acolo şi mă gândeam. Și sunt o mamă care 
se duce la un curs de comunicare. Minunat! Dar nu aveam 
de gând să mă dau bătută. Aveam nevoie numai de o 
modalitate mai bună de a ajunge la ea. 

Aşa că am intrat pe net să văd ce aş putea găsi 

despre body piercing. Ei bine, reieşea că este ilegal pentru 
cei sub 18 ani, în ţara noastră, să-şi facă piercing, să se 
tatueze fără o scrisoare autentificată a unui părinte sau 
tutore. Singura excepţie se făcea pentru piercingul urechii. 
Şi mai era, de asemenea, o întreagă secţiune cu boli care 
puteau fi căpătate prin intermediul unor instrumente 
nesterilizate sau din cauza unor condiţii neigienice - 
hepatită, tetanos, infecţii, abcese... 

Ei bine, când a revenit mai târziu în cameră, i-am 
spus că îmi pare sincer rău pentru lucrurile pe care le-am 
spus despre ea şi despre prietenii ei, dar că am găsit nişte 
informaţii pe internet pe care cred că ar trebui să le vadă. 
Apoi am arătat spre ecran. 

S-a uitat la el şi a spus: 

— Ei bine, nimeni din cei pe care îi cunosc nu s-a 
îmbolnăvit. Oricum, vreau să-mi încerc norocul. 

— Problema este că eu nu vreau să-mi încerc norocul, 
am zis. Sănătatea ta este mult prea importantă pentru 
mine. 

— Bine, atunci mă duc la un doctor obişnuit şi-l las s- 
o facă el. Am nevoie numai de acordul tău scris - a spus 
ea. 

— Nu pot fi de acord cu aşa ceva, am spus. Obiecţia 
mea iniţială rămâne încă în picioare. Mai mult, mă cunosc. 
Numai dacă mi-aş vedea fata purtând un cercel în nas aş fi 
foarte supărată. Şi nu vreau să fiu supărată de fiecare dată 
când mă uit la tine. Când o să ai 18 ani, dacă tot mai este 
important pentru tine, poţi decide atunci dacă vrei sau nu 
să o mai faci. 

Ei bine, n-a fost prea încântată de decizia mea, dar se 
pare că a acceptat-o. Cel puţin deocamdată. 

Tony 

Băiatul meu de 14 ani, Paul, umblă prin casă de 
parcă ar fi de pe altă planetă. Dacă îl rog să facă ceva, îmi 
spune: „Da, sigur, tată” şi asta-i tot. li intră pe o ureche şi 
pe alta îi iese. Aşa că în weekendul trecut „am făcut ceva 
neaşteptat”. De două ori. 


Prima dată: cu glas tare, precum contele Dracula, am 
spus: 

— Îţi poruncesc să duci afară gunoiul! 

S-a uitat la mine şi a clipit. 

— Şi nu mă lăsa să aştept, am zis. Aşteptarea mă face 
rău!!! 

A râs şi a zis: 

— Bine, atunci mai bine o fac repede. 

A doua oară: am observat un bol cu resturi de cereale 
pe podeaua din camera lui. Am arătat spre el şi, cu vocea 
mea obişnuită, am spus: 

— Paul, ştii ce e asta? 

— Da, a zis, un bol. 

— Nu, am zis. Este o invitaţie la o petrecere. 

— Ce? 

— O invitaţie pentru toţi gândacii de bucătărie din 
împrejurimi să vină în camera lui Paul şi să petreacă. 

A zâmbit. 

— Bine, tată, am priceput, a zis şi chiar a ridicat de 
jos bolul şi l-a dus la bucătărie. 

Ştiu că „amuzamentele” nu merg mereu. Dar e bine 
când funcţionează. 

Michael 

Fata mea m-a trăsnit cu o chestie săptămâna asta. A 
Zis: 

— Acum, tati, o să te rog ceva şi nu vreau să te 
enervezi şi să spui nu. Ascultă numai. 

— Ascult, am zis. 

— Pentru petrecerea de la aniversarea mea de 16 ani 
vreau să servim vin. Acum, înainte să te enervezi de tot, 
trebuie să ştii că mulţi copii de vârsta mea au avut vin la 
petrecerile lor. Este o modalitate de a face această noapte 
mai specială. 

Probabil că a citit pe faţa mea dezaprobarea, pentru 
că a început să bată în retragere: 

— Ei bine, poate nu vin, dar, dacă nu am nici măcar 
bere, nimeni nu va mai veni. De fapt, nu ar fi nevoie să fac 

eu rost de ea, ci prietenii mei ar putea s-o aducă pe a lor, 
tot ar fi bine. Hai, tati. Nu e mare lucru. Nu se va îmbăta 
nimeni. Promit. Vrem numai să ne distrăm. 

Era cât pe ce să scot un „nu” chinuit, dar am zis în 
schimb: 

— Jenny, văd că e foarte important pentru tine. 
Trebuie să mă gândesc. 

Când i-am spus soţiei ce vrea Jenny, s-a dus direct la 
însemnările de săptămâna trecută şi a arătat la „spune în 
scris”. 

— Dacă o să scrii, o să citească, a spus. Dacă doar îi 
spui, numai o să se certe cu tine. 

Iată scrisoarea pe care i-am scris-o: 

Dragă Jenny. 

Mama şi eu ne-am gândit serios la dorinţa ta de a 
servi vin la petrecerea ta aniversară. Din următoarele 
motive nu putem fi de acord: 

1. În acest stat este ilegal consumul de băuturi 
alcoolice pentru orice persoană sub 21 de ani. 

2. Dacă ar fi să ignorăm legea şi cineva de la 
petrecere ar avea un accident de maşină pe drumul spre 
casă, noi, ca părinţi ai tăi, vom purta răspunderea legală. 
Şi, chiar mai important, ne vom simţi responsabili din 
punct de vedere moral. 

3. Dacă privim din altă perspectivă şi-i lăsăm pe 
prietenii tăi să-şi aducă băutura, ar trebui să spunem: „Nu 
e nicio problemă ca tinerii să încalce legea atâta vreme cât 
părinţii lor pretind că nu ştiu ce se întâmplă”. Lucru care 
ar fi necinstit şi ipocrit. 

Aniversarea ta de 16 ani este o zi importantă. Hai să 
discutăm despre cum o vom celebra în moduri sigure, 
legale şi amuzante pentru toată lumea. 

Cu dragoste. 

Tata 

Am strecurat scrisoarea sub uşa de la camera ei. Nu 
a pomenit niciodată de ea, dar mai târziu, după ce a vorbit 
la telefon cu prietenii ei, a venit la noi cu câteva propuneri 

„care s-ar potrivi cu lipsa unor băuturi reale” - cineva care 
să-l imite pe Elvis, o petrecere karaoke sau cineva care 
face horoscopuri. 

Totul este încă la stadiul de discuţie. Dar eu şi soţia 
mea ştim un singur lucru, că, indiferent ce vom decide, în 
noaptea aceea să fim în preajmă. Am auzit că uneori copiii 
pleacă de la petrecere, beau câte ceva din băutura ascunsă 
prin maşini şi revin, zâmbitori şi inocenți. Am mai auzit că 
unii copii îşi aduc propria lor sticlă de apă la petrecere, 
numai că „apa” de fapt este votcă sau gin. 

Aşa că nu, nu vom fi nişte intruşi. Vom încerca să fim 
discreţi. Dar vom fi cu ochii în patru. 

Linda 

Ştii că am zis că o să-mi lipesc desenele pe uşa 
dulapului meu? Ei bine, chiar am făcut-o. Şi mi-a fost de 
mare folos. Ori de câte ori eram gata să tip la copii 
săptămâna asta, mă abţineam, fugeam până în dormitor, 
deschideam dulapul, mă uitam la desene şi, chiar dacă 
situaţia mea era diferită, găseam o idee mai bună pentru a 
mă descurca. 

Dar vinerea trecută băiatul meu a întârziat la şcoală, 
ceea ce însemna că şi eu voi întârzia la serviciu. Şi am 
izbucnit: 

— Ai 13 ani şi încă nu apreciezi timpul. De ce trebuie 
să-mi faci mereu asta? Ţi-am cumpărat un ceas nou. îl porţi 
vreodată? Nu. Şi să nu cumva să îndrăzneşti să pleci de 
aici când vorbesc cu tine! 

S-a oprit, mi-a aruncat o privire şi mi-a spus: 

— Mamă, du-te mai bine şi citeşte ce scrie pe uşa 
dulapului tău! 

Nu uita! 

Cum să-i faci pe adolescenţi să coopereze în loc să 
ordoni („închide muzica! Şi fă asta acum”), poţi: 

Să descrii problema: „Nu pot să gândesc sau să port 
o conversaţie când urlă muzica”. 

Să descrii ce simţi: „Mă deranjează la urechi”. 

Să oferi informaţii: „O expunere frecventă la sunete 

puternice poate distruge auzul unei persoane”. 

Să oferi o alternativă: „Ce vrei mai bine - să închizi 
muzica sau să o dai mai încet şi să închizi uşa?” 

Să spui cu un singur cuvânt: „Volumul!” 

Să-ţi faci cunoscute valorile şi/sau aşteptările: 

„Toţi trebuie să respectăm gusturile celorlalţi pentru 
muzica tare”. 

Să faci ceva neaşteptat: Pune-ţi mâinile pe urechi, fă 
gestul închiderii volumului, uneşte palmele şi apleacă-te în 
semn de recunoştinţă. 

Să o faci în scris: „O muzică aşa de tare 

Poate fi mişto pentru o gaşcă, Dar pentru mine şi tine 
Este mult, mult prea TARE!!!” 

3 

A PEDEPSI SAU A NU PEDEPSI 

Cea de-a treia şedinţă nu începuse încă. Oamenii 
erau strânşi în mici grupuri, adânciţi în conversaţie. 
Fragmente de propoziţii răzbăteau până la mine. 

— După ce a făcut, am pedepsit-o pentru o lună! 

— Aşa că mi-am spus: gata, domnule Drăguţ, am fost 
prea indulgent cu copilul ăsta. De data asta va fi pedepsit. 

„Bine, mă gândeam, încă n-am vorbit despre 
pedeapsă, dar se pare că unii dintre ei sunt mai mult decât 
pregătiţi pentru asta”. 

— Laura, Michael, am spus. Vreţi să ne spuneţi 
tuturor ce au făcut copiii voştri de sunteţi aşa de furioşi pe 
ei? 

— Nu sunt numai furioasă, a izbucnit Laura. Am fost 
îngrijorată de moarte! Kelly trebuia să fie la ziua de 
naştere a prietenei ei Jill la ora 6. La 7 am primit un 
telefon de la mama lui Jill. „Unde e Kelly? Ştia că trebuia 
să ajungem la sala de bowling la 7.30. Scria pe invitaţie. 
Acum stăm toţi îmbrăcaţi şi o aşteptăm”. 

Inima a început să-mi bată tare. Am zis: „Nu înţeleg. 
A plecat destul de devreme. Ar fi trebuit să fie acolo de 
mult” „Ei bine, sunt sigură că nu e ceva grav. Sper numai 
să ajungă în curând”, a spus mama lui Jill şi a închis. 


Am aşteptat 15 minute înainte de a o suna eu. Jill a 
răspuns. „Nu, Kelly nu a venit încă. Şi chiar i-am spus azi 
la şcoală să nu întârzie”. 

Acum chiar că intrasem în panică. Imagini oribile îmi 
treceau prin minte. După 20 de minute de agonie telefonul 
a sunat. Era mama lui Jill. „Cred că te-ai bucura să ştii că, 
până la urmă, Kelly a ajuns. Evident, s-a întâlnit cu un 
băiat pe drum şi a fost aşa de preocupată să vorbească cu 
el, încât a uitat că o aşteptam. Sper doar că nu am pierdut 
rezervarea la sala de bowling”. 

Mi-am cerut scuze pentru fata mea şi i-am mulţumit 
pentru telefon. Dar când Kelly a venit acasă după 
petrecere, m-am năpustit asupra ei: „Lţi dai seama prin ce 
m-ai făcut să trec? Cum ai putut să fii atât de indiferentă? 
Cum ai putut să fii atât de iresponsabilă? Nu te gândeşti 
niciodată decât la tine. Era ziua de naștere a lui Jill. Dar te- 
ai simţit tu cumva obligată faţă de prietena ta? Nu! Nu-ţi 
pasă decât de băieţi şi de distracţie. Ei bine, distracţia s-a 
terminat, domnişoară. Eşti consemnată pentru restul lunii! 
Şi să nu crezi că o să mă răzgândesc, pentru că nu o s-o 
fac”. Ei bine, asta i-am spus. Dar acum nu ştiu... Poate am 
fost prea dură. 

— Mi se pare, a comentat Michael, că a primit ce 
merita. Aşa s-a întâmplat şi cu fiul meu. 

Toate capetele s-au întors spre el. 

— Ce s-a întâmplat? a întrebat cineva. Ce a făcut? 

— Tocmai, că nu a făcut, a răspuns Michael. E vorba 
de tema pentru acasă. De când Jeff face parte din echipă, îl 
preocupă doar fotbalul. În fiecare zi vine târziu de la 
antrenament, dispare în camera lui după cină şi, când îl 
întreb dacă îşi face temele, zice: „Nu te îngrijora, tată. Nu 
e nicio problemă!” 

Ei bine, duminică, atunci când Jeff era plecat, am 
intrat în camera lui şi am zărit o scrisoare pe jos. Am 
ridicat-o şi am văzut că îmi era adresată. Fusese deschisă; 
fusese expediată acum o săptămână. Ce să vezi? Era un 
avertisment de la profesorul de matematică. Jeff nu făcuse 

nicio temă, niciuna, în ultimele două săptămâni. Când am 
văzut asta, am luat foc. 

Imediat ce a intrat în casă eram pregătit. Am luat 
scrisoarea şi am spus: „M-ai minţit că-ţi faci temele. Ai 
deschis o scrisoare care-mi era adresată. Şi nu mi-ai arătat 
niciodată acest avertisment. Ei bine, am noutăţi pentru 
tine, domnule. Nu te mai duci la fotbal până la sfârşitul 
semestrului. O să-l sun mâine pe antrenor”. „Tată, nu poţi 
să-mi faci aşa ceva!” a zis. „Nu eu îţi fac ceva ţie, Jeff”, am 
zis. „Tu ţi-ai făcut singur. Discuţia e închisă”. 

— Dar într-adevăr e închisă? a întrebat Laura. 

— Jeff nu se gândeşte aşa. A încercat toată 
săptămâna să mă convingă să-mi schimb hotărârea. Ca şi 
soţia mea. Michael a privit-o semnificativ. Crede că sunt 
prea dur. Nu-i aşa, dragă? 

— Ce crezi tu? l-am întrebat pe Michael. 

— Cred că Jeff ştie acum că vorbesc serios. 

— Da, Tony a fost de acord. Uneori pedeapsa este 
singura cale de a-l face pe copil să se supună, să fie mai 
responsabil. 

— Mă întreb - m-am adresat grupului -, oare 
pedeapsa îl face pe copil mai responsabil? Luaţi o pauză şi 
gândiţi-vă la propriile voastre experienţe din tinereţe. 

Karen a răspuns prima. 

— Pedeapsa m-a făcut mai puțin responsabilă. Când 
aveam 13 ani, mama m-a prins cu o ţigară şi nu m-a mai 
lăsat să vorbesc la telefon. Aşa că am început să fumez şi 
mai mult. Numai că o făceam în curtea din spate, unde nu 
mă putea vedea nimeni. Apoi veneam în casă, mă spălam 
pe dinţi şi spuneam: „Bună, mamă”, cu un zâmbet mare. A 
durat ani de zile. Din păcate, încă mai fumez. 

— Nu ştiu, a spus Tony. După cum gândesc eu, există 
o vreme şi un loc potrivite pentru pedeapsă. Uite, eu, de 
exemplu. Am fost un copil rău. Gaşca în care eram intra în 
tot felul de belele. Eram o adunătură de sălbatici. Unul 
dintre băieţi a ajuns la închisoare. Jur, dacă tatăl meu nu 
m-ar fi pedepsit pentru o chestie pe care am făcut-o, nu 

ştiu ce ar fi fost cu mine astăzi. 

— Şi eu nu ştiu unde aș fi fost astăzi, a spus Joan, 
dacă nu aş fi făcut o terapie pentru a scăpa de efectele 
vremurilor în care eram pedepsită. 

Tony se arăta surprins de acest comentariu: 

— Nu înţeleg, i-a spus lui Joan. 

— Şi mama şi tata, a explicat Joan, credeau că, dacă 
un copil a făcut ceva rău şi nu l-ai pedepsit, eşti un părinte 
iresponsabil. Şi îmi spuneau mereu că mă pedepsesc 
pentru binele meu. Dar nu era deloc bine pentru mine. Am 
devenit un adolescent supărat, deprimat, care nu avea 
deloc încredere în sine. Şi acasă nu aveam cu cine discuta 
despre asta. Mă simţeam foarte singur. 

M-am trezit oftând. Ceea ce descriseseră ei 
reprezenta toată gama de rezultate familiare ale 
pedepselor. Da, unii copii deveniseră atât de descurajaţi în 
urma pedepsei şi se simțeau atât de neputincioşi, încât 
începuseră să-şi piardă încrederea în sine. 

Şi da, unii copii, ca Tony, concluzionau că într-adevăr 
sunt „răi” şi trebuie să fie pedepsiţi pentru a fi „buni”. 

Şi da, unii, cum era Karen, deveniseră atât de 
supăraţi şi de nemulţumiţi, încât îşi păstraseră acest 
comportament, dar căutau modalităţi să nu fie prinşi. Au 
devenit nu mai oneşti, ci mai precauţi, mai ascunşi, mai 
abili. 

Dar pedeapsa e unanim acceptată ca o metodă 
preferată de disciplinare. De fapt, mulţi părinţi văd 
disciplinarea şi pedeapsa ca fiind unul şi acelaşi lucru. 
Cum mi-aş putea face cunoscută convingerea că într-o 
relație afectuoasă nu este loc de pedeapsă? 

Am zis cu voce tare: 

— Dacă cumva am fi obligaţi să eliminăm pedeapsa în 
calitate de instrument de disciplinare, am fi oare total 
neajutoraţi? Oare atunci adolescenţii şi-ar face de cap? Ar 
deveni oare sălbatici, nedisciplinaţi, egoişti, nişte indivizi 
răsfăţaţi, lipsiţi de capacitatea de a face diferenţa dintre 
bine şi rău, care îi calcă în picioare pe părinţii lor? Sau 

poate sunt metode, altele decât pedeapsa, care îi pot 
motiva pe adolescenţii noştri să se comporte cu mai multă 
responsabilitate? 

Am scris pe tablă: 

Alternative ale pedepsei 

Fă-ţi cunoscute sentimentele 

Fă-ţi cunoscute aşteptările 

Arată-i cum poate să-şi ceară iertare 

Oferă o şansă 

Treci la acţiune 

I-am întrebat pe Laura şi Michael dacă ar dori să 
încerce să aplice aceste tactici la situaţia concretă, dată de 
copiii lor. Au fost amândoi de acord să accepte provocarea. 
În paginile următoare veţi vedea, sub forma desenelor, 
rezultatele luptei noastre de a elabora scenarii, care ar 
putea apărea în următoarele ghiduri. În primul rând vom 
vedea cum s-ar putea purta Laura cu fiica ei, Kelly, al cărei 
dispreţ faţă de timp i-a produs mamei atâta îngrijorare. 

Alternative ale pedepsei 

Fă-ţi cunoscute sentimentele 


Am înnebunit când mama lui JI m-a sunat şi Pentru tine a fost „putin“. Pentru cei care 
mea spus că incă nu ajunsesesi la petrecere te-au așteptat a fost mult. Toti au fost 
foarte ingrijorati. 


Nu aveau de ce 
să se îngrijoreze, 


Kelly, mă aştept de la tine ca atunci 
când spui că pleci pentru a ajunge 
undeva la timp, așa să se și întâmple. 


Arată-i cum poate să-şi ceară iertare 


Mama iui il părea | [l-am spus iui Ji! că îmi Ce ar maj trebui să tac? | Nu, dar un bilet ar 
destul de supărată. | {pare rău. Nu mai estel Sări cad la picioare? / face-o pe mama lui 
ȘI Jil. Trebuie să ărată pe mine, „AI să se simtă mai 
le ceri soze D bine, 
À 


Nu, ar fi şi mai 
neplăcut! Bine, o să 
sariu. Dar mă ajuţi? 


acă presupunem că impoliteţea va fi repetată? 
Să presupunem că mama primeşte un alt telefon cu „Unde 
este Kelly?” Data viitoare când Kelly vrea să-şi viziteze o 
prietenă, mama poate 
Trece la acţiune t 


Mami, tocmai m-a sunat AIl. Vrea să mă 
duc la ea. 


De ce nu? Ești așa de rea! Numai 
Nu în seara asta. le 

ce s-a întâmplat data trecută? 

Nu în seara asta. În 
seara asta nu am chei 


Grupul era impresionat. Au urmat multe comentarii: 

— Mi-a fost teamă atunci când ai vorbit de 
alternative la pedeapsă că vorbeşti de o abordare de tip 
„drăguţ”, în care părinţii le trag copiilor un perdaf şi-i lasă 
în voia lor. Dar asta e tare. Spui ce simţi şi ce aştepţi, şi le 
dai o posibilitate de a-şi asuma răspunderea pentru 
comportamentul lor. 


— Şi nu eşti rău sau dur, n-o faci pe fată să creadă că 
e o persoană rea. Eşti sever, dar plin de respect. Respect 
faţă de ea şi respect faţă de tine. 

— Da, nu tu, părintele, eşti duşmanul. Tu eşti de 
partea copilului, dar îl faci să se menţină la un standard 
înalt. 

— Şi îi arăţi cum să ajungă la el. 

— Şi nu trimiţi mesaje de genul: „Am toată puterea 
asupra ta. Nu te voi lăsa să faci asta... Este exclus”. În 
schimb, pui din nou puterea în mâna adolescentului. 
Mingea e în terenul lui Kelly. De ea depinde să-şi dea 
seama cu exactitate ce poate face pentru a-i oferi mamei 
liniştea: să dea un telefon dacă întârzie, să dea telefon 
când se întoarce şi să se asigure că trebuie să dea telefon 
când pleacă de acasă. 

Laura gemu şi-şi duse mâna la cap. 

— Nu ştiu... a spus ea. Când exersăm aici împreună, 
cu voi toţi, mă simt încrezătoare. Dar ce se întâmplă când 
sunt pusă în faţa situaţiei reale? Această abordare este 
extrem de solicitantă pentru un părinte. Înseamnă că 
trebuie să ai o atitudine total diferită. Adevărul este că e 
mult mai uşor să pedepseşti un copil. 

— Este mai uşor pentru moment, am fost de acord. 
Dar dacă obiectivul tău este să o ajuţi pe fiica ta să-şi 
asume responsabilitatea şi, în acelaşi timp, să menţii 
relaţiile bune cu ea, atunci pedeapsa ar fi total nepotrivită. 
Dar ai dreptate, Laura. Această abordare cere o schimbare 
a modului de gândire. Să presupunem că avem mai multă 
experienţă. Să vedem cum pot fi aplicate aceste tactici la 
problema lui Michael cu fiul lui. 

Alternative la pedeapsă 

Fă-ţi cunoscute sentimentele 


Jeff, sunt foarte supărat! Am găsit sonsoarea| | Când? A venit acum o săptămână. Dar ce mă 
asta de avertizare pe jos, în camera ta. neliniștește cu adevărai este că în tot acest 
iat timp am crezut că ti-ai făcut temele. 


din greșeală. Voiam 
să ţi-o arăt. Ei bine, am fost foarte 
presat de fotbal și de tot. 


Fă-ţi cunoscute aşteptările 
Jef, mă astept de la tine să-i roevaluezi Mă aștepi, de asemenea, ca, dacă te întreb 
priorităţile. oala este inaintea fotbalului. 


m 


Arată-i cum poate să-şi ceară iertare 


Poate că va trebui să saonifici 


câteva weekenduri. 
Chiar dacă am un 
mea importan 


Chiar şi atunai. După cum văd, Jefi, 
ai două posibilităţi: una — să renunti 


A doua, să găsești o modalitate de a 
împăca și temele, şi fotbalul. Cred că 
o să te descuri. 


Şi dacă Jeff îşi face temele, îşi aduce la zi obligaţiile 
şcolare, dar treptat lasă din nou şcoala la o parte? Atunci 
tata poate 

Trece la acţiune 


Jef, profesonu tâu de matematică mi-a dat telefon. 
Aspus că nu ai făcut nicio temă săptămâna asta, 


Pentru că antrenorul 
m, 


cu temele tale 


Tată, nu poţi să-mi fai 
ura ca asha! Echipa ae 


ȘI te vor avea Înapoi imediat ce recuperezi 
și poti respecta un orar în care îţi faci timp 
și pentru teme, și pentru fotbal. 


A AN ha 

Tony a dat din cap. 

— Poate nu înțeleg eu ceva, dar nu văd care e 
diferenţa între „a trece la acțiune” şi a-l pedepsi pe Jeff. In 
oricare dintre cazuri tatăl îl îndepărtează pe băiat de 
echipă. 

— Stai, cred că până la urmă încep să înțeleg, a zis 
Laura, întorcându-se spre Tony. Când îl pedepseşti pe un 
copil, închizi în faţa lui o uşă. Nu are unde să se ducă. Ce-i 
făcut e bun făcut. Dar, când treci la acţiune, copilului poate 
că nu-i convine, dar uşa este încă deschisă. Încă mai are o 
şansă. Poate îndrepta ce a făcut. Poate schimba „răul” în 
„bine”. 

— Îmi place felul în care ai spus acest lucru, am zis. 
Obiectivul nostru referitor la trecerea la acţiune este nu 
numai de a pune capăt unui comportament inacceptabil, ci 
şi de a da o şansă copilului vostru de a învăţa din greşelile 
lui. O şansă de a îndrepta ce a greşit. Pedeapsa poate opri 
comportamentul, dar, de asemenea, îl poate opri pe copil 
din a se corecta singur. _ 

Am aruncat o privire la Tony. Încă privea sceptic. L- 
am provocat, încercând să ajung la el: 

— Cred că adolescentul care a fost consemnat pentru 
o săptămână nu stă cu ochii în tavan în camera lui şi se 
gândeşte: „Vai, ce noroc că am asemenea părinţi! Mi-au 
dat o lecţie importantă. N-o să mai fac asta niciodată!” 

Este mult mai probabil că adolescentul se va gândi cam 
aşa: „Sunt răi”, sau „Nu sunt corecţi!”, sau „îi urăsc!”, sau 
„O să le arăt eu!”, sau „O s-o mai fac, numai că de data 
aceasta o să mă asigur că n-o să fiu prins”. 

Grupul asculta acum foarte atent. Am încercat să 
trag concluziile: 

— După cum văd, problema pedepsei este că îl face 
foarte uşor pe adolescent să ignore greşeala şi să 
seconcentreze în schimb pe cât de neînţelegători sunt 
părinţii lui. Şi mai rău, îl privează de acţiunile de care are 
nevoie pentru a deveni mai matur. Mai responsabil. 

Ce dorim să se întâmple după ce un copil greşeşte? 
Sperăm să privească acest lucru ca fiind ceva greşit. Că el 
va înţelege că a făcut o greşeală. Că va simţi regretul faţă 
de cele făcute. Că va găsi ce să facă pentru a se asigura că 
nu se va mai întâmpla niciodată. Şi că se va gândi serios la 
felul în care şi-ar putea cere iertare. Cu alte cuvinte, 
pentru ca o schimbare reală să se producă, adolescenții 
noştri trebuie să-şi facă temele şi în domeniul emoțional. 
Și pedeapsa interferează cu acest proces emoţional 
important. 

Clasa tăcea. La ce se gândeau oamenii? încă mai 
aveau îndoieli? Am fost suficient de clară? Ar putea 
accepta ei cele spuse? M-am uitat la ceas. Era târziu. 

— Am făcut o mulţime de lucruri dificile astăzi, am 
spus. Ne vedem săptămâna viitoare. 

Mâna lui Tony s-a ridicat: 

— O ultimă întrebare, a zis. 

— Spune, i-am făcut semn. 

— Şi dacă folosim toate tacticile la care am lucrat în 
seara aceasta şi copilul nu se schimbă deloc? Să 
presupunem că nu ştie cum să facă ceea ce aţi spus, „să se 
corecteze singur”? Atunci ce se întâmplă? 

— Atunci este un semn că la acea problemă trebuie 
să mai lucrăm. Că este mai complicată decât părea la 
prima vedere şi că trebuie să-i acorzi mai mult timp şi să 
aduni mai multă informaţie. 


Tony se uita confuz: 

— Cum? 

— Prin rezolvarea problemei. 

— Rezolvarea problemei? 

— Este un proces despre care vom vorbi data 
viitoare. O să lucrăm cu metodele prin care părinţii şi 
copiii trebuie să-şi unească forţele, să exploreze 
posibilităţile şi să-şi rezolve împreună problemele. 

Pentru prima dată în seara aceea Tony a zâmbit. 

— Sună bine pentru mine, a spus. Este o întâlnire de 
la care nu am de gând să lipsesc. 

Poveştile 


În săptămâna care a urmat şedinţei noastre despre 
alternativele pedepsei, numeroşi părinţi mi-au raportat 
cum au aplicat noile tactici. 

Prima poveste a fost spusă de Tony, despre fiul lui de 
14 ani, Paul. 

Tony 

Paul şi prietenul lui, Matt, au venit în fugă dinspre 
şosea, gâfâind, cu un zâmbet până la urechi. 

— Ce s-a întâmplat, băieţi? am zis. 

— Nimic, au spus ei, şi s-au uitat unul la altul şi au 
râs. 

Apoi Matt a şoptit ceva spre Paul şi au plecat. 

— Ce ţi-a spus să nu-mi zici? l-am întrebat pe Paul. 

Nu a răspuns. Atunci am zis: 

— Spune-mi adevărul. Nu te voi pedepsi. 

In sfârşit, am scos tot de la el. Povestea era că el şi 
Matt s-au dus cu bicicleta până la bazinul comunitar 
pentru a înota, dar noaptea era închis. Atunci au încercat 
toate uşile, au găsit una care nu era închisă şi au intrat. 
Apoi au aprins toate luminile şi au început să alerge peste 
tot, să facă tămbălău, să lovească toate scaunele din sală, 
să arunce peste tot pernele de pe ele, inclusiv în bazin. Şi 
asta însemna pentru ei o mare distracţie. 

Copilul a avut noroc că i-am promis că nu-l voi 

pedepsi, pentru că, vă rog să mă credeţi, când am auzit ce 
a făcut, am vrut să-l pedepsesc cum se cuvine - să nu-i mai 
dau bani de buzunar, să-i iau computerul, să-l consemnez 
pe un termen nelimitat, orice pentru a şterge acel zâmbet 
stupid de pe faţa lui. 

Am spus: 

— Ascultă-mă, Paul. Este foarte serios. Ce aţi făcut 
are un nume. Se numeşte vandalism. 

S-a înroşit. A început să tipe: 

— Vezi, ştiam că nu trebuie să-ţi spun. Stiam că o să 
faci mare caz. Doar nu am furat ceva sau ne-am făcut 
nevoile în bazin! 

— Ei bine, felicitări atunci, am zis, dar, Paul, este 
mare lucru. Mulţi oameni din comunitatea aceasta au făcut 
multe economii pentru a câştiga destul de mulţi bani ca să 
construiască un bazin pentru familiile lor. Sunt mândri de 
acest lucru şi au muncit mult să-l întreţină. Şi, de 
asemenea, tot la bazin se întâmplă că ai învăţat şi tu să 
înoţi. 

— Ce vrei să faci? a zis Paul. Să mă învinovăţeşti? 

— Bineînţeles, am zis, pentru că ce ai făcut a fost 
greşit şi acum trebuie să îndrepţi lucrurile. 

— Ce vrei să fac? 

— Vreau să te duci înapoi la piscină acum şi să pui 
toate lucrurile la loc, aşa cum le-ai găsit. 

— Acum?!... Doamne, abia am ajuns acasă! 

— Da, acum. Te conduc eu. 

— Şi Matt? A fost ideea lui. Şi el ar trebui să vină! O 
să-l sun. 

Ei bine, l-a sunat şi mai întâi Matt a zis: „Nici gând”, 
mama lui îl va omori dacă va afla ce a făcut. Aşa că m-am 
dus eu la telefon. Am zis: „Matt, amândoi aţi făcut-o şi 
amândoi trebuie să îndreptaţi lucrurile. Trec să te iau în 
zece minute”. 

Ei, i-am dus pe copii înapoi la piscină. Din fericire uşa 
era încă deschisă. Locul arăta ca după dezastru. Le-am 
spus copiilor: „Ştiţi ce aveţi de făcut. Vă aştept în maşină”. 

După douăzeci de minute au ieşit şi au spus: „Totul e 
în ordine. Vreti să vedeţi?” Am zis: „Da, vreau” şi am intrat 
să verific. 

Ei bine, locul era aranjat. Scaunele din sală erau 
aranjate, pernele erau puse la locul lor. Am zis: „Bine. 
Totul pare în ordine. Închideţi luminile şi să plecăm”. 

Pe drumul spre casă băieţii au fost foarte tăcuţi. Nu 
ştiu ce s-a întâmplat cu Matt, dar cred că Paul a înţeles în 
final de ce nu trebuia să facă acest lucru. Şi cred că a fost 
bucuros că a avut şansa, aşa cum spui, „să-şi ceară 
iertare”. 

Joan 

Pregăteam cina, când Rachel a intrat în casă. Am 
aruncat o privire spre ochii ei injectaţi şi spre zâmbetul 
prostesc şi mi-am dat seama că se drogase. Nu eram 
sigură că era iarbă, dar speram să nu fie ceva mai rău. 

Am zis: 

— Rachel, eşti drogată. 

— Mereu îţi imaginezi tot felul de lucruri despre 
mine, a spus ea şi a dispărut în camera ei. 

Rămăsesem blocată. Nu puteam să cred aşa ceva. 
Era chiar copilul meu, care luna trecută îmi făcuse 
confidenţe: „Jură că nu vei spune nimănui, mamă, dar 
Louise a început să fumeze iarbă. Îţi poţi imagina? Nu-i aşa 
că e îngrozitor?” 

Îmi amintesc că mă gândeam: „Mulţumesc lui 
Dumnezeu că fata mea nu face aşa ceva”. Şi acum uite! Nu 
ştiam ce să fac. Să o consemnez? Să-i interzic să se mai 
ducă undeva după ore? (Bineînţeles că la Louise, în primul 
rând!) Să insist ca de-acum încolo să vină de la şcoală 
direct acasă? Nu, asta va stârni tot felul de certuri şi de 
lacrimi. Mai mult, nu era realist. 

Dar nu mă puteam preface că nu se întâmplase 
nimic. Şi ştiam că nu are niciun rost să încerc să vorbesc 
cu ea până ce efectele a ceea ce consumase nu s-ar fi dus. 
De asemenea, aveam nevoie de timp să mă gândesc. Să-i 
spun de propria mea „experienţă” ca adolescent? Şi, dacă 

da, cât ar trebui să-i spun? Ar ajuta-o să ştie? Sau o va 
folosi ca pe o scuză pentru a justifica ce făcuse („Tu ai 
făcut-o şi acum nu ai nimic, nu?”)? Oricum, timp de vreo 
câteva ore avusesem numeroase dialoguri imaginare cu ea. 
În final, după cină, când părea că-şi mai revenise, am stat 
de vorbă. Uite cum s-au petrecut lucrurile: 

— Rachel, nu intenţionez să-mi faci o confesiune, dar 
am văzut ce am văzut şi ştiu ce ştiu. 

— O, mamă, îţi place aşa mult să dramatizezi! A fost 
numai puţină iarbă. Nu-mi spune că n-ai încercat niciodată 
când erai la vârsta mea. 

— De fapt, eram mult mai mare. 16, nu 13. 

— Vezi... şi acum nu ai nimic. 

— Atunci nu fusese chiar aşa. Prietenii mei vechi, pe 
care tu i-ai numi „băieţi buni” au încetat să-mi fie prieteni, 
iar notele mele erau din ce în ce mai mici. Adevărul este 
că, atunci când am început, nu aveam nicio idee în ce mă 
băgasem. Credeam că este inofensiv. Nu aşa de rele ca 
ţigările. 

— Şi ce te-a făcut să te opreşti? 

— Barry Gifford, un băiat din clasă. A intrat cu 
maşina într-un copac după ce a plecat de la o petrecere 
unde toţi ne drogăm. Oricum, Barry a ajuns la spital cu 
ruptură de splină. Apoi, peste câteva zile, toţi a trebuit să 
intrăm într-un program de prevenire a consumului de 
droguri şi ne-au dat fluturaşii ăia. După aceea am decis că 
nu merită. 

— O, probabil că doar încercau să te sperie. 

— Aşa am crezut şi eu. Dar apoi am citit tot 
fluturaşul. Unele dintre chestii le ştiam, dar mai erau 
multe de care habar n-aveam. 

— Cum ar fi? 

— Despre cum drogul poate rămâne în organism zile 
întregi după ce îl consumi. Despre cum îţi dă peste cap 
memoria, şi orientarea, şi chiar ciclul menstrual. Şi despre 
cum este chiar mai rea decât ţigările. Nu aveam nicio idee 
că marijuana conţine mai multe chimicale cancerigene 

decât tutunul. A fost o mare surpriză pentru mine. 

Rachel deodată a început să fie îngrijorată. Am 
cuprins-o cu mâna şi am spus: 

— Ascultă, fata mea, dacă aş putea, te-aş urma peste 
tot zi şi noapte pentru a mă asigura că nimeni nu-ţi dă sau 
nu-ţi vinde ceva ce-ţi poate face rău. Dar asta chiar că ar fi 
ceva nebunesc. Deci trebuie să mă bazez pe tine că eşti 
destul de deşteaptă să te protejezi singură de toată mizeria 
de afară. Şi cred că o vei face. Cred că vei face ce este 
bine pentru viaţa ta, indiferent câtă presiune s-ar exercita 
asupra ta. 

Incă mai era îngrijorată. Am îmbrăţişat-o şi asta a 
fost tot. N-am mai vorbit despre asta. Cred că a avut 
impact ce i-am spus, dar nu vreau deloc să risc. Copiii îi 
mint pe părinţi în legătură cu drogurile (ştiu, şi eu am 
făcut-o), aşa că, chiar dacă Au prea îmi place să-mi bag 
nasul, cred că voi controla camera ei din când în când. 

Gail 

Neil, băiatul meu de 15 ani, m-a întrebat dacă Julie, 
prietena lui din copilărie, ar putea rămâne la noi sâmbătă 
noaptea. Părinţii ei plecau din oraş la o nuntă şi bunica ei, 
care intenţiona să stea cu ea, se îmbolnăvise şi nu mai 
venea. 

„De ce nu?” m-am gândit. Fiul meu cel mic îşi va 
petrece weekendul acasă la tatăl lui, aşa că Julie ar putea 
primi camera lui. Desigur, am verificat să văd ce părere 
are despre asta mama lui Julie. A acceptat imediat oferta, 
bucuroasă la gândul că un adult responsabil va avea grijă 
de ea în noaptea respectivă. 

Când Julie a venit, i-am arătat unde va dormi. Apoi 
toţi trei am avut o cină frumoasă şi ne-am uitat la un film. 

Dimineaţă, mama lui Julie a dat telefon să ne spună 
că s-a întors acasă şi că ar vrea să vorbească cu Julie. Am 
urcat s-o chem. Uşa de la camera ei era pe jumătate 
deschisă şi patul arăta de parcă nimeni nu dormise în el! 
Pernele pe care le-am aranjat atât de atent cu o zi înainte 
erau aşa cum le lăsasem când am plecat din cameră. Cum 

stăteam aşa împietrită, cu gura deschisă, am auzit râsete 
venind din dormitorul lui Neil. 

Am bătut tare la uşă şi am strigat că mama lui Julie e 
la telefon şi aşteaptă să vorbească cu ea. 

Când în sfârşit uşa s-a deschis, Julie a ieşit ciufulită şi 
jenată. Mi-a evitat privirea, a coborât în fugă să vorbească 
la telefon cu mama ei, a urcat din nou să-şi ia rucsacul, mi- 
a mulţumit „pentru tot” şi a plecat. 

Cum a ieşit din casă am explodat: 

— Neil, cum ai putut să-mi faci una ca asta? l-am dat 
cuvântul mamei lui Julie că voi răspunde pentru ea. Că va 
fi în siguranţă şi protejată! 

Neil a zis: 

— Dar, mamă, ea... 

L-am întrerupt: 

— Nu mă lua cu mamă. Ce ai făcut nu are nicio 
scuză. 

— Dar, mamă, nu s-a întâmplat nimic. 

— O, sigur. Doi adolescenţi îşi petrec noaptea 
împreună în acelaşi pat şi nu se întâmplă nimic. Probabil 
crezi că sunt tâmpită. Ei bine, o să-ţi spun ceva ce nu se va 
întâmpla în weekendul următor. Nu te vei duce în excursie 
cu clasa la schi. 

Am spus-o, şi eram foarte hotărâtă, simţeam că chiar 
asta merita. Apoi am plecat din cameră ca să nu-l mai aud 
cum îmi tot repeta cât de neînţelegătoare eram. 

Peste câteva minute m-am răzgândit. Cum putea 
faptul că eu îi interzisesem să meargă în excursie la schi 
să-l ajute să-şi dea seama că nu trebuia să facă tot ce 
făcuse? Aşa că m-am dus la el în cameră şi am zis: 

— Neil, uită ce am spus despre excursie. Uite ce am 
vrut să-ţi spun de fapt: ştiu că sexul este un lucru normal, 
un aspect sănătos al vieţii, dar problema este că părinţii se 
îngrijorează când e vorba de copiii lor. Se îngrijorează că 
fetele lor vor rămâne însărcinate, că fiii lor vor ajunge taţi. 
Se tem de SIDA şi de multe altele... 

Nu m-a lăsat să termin. A zis: 


— Mamă, gata! Nu am nevoie de predica asta pe 
teme de educaţie sexuală. Ştiu cum e cu astea. Mai mult, 
încerc să-ţi spun că nu s-a întâmplat nimici Am stat numai 
în pat, ne-am uitat la televizor. 

Ei bine, poate că aşa a fost, poate nu. Am decis să-i 
acord prezumția de nevinovăție. Am zis: 

— Mă bucur să aud asta, Neil. Pentru că atunci când 
ai invitat-o pe Julie să-şi petreacă noaptea în casa noastră 
ţi-ai asumat o responsabilitate, atât faţă de Julie, cât şi faţă 
de mama ei... şi faţă de mine. O responsabilitate care 
trebuie să fie onorată. 

Neil nu a spus nimic, dar după expresia feţei lui am 
înţeles că au avut efect cuvintele mele. Şi asta a fost 
suficient pentru mine. Puteam să închei discuţia. 

Jim 

Soţia mea şi eu credeam că eram suficient de 
pregătiţi când ne-am cumpărat noul computer. L-am pus în 
salon (în pofida obiecţiei lui Nicole, fata noastră de 12 ani, 
care s-a chinuit mult să ne convingă să-l punem în camera 
ei); am instalat un software de ultimă generaţie pentru 
filtrare (am auzit că există cel puţin trei milioane de site- 
uri porno în care un copil putea intra accidental) şi am 
lucrat la un orar flexibil pentru a da ocazia tuturor din 
familie să folosească noul computer. l-am spus destul de 
clar lui Nicole că nu are voie să lucreze la computer după 
9 seara, iar pe internet nu putea intra decât dacă avea 
nevoie de ceva pentru teme sau pentru a conversa cu 
prietenii. 

Sună bine, nu? Ei bine, acum câteva nopţi m-am 
trezit puţin după miezul nopţii, am văzut o lumină în salon, 
m-am dus să o sting şi am găsit-o pe Nicole lipită de 
computer. Era aşa de absorbită, că nici nu m-a auzit. 
Stăteam în spatele ei şi citeam pe ecran: „Courtney, pari 
aşa de drăguţ, de haios şi de sexy. Când ne putem întâlni?” 
Imediat ce şi-a dat seama că sunt acolo a tastat attă (mai 
târziu am înţeles că înseamnă „atenţie, părinţi”) şi a şters 
ce era pe ecran. 


M-a cuprins o transpiraţie rece. Am auzit prea multe 
ştiri despre ce se întâmplă cu tinerele fete care întâlnesc 
adolescenţi pe chat. Băiatul o flatează, îi spune cât de 
multe au în comun, o face să se simtă specială şi puţin câte 
puţin o face să accepte să se întâlnească. Abia atunci se 
dovedeşte că nu e un adolescent drăguţ, ci un individ mai 
în vârstă, un obsedat sexual foarte hotărât să-i facă cine 
ştie ce. 

Am spus: 

— Nicole, ce crezi tu că faci? Ai idee la ce fel de 
pericol te expui? Va trebui să-ţi interzic să foloseşti 
computerul pe o perioadă nedeterminată! 

Imediat a început să se apere. A spus că nu era nimic 
atât de grav, că se distra şi ea puţin, că niciodată nu şi-a 
folosit numele real şi că era destul de deşteaptă să facă 
diferenţa între un „obsedat nebun” şi o persoană normală. 

Am spus: 

— Nicole, ascultă-mă. Nu există nicio modalitate să-ţi 
dai seama de diferenţă! Cei mai răi obsedaţi pot să arate 
perfect normal şi să fie fermecători. Ei ştiu exact cum să 
prostească o tânără. Au destulă experienţă. 

Apoi i-am spus că vreau parola ei, pentru că de acum 
eu şi mama ei o să verificăm regulat dacă a intrat sau nu 
pe net. 

Reacţia ei? Că nu avem încredere în ea... Că nu 
aveam niciun drept... Că atentam la intimitatea ei etc. etc. 
Dar înainte să-i termin de povestit câteva din povestirile de 
groază pe care le-am auzit despre cum aceşti ţipi 
„normali” se transformă în nişte vânători, răpitori, violatori 
sau mai rău, n-a mai putut să zică, cu un glas pierit, decât: 

— Ei bine, nu trebuie să crezi tot ce se spune. 

Cred că încerca să salveze aparențele. Dar cred că o 
parte a ei era de fapt uşurată că tatăl ei avea grijă de ea şi 
că nu era vorba de o pedeapsă gratuită. 

Nu uita! 

Alternative ale pedepsei 

Adolescentul: Ai jurat că renunţi la fumat, dar n-ai 

făcut-o! Eşti aşa de mincinos. Eşti atât de plin de sine! 

Părintele: Şi tu, gură-mare, o să fii consemnat acest 
weekend! 

În schimb: 

Fă-ţi cunoscute sentimentele: 

— Nu-mi place această discuţie. 

Fă-ţi cunoscute aşteptările: 

— Când încerc să mă las de fumat aştept de la fiul 
meu un sprijin, nu un atac. 

Oferă o şansă: 

— Apelativele dor. Poţi fie să-mi spui ce crezi tu că ar 
putea să mă ajute să mă las, fie poţi să-mi scrii. 

Arată-i cum poate să-şi ceară iertare: 

— Când îţi dai seama că ai jignit pe cineva, e o bună 
idee să-ţi ceri iertare. 

Treci la acţiune (în timp ce părăseşti camera): 

— Am încheiat discuţia. Nu mai accept insultele. 

SĂ REZOLVĂM PROBLEMA ÎMPREUNĂ 

Karen începuse şedinţa chiar înainte ca oamenii să se 
fi aşezat. 

— Ardeam de nerăbdare să ajung aici în seara 
aceasta. Mai ţineţi minte când, săptămâna trecută, Tony a 
întrebat dacă nu funcţionează niciuna dintre alternativele 
la pedeapsă? Ai spus ceva despre rezolvarea problemei. 
Oricum, acum am o mare problemă cu Stacey şi n-am nici 
cea mai mică idee cum s-o rezolv. 

— Vestea bună, am spus, e că nu trebuie s-o rezolvi 
singură. Metoda în cinci paşi pe care o veţi învăţa azi arată 
în ce fel părinţii şi adolescenţii trebuie să ia loc şi să 
rezolve problema împreună. 

— Să ia loc? a exclamat Laura. Cine are timp să ia 
loc? în casa mea toată lumea aleargă undeva. Vorbim unii 
cu alţii în fugă. 

— În zilele noastre oamenii au un program nebunesc, 
am zis. Nu este uşor să-ţi faci timp. Dar acest proces 
tocmai de timp are nevoie. Nu puteţi fi constructivi 

împreună dacă fiecare se grăbeşte sau e agitat. Pentru ca 
această abordare să dea rezultate, cel mai bine este să 
aşteptaţi până când ambele părţi vor fi relativ liniştite. 

— Da, a zis Tony, dar imediat ce îi spui copilului tău 
că vrei să vorbeşti cu el despre ceva ce face sau nu face, 
indiferent cât de liniștit ai fi în această privinţă, el nu mai 
are deloc de gând să fie liniştit. 

— Şi, am zis, iată de ce primul pas după ce puneţi 
această problemă este să-l invitaţi pe adolescent să-şi 
spună propria variantă a poveştii. Asta înseamnă să vă 
stăpâniţi temporar sentimentele şi să-l ascultați. Odată ce 
ştie că punctul său de vedere a fost auzit şi înţeles, va fi 
mult mai receptiv să poată înţelege ce aveţi voi de spus. 

— Şi apoi? a întrebat Karen neliniştită. 

— Şi apoi, am spus, depinde numai de voi doi să vă 
puneţi mintea la contribuţie şi să încercaţi să găsiţi ceva ce 
vi s-ar potrivi amândurora. Poate că ar trebui să ilustrez 
printr-un exemplu din familia mea. 

Când fiul meu avea 14 ani, a descoperit heavy- 
metalul. Punea muzica asta - dacă îi putem spune aşa - 
atât de tare, încât vibrau ferestrele. L-am rugat să 
binevoiască să dea mai încet. Nimic. Am tipat la el să dea 
mai încet. Tot nimic. Am încercat toate tacticile de care am 
vorbit în şedinţa noastră despre angajarea cooperării: am 
descris, am dat informaţie, am oferit alternative, am scris 
un bilet... Chiar am apelat la umor. Credeam că eram 
foarte amuzantă. El nu. 

Într-o noapte am clacat. Am năvălit în camera lui, am 
scos din priză casetofonul şi l-am ameninţat că o să i-l iau 
pentru totdeauna. Vă puteţi imagina ce ţipete au urmat. 

Am adormit cu greu în noaptea aceea. A doua zi m- 
am hotărât să apelez la o nouă abordare, pe care n-o mai 
folosisem - la rezolvarea problemei. Am aşteptat până 
după micul dejun, căci până atunci nici n-am îndrăznit 
măcar să aduc în discuţie subiectul. Dar în clipa când am 
rostit cuvântul muzică, s-a încordat: 

— O, nu, să n-o luăm de la capăt! 


Am zis: 

— Da, o luăm de la capăt. Numai că de data asta 
vreau să încerc să văd lucrurile din perspectiva ta... Chiar 
aş dori să înţeleg care e problema. 

Asta l-a luat prin surprindere. A spus: 

— Era şi timpul! 

Apoi mi-a spus exact cum se simte: 

— Cred că eşti prea sensibilă. Muzica nu este aşa de 
tare, trebuie să fie suficient de tare pentru a auzi versurile. 
Pentru că versurile sunt importante, chiar dacă le urăşti. 
Dar, dacă le asculţi cu adevărat, poate că o să-ţi placă şi 
ţie. 

Nu am ripostat. Am luat cunoştinţă de tot ce a spus, 
apoi l-am întrebat dacă poate să asculte şi el cum mă simt. 
A spus: 

— Ştiu cum te simţi. Crezi că e prea tare. 

— Aşa e. Încerc să fac să nu mă deranjeze, dar mă 
deranjează. 

— Atunci pune dopuri în urechi. 

Din nou nu am ripostat. M-am aşezat şi am spus: 

— Asta e prima noastră idee! Hai să vedem la ce 
altceva ne putem gândi amândoi! 

Ei bine, am venit cu tot felul de soluţii - tot, de la 
purtarea de căşti până la izolarea camerei lui, la punerea 
unei carpete pe podea, la a da sonorul mai încet, la 
închiderea uşilor de la dormitor şi bucătărie. 

În final am trecut în revistă lista noastră, am eliminat 
rapid dopurile în urechi (nu voiam să merg peste tot cu 
urechile acoperite), căştile pentru el (volumul ridicat poate 
dăuna auzului) şi la izolare (mult prea scumpă). Totuşi am 
căzut de acord asupra covorului, a uşilor închise şi a 
reducerii volumului, fie şi numai puţin. Dar reieşise că 
ceea ce dorea el era să mă facă să ascult şi eu muzică 
împreună cu el, măcar „să-i dau o şansă”. 

Ei bine, am ascultat şi, după un timp, am putut să 
înţeleg de ce muzica ar putea să-i placă. Chiar am început 
să înţeleg de ce cuvintele care mi se păruseră atât de 

lipsite de sens puteau fi chiar interesante pentru tineri. 
Cred că ei consideră că versurile le exprimă mânia şi 
frustrarea. 

Am ajuns să-mi placă acea muzică? Nu. Dar am 
început să o accept din ce în ce mai mult. Şi cred că s-a 
întâmplat acest lucru pentru că eram dispusă să petrec 
mai mult timp cu el în lumea lui, pentru că ela devenit mai 
dornic să-mi fie şi mie bine. Uneori chiar mă întreba: 

— Mamă, e prea tare pentru tine? 

Ei bine, asta a fost experienţa mea. Acum să vedem 
cum s-ar putea aplica o asemenea abordare la o situaţie pe 
care mulţi dintre voi probabil o cunoaşteţi foarte bine - 
mizeria, dezordinea, haosul, sau oricum îi spuneţi voi, din 
camera unui adolescent. 

Oamenii au râs în semn de aprobare. Michael a spus: 

— Îi spun „groapa de gunoi”. 

— La noi, a adăugat Laura, i se spune „gaură 
neagră”. Ce intră acolo nu mai iese niciodată la lumină. 

— Şi cum le spuneţi copiilor? 

Am auzit de peste tot: „Mizerabil” „Porc” „Trăieşti ca 
un animal” „Dacă aşa ai grijă de camera ta, cine o să vrea 
vreodată să se căsătorească cu tine?” 

Am căutat în servietă. 

— Uite o alternativă la un asemenea tip de discuţii, 
am spus şi am împărţit ilustrațiile care vor arăta, în 
acţiune, procesul de rezolvare a problemei, pas cu pas. 

În următoarele pagini veţi vedea ce am oferit 
grupului. 

Să rezolvăm problema împreună 


Josh, știu că e camera ta, dar 
trebuie să vorbim despre 


Care mizerie? 
oe e 


mizeria asta. 


Pasul 1 


Deci nu te deranjează felul în 


care iată camera ta? Nu, nu sunt un fan al curățeniei. 


Am sistemul meu. 
Ştiu unde se află orice. 


În plus, unde ar trebui să pun 
lucrurile? 


Dulapul meu e plin, 
la fel și șitonierul. 


Fă-ţi cunoscut punctul de vedere 


Deci tu ai nevoie de mai mult spaţiu și 
€u am nevoie de mai multă ordine. 


Nu-mi face deloc plăcere să mă ut la 
toate astea 


Păi nu te uita. 
Inchide ușa. 

Problema este că nu pot închide ușa în N st 
fata mirosului de coji de banană și de ton, PLA Mie nu-mi 

Deci ce mă deranjează pe mine 
pe tine nu te supără, 


ine știe? Trebuie să ne punem mintea la Habar n-ai ce idei noi putem avea 
contributie și să explorăm posibilitățile, împreună! 


Scrieţi toate ideile - proaste sau bune - fără a face 
nicio evaluare 


A Á era mea. 
Crese 
iz = 
Lasă-mă să am frigiderul meu. 
å å în dormit 


Recitiţi lista. Decideţi care idei sunt acceptabile 
pentru amândoi şi cum puteţi să le puneţi în practică 


M-ar ajuta să am mai mult 
loc, așa ca în dulapul tău, 


Dar nu în dulapul meul... Dar dacă vom pune Putem să căutăm una În weekendul 
rafturi în plus și vom arunca luarurie pe care nu trebui 
le obosesti, vei avea mai mult spatiu. 


ăsta, dacă tu crezi că iţi ie. 


— Nu vreau să fiu negativistă, a spus Karen, pentru 
că văd că această abordare se potriveşte unui copil a cărui 
cameră e un dezastru. Dar nu e o problemă foarte 
serioasă. Stacey, în weekendul ăsta, a făcut ceva care într- 
adevăr m-a pus pe gânduri. Şi ştiu că m-am enervat şi că 
am înrăutățit lucrurile. Dar încă nu-mi dau seama cum aş 
putea folosi toate astea şi în cazul ei. 

— Dar ce a făcut? a întrebat Laura. Spune-ne şi nouă. 

Karen a tras aer în piept. 

— Bine, ascultați. Vinerea trecută eu şi soţul meu ne- 

am dus în oraş să vedem un film şi să mâncăm împreună. 
Inainte de a pleca, Stacey, care are 13 ani, ne-a întrebat 
dacă pot veni în vizita la ea două prietene, şi bineînţeles că 
am fost de acord. Filmul s-a terminat devreme şi când am 
ajuns acasă am văzut doi băieţi ieşind în fugă pe uşa 
laterală. Soţul meu a alergat după ei. Eu am intrat. 

Imediat ce am deschis uşa ştiam că ceva nu e în 
ordine. Ferestrele erau larg deschise, casa era ca un 
frigider şi peste tot mirosea a fum de ţigară, iar Stacey şi 
prietenele ei erau la bucătărie, îndesând cutii de bere în 
coşul de gunoi şi acoperindu-le cu ziare. 

Cum m-a văzut, a zis: 

— Nu a fost vina mea. 

— O să vorbim mai târziu, am zis şi am trimis fetele 
acasă. Imediat ce au ieşit, Stacey a început să-mi spună o 
lungă poveste şi să se tot scuze. I-am spus că nu cred nicio 
iotă din ea şi că ştia care sunt regulile şi că le-a încălcat 
intenţionat. Şi i-am spus că eu şi tata încă nu am terminat. 
Aşa că de asta sunt eu aici în seara aceasta. Dar cu 
rezolvarea problemei? Nu ştiu. Chiar nu ştiu cum m-ar 
putea ajuta. 

— Nu vom şti dacă nu vom încerca, am spus. Cine ar 
dori să intre în joc cu mine? am întrebat. 

Karen se uita nehotărâtă: 

— Ce rol o să joc? 

— Pe care îl doreşti. 

S-a gândit o clipă: 

— Cred că ar trebui să fiu Stacey. Pentru că ştiu cum 
ar vorbi ea. Deci cum să încep? 

— Din moment ce sunt mama ta, am spus, şi eu sunt 
cea îngrijorată de problemă, de mine depinde începutul 
conversaţiei. 

Mi-am tras scaunul lângă cel al lui Karen. 

— Sper că este un moment potrivit pentru tine, 
„Stacey”, pentru că trebuie să vorbim despre aseară. 

Karen (acum Stacey) a sărit de pe scaun şi şi-a dat 
ochii peste cap: 


— Am încercat să vorbesc cu tine, dar nu ai vrut să 
mă asculţi! 

— Ştiu, am spus, şi lucrul acesta poate fi frustrant. 
Dar acum sunt gata să te ascult”. 

Iată cum a continuat dialogul: 

Stacey: Aşa cum am spus, nu mă aşteptam să vină 
băieţii. Nici măcar nu-i cunosc. Nu sunt în clasă cu mine. 
Sunt mai mari. 

Mama: Deci băieţii au fost o surpriză totală pentru 
tine. Stacey: Exact! Când am deschis uşa pentru Jessie şi 
Sue, aceşti doi băieţi erau lângă ele. Nu i-am invitat în 
casă. l-am spus lui Jessie că părinţii mei vor fi supăraţi 
dacă îi las pe băieţi în casă. 

Mama: Deci le-ai spus foarte clar că vrei să plece. 

Stacey: Da, dar au spus că nu vor să stea decât 
câteva minute. 

Mama: Şi i-ai crezut. 

Stacey: Da. Aşa cum nu am crezut că o să fumeze sau 
o să bea. Când le-am spus să nu o facă, au început să râdă. 
Nici măcar nu ştiam că Jessie fumează. 

Mama: Deci ai încercat serios să-i opreşti, dar, 
indiferent de ce spuneai, nimeni nu te asculta. Te-ai aflat 
într-o situaţie delicată, Stacey. 

Stacey: Chiar am fost! 

Mama: Stacey, să-ţi spun cum a fost însă pentru 
mine. Am fost şocată să vin acasă şi să văd nişte băieţi 
fugind pe uşă, să simt în casă miros de ţigară şi să găsesc 
la gunoi cutii de bere, să... 

Stacey: Dar, mamă, tocmai ţi-am spus, nu a fost vina 
mea!! 

Mama: Acum am înţeles. Dar vreau să mă asigur că 
n-o să se mai întâmple niciodată. Aşa că întrebarea este 
cum împaci tu ideea invitării prietenilor şi cum putem, eu 
şi tata, să mai avem încredere că regulile noastre sunt 
respectate, indiferent dacă suntem sau nu acasă? 

Stacey: Mamă, nu e mare lucru. Tot ce trebuie să fac 
este să le spun lui Sue şi Jessie că nu mai pot aduce băieţi 

când nu sunteţi acasă. 

Mama: Bine, o să notez asta. Este prima sugestie 
pentru lista noastră. Acum eu am o idee: să punem un 
vizor la uşa de intrare. În felul acesta poţi vedea cine este 
afară înainte de a deschide uşa. 

Stacey: Şi dacă cineva vrea să fumeze, o să le spun 
că trebuie să se ducă afară. 

Mama: Am putea pune prin casă inscripţii cu 
FUMATUL INTERZIS. Poţi să le spui tuturor motivul 
pentru care mama ta te-a pus să le scrii... Şi altceva? 

Deodată Karen a ieşit din rol: 

— Ştiu... ştiu că nu am terminat şi ştiu că ar trebui să 
trecem prin toate sugestiile şi să decidem care este mai 
bună şi toate celelalte, dar trebuie să-ţi spun ce mi s-a 
întâmplat când o interpretam pe Stacey. A fost aşa de 
uimitor. M-am simţit aşa de respectată... că mama mea 
chiar mă ascultă... că mă simt în siguranţă spunându-i cum 
m-am simţit cu adevărat şi că ea nu voia să-mi sară-n cap... 
şi că am fost isteaţă să vin cu câteva idei şi că mama mea a 
fost un adevărat camarad. 

I-am zâmbit lui Karen. În felul ei unic a expus esenţa 
a ceea ce speram să transmit. 

I-am mulţumit pentru că s-a implicat atât de puternic 
în rol şi pentru că ne-a împărtăşit trăirile ei. Unii oameni 
au aplaudat. 

Karen le-a zâmbit: 

— Nu aplaudaţi încă, a zis, marele spectacol încă nu 
a început. Acum mama adevărată trebuie să se ducă acasă 
şi să se confrunte cu adevărata Stacey. Uraţi-mi toţi 
succes! 

Din toate colţurile s-au auzit strigate: „Succes, 
Karen!” 

Pe tonul acesta ridicat, şedinţa noastră s-a încheiat. 

Poveştile 


Când părinţii şi-au făcut timp să stea la discuţie cu 
adolescenţii lor şi au pus în practică noile tactici de 

rezolvare a problemei, au fost puşi în faţa unor noi 
perspective. lată cele mai interesante momente din cele 
povestite: 

Karen: Rezolvarea problemei te poate ajuta să 
înţelegi cu adevărat ce se întâmplă 

Când am plecat de la întâlnirea de săptămâna 
trecută, nu ştiam dacă Stacey va fi dispusă să vorbească cu 
mine. Erau atâtea resentimente între noi. Dar imediat ce 
am făcut primul pas al „metodei”, ştii, să-i asculţi cu 
adevărat punctul de vedere şi să-i accepţi sentimentele, s-a 
transformat total. Dintr-odată îmi povestea lucruri pe care 
înainte n-ar fi dorit să mi le spună. 

Am aflat că unul dintre băieţi era noul prieten al lui 
Jessie şi că ea râdea şi se purta prosteşte, şi că umbla 
peste tot după el, şi că îi oferise o ţigară pe care ea a luat-o 
şi a fumat-o. 

Nu am spus niciun cuvânt. Doar am ascultat şi am 
dat din cap. Apoi mi-a povestit că băieţii aveau cu ei şase 
cutii de bere şi, când le-au terminat, au început să se uite 
în jur pentru altceva de băut. Unul dintre ei a găsit barul şi 
s-au servit amândoi cu nişte whisky. Au încercat să le 
convingă pe fete să ia „o gură”, dar numai Jessie a făcut-o. 

O, Doamne, a trebuit să-mi păstrez cumpătul, nu 
glumă! Dar mă bucur că am făcut-o, pentru că, pe măsură 
ce vorbeam, înţelegeam tot mai bine ce se întâmplase cu 
Stacey. Puteam vedea cum, pe de o parte, era încântată de 
experienţă, dar cel mai mult cred că era speriată şi 
complet depăşită de situaţie. 

Doar înțelegând asta, restul discuţiei noastre a fost 
mult mai uşor. Nu a trebuit să pierd timpul explicându-i 
cum mă simt (Stacey ştia deja care erau opiniile mele 
referitor la fumat şi băut) şi nu a durat prea mult să facem 
împreună o listă de soluţii. lată asupra a ce am căzut de 
acord: 

Niciun băiat nu are voie în casă dacă părinţii nu sunt 
acasă; 

Nu e voie cu niciun fel de băuturi alcoolice; 


Cine vrea să fumeze trebuie să iasă afară; 

Mama o să le spună lui Sue şi Jessie despre noile 
reguli din casă (într-un mod amical); 

Tata va pune o încuietoare la bar; 

Dacă e nevoie de prezenţa unui adult şi părinţii nu 
pot fi contactaţi, să sune la orice număr din cele scrise pe 
uşa frigiderului. 

Când terminasem de scris lista, amândouă ne 
simţeam deja foarte bine. Am rezolvat lucrurile împreună. 
În loc să insist pe reguli, Stacey a avut un cuvânt de spus 
despre cum trebuie să arate regula. 

Laura: Nu este mereu nevoie să treci prin toți paşii 
rezolvării problemei pentru a ajunge la o soluţie 

Când Kelly a intrat dansând în camera mea pentru a- 
şi proba hainele, era foarte încântată: 

— Mamă, uite ce mi-am luat cu banii de ziua mea! Nu 
e mişto? Este aşa la modă! Nu-i aşa că-ţi place? 

Am aruncat numai o singură privire asupra ei şi m- 
am gândit: „Îi mulţumesc lui Dumnezeu că la şcoala ei sunt 
restricţii la îmbrăcăminte”. Apoi mi-am zis: „Bine, poate că 
acum e momentul pentru o discuţie între mamă şi fiică, să 
rezolvăm câteva probleme”. Am trecut la primul pas - 
sentimentele ei. 

— Am înţeles, Kelly. Îţi place felul în care micuțul tău 
tricou se potriveşte cu aceşti blugi strâmţi? 

Apoi mi-am exprimat sentimentele: 

— Cred că această imagine este prea sugestivă. Nu 
vreau ca fata mea să meargă afară lăsând să i se vadă 
pielea şi mai ales buricul. Cred că trimite un mesaj greşit. 

Nu i-a plăcut asta. S-a trântit pe un scaun şi a zis: 

— O, mamă, eşti aşa de critică. 

— Poate că aşa e, am zis, dar am putea găsi oare o 
soluţie care ar... 

Înainte de a termina propoziţia, ea a zis: 

— Deci n-o să-i port „în public” Numai în casă, când o 
să fiu cu prietenele mele. Bine? 

— Bine, am spus. Şi discuţia s-a încheiat. Cel puţin 

temporar. Pentru că acum ştiu cum stau lucrurile. Fetele 
pleacă arătând, cum ar fi zis mama, „ca nişte domnişoare 
perfecte” Dar imediat ce dau colţul, tricourile sunt 
ridicate, blugii sunt lăsaţi şi din nou buricul este la vedere. 

Jim: Să nu respingeți niciuna dintre sugestiile unui 
adolescent. Uneori cele mai rele idei pot duce la ceva 
foarte bun 

Jared, băiatul meu de 14 ani, a început deodată să se 
plângă de sora lui, care are 12 ani, spunând că îl scoate 
din minţi. De câte ori prietenii lui vin la el, îşi tot face de 
lucru să intre în camera lui şi să fie băgată în seamă. Am 
înţeles ce se întâmplă, dar lucrul acesta îl face pe Jared 
furios. Ţipă la ea pentru a o face să iasă şi ţipă la soţia mea 
pentru a o ţine departe de cameră. 

Intr-o seară, după cină, am decis să încerc să rezolv 
problema cu ajutorul lui. Primul pas a fost să mă calmez 
puţin. A trebuit să mă forţez să mă aşez şi să-i ascult toate 
nemulţumirile faţă de sora lui. Şi, odată ce a început, nu 
mai putea fi oprit. 

— Este ca râia... Mereu se fâţâie când vin prietenii 
mei... Foloseşte orice prilej pentru a intra în camera mea... 
Are nevoie de hârtie sau vrea să-mi arate ceva... Şi 
niciodată nu bate la uşă... Şi, când îi spun să plece, stă şi 
se uită ca o proastă. 

I-am spus cât de frustrant trebuie să fie pentru el, 
dar m-am hotărât să nu spun nimic despre cât de frustrant 
a fost pentru mine să-l aud vorbind aşa despre sora lui. 
Ştiam că nu avea dispoziţia să-mi audă sentimentele. 

Primul lucru pe care l-a spus când i-am pomenit de 
faptul că avem nevoie de câteva idei pentru a rezolva 
această situaţie a fost „să o trimit pe Marte”. 

Am notat asta şi el a început să zâmbească. Restul 
listei s-a făcut foarte repede: 

Să pun un semn NU INTRAŢI pe uşa mea. (Jared) 

Tata trebuie să-i spună că nu poate intra niciodată în 
camera mea decât dacă îi dau eu voie. (Jared) 

Jared ar trebui să-i spună singur surorii, în mod calm 

şi diplomatic, că vrea ca intimitatea să-i fie respectată 
când e vizitat de prietenii lui. (tata) 

Să fac o înţelegere cu ea. Dacă mă lasă singur când 
sunt cu prietenii mei, nu o să-i tachinez prietenele ei când 
vor veni la ea. (Jared) 

Ne-am oprit aici. Asta s-a întâmplat acum două zile. 
De atunci Jared a avut o discuţie cu Nicole, şi eu la fel. Dar 
marele test este încă înainte. Prietenii lui din formaţie vor 
veni să exerseze sâmbătă. 

Michael: Când foloseşti abordarea de rezolvare a 
problemei cu adolescenții tăi, ei sunt mai înclinați să 
încerce o abordare asemănătoare cu tine. 

L-am auzit pe Jeff vorbind la telefon cu un prieten 
despre acest concert de rock „impresionant” la care ei 
trebuie să meargă. Când a închis, a zis: 

— Tată, chiar trebuie să vorbesc cu tine. 

M-am gândit, „Of, o luăm de la capăt. O să avem 
vechea noastră discuţie: Nu mă laşi să merg nicăieri. Nu 
se va întâmpla nimic îngrozitor. Niciun alt tată... etc. etc.” 

Dar, spre uimirea mea, a spus: 

— Tată, Keith vrea să merg la un concert duminică 
noaptea. Nu este în oraş. Dar, înainte de a spune ceva, 
vreau să-ţi aud toate obiecțiile. Toate motivele pentru care 
nu vrei să mă laşi. O să le scriu. Ştii, aşa cum am făcut 
săptămâna trecută. 

Ei bine, am făcut pentru el o listă lungă. I-am spus că 
sunt îngrijorat de faptul că doi băieţi de 15 ani stau 
singuri, noaptea, într-o staţie de autobuz. Sunt îngrijorat 
de agresorii şi de hoţii de buzunare care îşi caută o pradă 
uşoară. Sunt îngrijorat de rănile care pot fi provocate când 
copiii se aruncă de pe scenă şi alţi copii îi prind. Probabil. 
Şi mai obiectez împotriva versurilor pline de ură în care 
sunt criticate femeile, poliţia, homosexualii şi minoritățile. 

Când am terminat, s-a uitat la notele mele şi a 
început să vorbească despre fiecare lucru care mă 
îngrijora. 

A spus că se va asigura că el şi Keith vor sta lângă 

alţi oameni în staţia de autobuz: că-şi va pune portofelul în 
buzunarul interior al scurtei, pe care o va închide cu 
fermoarul; şi că el şi prietenii lui nu iau droguri; că nu ştie 
dacă acolo va fi aşa multă agitaţie, dar, dacă va fi, va avea 
grijă; şi că nu este atât de slab de minte încât nişte versuri 
prosteşti dintr-un cântec să-l facă să fie un bigot. 

Am fost aşa de impresionat de cât de matur sunau 
argumentele lui, încât am fost de acord să se ducă la 
concert, dar cu anumite condiţii: în loc să ia autobuzul, eu 
şi mama lui o să-i ducem în oraş, vom merge la un film cât 
timp ei vor fi la concert şi o să-i luăm după aceea. 

— Dacă planul acesta te mulţumeşte, am spus, atunci 
nu trebuie decât să suni la casa de bilete şi să întrebi la ce 
oră se termină concertul. 

Mi-a mulţumit. Şi eu i-am mulţumit pentru faptul că 
mi-a luat în serios îngrijorările. I-am spus că felul în care a 
tratat lucrurile m-a ajutat să ajung la această concluzie. 

Joart: Sunt câteva probleme care apar pe lângă 
momentul rezolvării problemei. Uneori e nevoie de 
ajutorul unui profesionist. 

Mai întâi am crezut că Rachel slăbise din cauza 
tuturor exerciţiilor pe care le făcea în ultima vreme. Dar 
nu puteam să înţeleg de ce era obosită tot timpul şi de ce 
nu avea poftă de mâncare. Indiferent ce aş fi preparat - 
chiar mâncarea ei preferată -, nu lua decât una, două 
înghiţituri, lăsa restul în farfurie şi, când o forţam să 
mănânce mai mult, spunea: „Chiar că nu mi-e foame” sau 
„Oricum sunt prea grasă”. 

Apoi, într-o dimineaţă, am intrat din greşeală peste 
ea când ieşea de la duş şi nu mi-a venit să cred ce am 
văzut. Corpul ei era extrem de slab. Era numai piele şi os. 

Am fost total debusolată. Nu ştiam dacă asta era o 
problemă pe care o puteam rezolva împreună stând la o 
discuţie, dar trebuia să încerc. Primul pas - să aflu care-i 
sunt sentimentele - a dat greş. Am spus: 

— Iubito, ştiu că m-am tot ţinut de capul tău în ultima 
perioadă că nu mănânci şi ştiu cât de enervant poate să 

fie, şi pot să înţeleg de ce... 

Inainte de a mai apuca să mai scot un singur cuvânt, 
a izbucnit: 

— Nu vreau să discut despre aşa ceva. Nu e 
problema ta. Este corpul meu şi e treaba mea ce mănânc! 

Apoi a intrat în camera ei şi a trântit uşa. 

Atunci l-am sunat pe medicul de familie. I-am spus ce 
se întâmplă şi m-a somat s-o aduc pe Rachel la un control. 
Când a ieşit în sfârşit din cameră, i-am spus: 

— Rachel, ştiu că tu crezi că nu e problema mea ce 
mănânci tu. Dar problema este că sunt îngrijorată. Eşti 
fata mea, te iubesc şi vreau să te ajut, dar nu ştiu cum, şi 
de aceea am stabilit o programare la doctor. 

Ei bine, nu mi-a fost uşor („Nu am nevoie de ajutor! 
Tu eşti cea care are probleme!”) - Dar nu am dat înapoi. Şi 
când, până la urmă, am ajuns la medic, el mi-a confirmat 
cele mai rele temeri. Rachel avea tulburări de alimentaţie. 
Slăbise şase kilograme, nu mai avusese ciclu în ultima 
perioadă, iar tensiunea era mică. 

Doctorul a fost foarte direct cu ea. I-a spus că are o 
problemă de sănătate potenţial serioasă, care are nevoie 
de atenţie imediată, că a fost foarte bine că ne-am dat 
seama din timp şi că-i pregătise un program special. Când 
a întrebat: „Ce fel de program?” i-a explicat că este o 
abordare „de echipă”, o combinaţie de consiliere 
individuală, de grup şi nutriţională. 

Când plecam, Rachel arăta extrem de tulburată. 
Doctorul i-a zâmbit şi i-a luat mâna. A spus: 

— Rachel, te cunosc de când erai foarte mică. Eşti un 
copil foarte curajos. Am mare încredere în tine. Când vei 
intra în acest program, o să-l faci să funcţioneze, spre 
binele tău. 

Nu ştiu dacă Rachel a putut înţelege tot ce i-a spus, 
dar i-am fost recunoscătoare doctorului pentru aceste 
cuvinte şi m-am simţit uşurată. Nu trebuia să mă confrunt 
singură cu asta. Exista sprijin şi din afară. 

Nu uita! 


Să rezolvăm problema împreună 

Părintele: Este pentru a doua oară când nu-ți 
îndeplineşti obligaţiile! Ei bine, poţi să-ţi iei gândul de la a 
te duce undeva sâmbăta viitoare. Eşti consemnat pentru 
weekend. 

În locul acestei soluţii: 

Pasul 1: Invită-l pe adolescentul tău să-şi prezinte 
punctul de vedere 

Părintele: Uneori e destul de dificil pentru tine să-ţi 
îndeplineşti obligaţiile. 

Adolescentul: Sunt singurul care trebuie să fie acasă 
înainte de 10. Mereu trebuie să plec când ceilalţi se 
distrează. 

Pasul 2: Prezintă-ţi punctul de vedere 

Părintele: Când te aştept acasă la o anumită oră şi nu 
eşti aici, sunt îngrijorat. Imaginaţia mea începe să o ia 
razna. 

Pasul 3: Invită-l pe adolescentul tău să găsiţi o soluţie 
împreună 

Părintele: Hai să vedem dacă putem găsi o soluţie în 
aşa fel încât tu să petreci mai mult timp împreună cu 
prietenii şi eu să fiu liniştit. 

Pasul 4: Scrieţi toate ideile, fără a le evalua. 

1. Lasă-mă să stau cât vreau şi nu mă aştepta 
(adolescentul). 

2. N-o să te mai las să ieşi decât atunci când vei fi 
căsătorit (părintele). 

3. Lasă-mă să stau până la ora 11 (adolescentul). 

4. Să prelungim temporar termenul până la 10.30 
(părintele). 

Pasul 5: Revederi lista şi alegeţi ideile pe care doriţi 
să le aplicaţi. 

Adolescentul: 10.30 este mai bine. Dar de ce 
temporar? 

Părintele: Poate să fie permanent. Trebuie numai să 
dovedeşti că de acum poţi veni acasă la timp. 

Adolescentul: S-a făcut. 

ÎNTÂLNIREA CU ADOLESCENŢII 

Voiam să mă întâlnesc cu copiii persoanelor de la 
atelierul meu. 

Am auzit poveşti despre ei, am vorbit despre ei, m-am 
gândit la ei şi acum voiam să am şi eu un contact cu ei. I- 
am întrebat pe părinţi ce părere au de dorinţa mea de a 
programa câteva întâlniri cu copiii lor - una pentru a face 
cunoştinţă, alta pentru a-i învăţa câteva principii de bază 
ale comunicării şi apoi una pentru a ne întâlni cu toţii: 
părinţi şi copii. 

Răspunsul a venit imediat: „Ar fi minunat!” „E o idee 
bună!” „Nu ştiu dacă o pot face să vină, dar o să mă 
străduiesc” „Spune-mi numai când. O să fie aici”. Am 
stabilit cele trei date de întâlnire. 

Mă uitam la copiii care intrau în cameră, şi am 
început să ghicesc care copil, al cui e. Oare băiatul slăbuţ, 
înalt, era Paul al lui Tony? Parcă semăna cu Tony. Fata cu 
un zâmbet prietenos era a Laurei, Kelly? Dar apoi m-am 
gândit, „Nu, nu proceda aşa. Încearcă să-i cunoşti pe 
aceşti tineri ca pe nişte individualităţi, nu ca pe o 
prelungire a mamelor sau taţilor lor”. 

Când toţi s-au aşezat, am spus: 

— Aşa cum părinţii voştri probabil v-au spus, predau 
metode de comunicare ce îi pot ajuta pe oamenii de toate 
vârstele să se înţeleagă mai bine. Dar, aşa cum ştiţi foarte 
bine, „a se înţelege mai bine” nu este mereu chiar aşa de 
uşor. Înseamnă că trebuie să putem să ne auzim unul pe 
altul şi, la sfârşit, să facem un efort să înţelegem punctul 
de vedere al celeilalte persoane. 

Acum, părinţii sigur că-şi înţeleg punctul de vedere. 
Dar cred că ceea ce lipseşte multora dintre ei - inclusiv 
mie - este o înţelegere mai profundă a punctului de vedere 
al tinerei generaţii. De aceea aţi venit aici. Sper ca astăzi 
să obţin o înţelegere mai bună a ceea ce voi consideraţi a fi 
bine - pentru voi sau pentru prietenii voştri. 

Băiatul care semăna cu Tony a zâmbit: 

— Deci ce vreţi să ştiţi? întrebaţi-mă. Sunt expert. 

— Da, sigur, a râs ironic un alt băiat. În ce? 

— O să aflăm imediat, am spus, în timp ce împărţeam 
pagina cu întrebările pe care le pregătisem. Vă rog să vă 
uitaţi la ele, să vedeţi la ce doriţi să răspundeţi şi apoi o să 
discutăm. 

S-a ridicat o mână. 

— Da? 

— Cine va vedea ce scriem noi? 

— Numai eu. Nu trebuie să vă scrieţi numele pe 
hârtie. Nimeni nu va şti cine, ce a scris. Mă interesează 
numai răspunsul vostru cinstit. 

Nu eram sigură că ei vor dori să scrie, după o lungă 
zi la şcoală, dar au făcut-o. Au studiat fiecare întrebare, s- 
au tot uitat spre fereastră, şi-au îndoit paginile şi au 
început să scrie repede şi onest. Când toată lumea a 
terminat, am parcurs împreună lista de întrebări şi le-am 
discutat pe fiecare. Cei mai mulţi dintre copii îşi citeau 
răspunsurile cu voce tare; alţii mai adăugau spontan alte 
idei, iar câţiva ascultau în linişte, preferând să-şi dea în 
scris răspunsurile. lată care sunt cele mai interesante 
momente din discuţia cu ei: 

Ce credeţi că vor să spună oamenii când fac un 
comentariu ca următorul: „Ei, bine, e adolescent!” 

— Că suntem imaturi, că toţi suntem răzgâiaţi şi 
aducem numai belele. Dar nu sunt de acord. Oricine poate 
fi aşa, indiferent de vârsta pe care o are. 

— Că toţi adolescenţii sunt o pacoste. Dar e greşit. 
Este o exagerare. Nu există un singur tip de adolescenţi. 
Toţi suntem diferiţi. 

— Mereu spun: „Ar trebui să ştii mai bine” sau 
„Comportă-te ca la vârsta ta” Dar aceasta este vârsta 
noastră. 

— Este umilitor şi insultător când adulţii se gândesc 
atât de puţin la calităţile noastre. 

— Cred că ne cunosc. Spun: „Am avut aceleaşi 
probleme când eram tineri”. Dar nu-şi dau seama că 

vremurile s-au schimbat şi problemele s-au schimbat. 

Care credeţi că este cel mai bun lucru că aveţi vârsta 
voastră, pentru voi sau pentru prietenii voştri? 

— Că avem mai multe privilegii. Mai puţine limite şi 
restricţii. 

— Că ne distrăm şi facem ce vrem. 

— Că avem prieteni. 

— Că stăm afară până târziu în weekend şi mergem 
la mall cu prietenii. 

— Că ne bucurăm de viaţă fără responsabilităţile pe 
care ştiu că le vom avea mai târziu. 

— Că ne apropiem de momentul când vom putea 
şofa. 

— Că avem libertatea de a experimenta, dar, de 
asemenea, şi siguranţa şi iubirea familiei noastre, la care 
putem reveni când se întâmplă ceva rău. 

De ce anume sunt preocupaţi copiii de vârsta 
voastră? 

— Că nu te poţi adapta. 

— Că nu vei fi acceptat din punct de vedere social. 

— Că îţi vei pierde prietenii. 

— Copiii se preocupă de ce anume cred ceilalţi 
despre ei. 

— Ne preocupă felul în care arătăm - haine, păr, 
încălţăminte, marcă. 

— Fetele trebuie să fie slabe şi frumoase, iar băieţii 
să fie cool şi atletici. 

— Ne preocupă competiţia academică şi faptul că 
avem o mulţime de teme pentru acasă în fiecare seară, şi 
că trebuie să luăm note bune la toate materiile. 

— Viitorul nostru şi obţinerea unor rezultate bune. 

— Sunt îngrijorat de droguri şi violenţă, de teroriştii 
care ne atacă şi de chestii ca astea. 

— Sunt îngrijorat că cineva ar putea veni cu arme la 
şcoală şi că mulţi oameni ar putea să moară. Este aşa de 
uşor să faci rost de o armă. 

— Adolescenţii sunt foarte stresaţi. Poate mult mai 

stresaţi decât părinţii lor. Ei pot spune tot ce doresc să ne 
spună, dar noi în niciun caz nu putem spune tot ce am 
vrea. 

Vă ajută ceva din ce spun sau fac părinţii voştri? 

— Părinţii mei discută cu mine diferite lucruri şi 
încercăm să ajungem la o soluţie. 

— Mama mea ştie când simt într-o dispoziţie proastă 
şi mă lasă în pace. 

— Mama îmi spune mereu că arăt bine, chiar dacă nu 
e aşa. 

— Tata mă ajută dacă nu înţeleg tema. 

— Odată tata mi-a spus ce probleme a avut când era 
copil. M-a făcut să mă simt mai bine când am făcut ceva 
Tău. 

— Mama mă învaţă ce să le spun oamenilor care mă 
tentează cu droguri. 

— Părinţii mei îmi spun mereu: „Să ai un scop, un 
obiectiv în viaţă. Cât timp îl ai, o să fii mobilizat”. 

Ce nu vă ajută din ce spun sau fac părinţii voştri? 

— Mă acuză de lucruri de care nu sunt vinovat. De 
asemenea, când le spun ce mă enervează, ei zic: „Fă o 
pauză” sau „Las-o baltă” Chestia asta mă enervează 
enorm. 

— Nu-mi place când îmi spun că am o atitudine 
nepotrivită. Pentru că nimeni nu se naşte cu o atitudine 
nepotrivită. Nu suntem aşa în sinea noastră. Uneori e vina 
părinţilor. Ei pot fi un exemplu rău. 

— Părinţii mei îmi critică modul în care învăţ, dar nu 
e corect, pentru că la şcoală am rezultate bune. 

— Nu-mi place când părinţii mei ţipă la mine. 

— Părinţii mei muncesc prea mult. Nu am niciodată 
timp să vorbesc cu ei. Mă refer la chestiile care apar toată 
ziua. 

— Părinţii nu trebuie să-i critice şi să-i corecteze 
mereu pe copiii lor. Fratele meu a fost educat aşa. Şi acum 
are probleme cu autoritatea. A părăsit toate locurile de 
muncă pentru că nu recunoaşte autoritatea. Şi eu sunt aşa. 

Nu pot să ascult criticile. Urăsc criticile. 

Dacă aţi putea să daţi nişte sfaturi părinţilor, care ar 
fi acelea? 

— Să nu spună: „Poţi să-mi spui orice” şi apoi să se 
enerveze şi să ne ţină o predică despre ce trebuie să 
facem. 

— Să nu spună chestii ca: „Încă mai vorbeşti la 
telefon?” sau „Mănânci din nou?” când văd că facem chiar 
asta. 

— Să nu ne spună să nu facem ceva şi ei să o facă, 
cum ar fi băutul sau fumatul ţigărilor. 

— Dacă vin acasă într-o dispoziţie proastă, să nu-şi 
verse supărarea pe noi şi să ne reproşeze nouă că au avut 
o zi proastă. 

— Părinţii nu ar trebui să se poarte frumos în 
societate şi apoi, acasă, să te jignească, să te lovească şi să 
nu-ţi mai arate niciun pic de respect. Dacă copiii sunt răi, 
pot fi aşa pentru că văd acasă chiar acest lucru. Deci chiar 
dacă părinţii sunt frustraţi şi vor să spună ceva rău, ar 
trebui pe bune să se abţină. 

— Părinţii trebuie să creadă în noi. Chiar dacă facem 
ceva rău, asta nu înseamnă că suntem oameni răi. 

— Să nu ne criticaţi prietenii. Nu ştiţi cum sunt ei cu 
adevărat. 

— Nu ne faceţi să ne simţim vinovaţi dacă mai 
degrabă preferăm să ne întâlnim cu prietenii decât să fim 
cu familia. 

— Dacă vreţi să vă spună copiii adevărul, atunci nu-i 
mai pedepsiţi pentru cel mai mic fleac. 

— Chiar dacă copiii voştri nu mai sunt mici, spuneți- 
le că îi iubiţi. 

— Dacă este vreo posibilitate de a-i lăsa pe copii să 
experimenteze viaţa, fără a fi în pericol, căutaţi acel plan şi 
aplicaţi-l, pentru că de asta avem nevoie. 

Dacă aţi putea da un sfat altor adolescenţi, care ar fi 
acela? 

— Nu face lucruri prosteşti, ca drogurile, numai 

pentru ca alţi copii să te placă. 

— Fii prietenos cu toată lumea, chiar dacă unii copii 
nu sunt foarte populari. 

— Nu te amesteca atunci când copiii sar pe cineva. 

— Nu le face rău altor copiii trimițând prin mail 
lucruri rele despre ei. 

— Mizează pe adevăr, pe relaţiile de prietenie bune. 
Atunci când viaţa ta e grea şi nu ai pe nimeni, ei îţi vor fi 
alături. 

— Dacă vrei ca părinţii tăi să te lase să stai afară 
până mai târziu, începe prin a veni acasă la timp. 

— Dacă prietenul tău îţi spune că te va părăsi dacă 
nu te culci cu el, atunci tu ar trebui să-l părăseşti pe el. 

— Să nu crezi că poţi fuma câteva ţigări din când în 
când, că nu e aşa. Pentru că prietenul meu a început aşa şi 
acum a ajuns la un pachet pe zi. 

— Dacă bei sau iei droguri, să ştii că îţi pot afecta 
sănătatea şi viitorul tău. Unii copii spun: „Nu-mi pasă. Este 
corpul meu şi fac ce vreau cu el”. Dar nu au dreptate. Nu 
numai ei vor avea de suferit. Toţi oamenii cărora le pasă de 
ei o să fie afectaţi şi dezamăgiţi. 

Ce aţi vrea să fie diferit în viaţa voastră - acasă, la 
şcoală sau cu prietenii? 

— Aş vrea ca părinţii mei să-şi dea seama că nu mai 
sunt un copil şi să mă lase să fac mai multe lucruri, cum ar 
fi să mă lase să mă duc în oraş cu prietenii. 

— Aş vrea ca profesorii să ne dea teme mai puţine. 
Toţi se poartă de parcă am fi ales numai materia lor. 
Trebuie să stăm până seara târziu şi să terminăm tot. Nu e 
de mirare că suntem obosiţi în clasă. 

— Aş vrea ca orarul să nu fie chiar aşa înţesat de 
studiu şi ore de muzică şi să am mai mult timp liber pentru 
a sta cu prietenii. 

— Aş vrea ca prietenii să nu se poarte frumos cu tine 
pe faţă şi apoi să te vorbească pe la spate. 

— Aş vrea ca prietenii mei să se înţeleagă mereu bine 
şi să nu mă forţeze să iau partea cuiva. 


— Aş vrea ca oamenii să nu te judece după cum arăţi 
sau după cum eşti îmbrăcat. De aceea îmi place să intru pe 
chat. Pentru că acolo, chiar dacă arăţi ciudat sau eşti urât, 
nimănui nu-i pasă. 

— Aş vrea ca nimeni să nu se bată pentru lucruri 
prosteşti, cum ar fi: „le-am văzut cu prietenul meu”. 
Bătaia nu rezolvă nimic. Tot ce obţii e să fii suspendat şi 
părinţii te vor pedepsi şi ei. 

— Aş vrea ca părinţii să nu-i forţeze pe copiii lor să 
fie perfecţi. Vreau să spun că ne trăim viaţa numai o dată, 
aşa că de ce să nu ne oprim puţin şi să ne bucurăm că 
suntem adolescenţi? De ce trebuie să excelăm mereu? Da, 
avem obiective şi visuri, dar nu putem să ni le înfăptuim 
fără tot stresul ăsta? 

Când s-a răspuns şi la ultima întrebare, toţi se uitau 
la mine aşteptând ceva. Am spus: 

— Ştiţi ce aş vrea eu? Aş vrea ca părinţii şi 
adolescenţii de peste tot să fi auzit tot ce aţi spus în după- 
amiaza asta. Cred că ar fi aflat multe lucruri importante, 
care le-ar putea fi şi lor folositoare. 

Copiii păreau a fi mulţumiţi de comentariul meu. 

— Înainte de a pleca, am adăugat, este ceva despre 
care nu am discutat şi despre care părinţii voştri ar trebui 
să ştie? 

O mână s-a ridicat timid, apoi a coborât, iar s-a 
ridicat. Era băiatul care semăna cu Tony. 

— Da, spune-le că uneori ţipăm şi spunem lucruri 
care îi enervează. Dar nu trebuie s-o ia personal. De cele 
mai multe ori nu o facem la modul serios. 

— Aşa e, a spus fata al cărei zâmbet semăna cu cel al 
Laurei. Şi spune-le să nu ia foc când nu facem curat în 
cameră sau nu facem chestiile în gospodărie. Nu pentru că 
suntem nişte indolenţi. Uneori suntem prea obosiţi sau ne 
frământă ceva, sau vrem să vorbim cu prietenii. 

O altă fată s-a auzit: 

— Şi întreabă-i pe părinţi cum le-ar plăcea dacă 
imediat ce ar ajunge acasă de la serviciu le-am spune: „lar 

ai lăsat farfuriile murdare în chiuvetă!” sau „Vreau să te 
apuci chiar acum să faci mâncare!”, sau „Fără televizor 
până nu-ţi plăteşti toate facturile!” 

Toţi au râs. 

— De fapt, a adăugat ea, mama nu mai ţipă aşa de 
mult de când a început să vină la cursul ăsta. Nu ştiu ce 
învaţă aici, de nu mai este aşa de agresivă. 

— Ce învaţă mama ta şi ceilalţi părinţi, am spus, sunt 
aceleaşi metode de comunicare pe care abia aştept să vi le 
împărtăşesc şi vouă săptămâna viitoare. O să explorăm idei 
care îi pot ajuta pe oameni să se descurce mai bine în 
relaţiile lor. 

— În toate? a întrebat o fată. Asta înseamnă că vor fi 
bune şi cu prietenii noştri? 

— Şi cu prietenii voştri, am asigurat-o. Dar ceva în 
felul în care a pus problema m-a făcut să fac o pauză. Nu 
am planificat să mă concentrez pe prieteni în şedinţa 
următoare, dar deodată mi-a trecut prin cap că poate ar 
trebui să o fac. Poate ar trebui să mă inspir de la copii. 
Auzind numeroasele lor comentarii de astăzi despre 
importanţa relaţiilor lor de prietenie, am avut revelaţia 
conştientizării a cât de multă energie emoţională investesc 
adolescenţii în interacţiunea cu cei de-o vârstă cu ei. 

— Ce părere aţi avea, am întrebat grupul, dacă 
folosim întâlnirea de data viitoare să vedem cum se pot 
aplica aceste metode de comunicare la relaţiile voastre cu 
prietenii? 

Nimeni nu a răspuns imediat. Copiii se uitau unii la 
alţii şi apoi la mine. Până la urmă cineva a zis: 

— E cool. 

Capetele au început să se mişte în semn de aprobare. 

— Atunci asta o să facem, am spus. Ne vedem 
săptămâna viitoare. 

DESPRE SENTIMENTE, PRIETENI ŞI FAMILIE 

Lşcă-ţi fundul, handicapatule! 

— Tacă-ţi fleanca, gunoiule! 


Aceste cuvinte mi-au trecut pe lângă urechi pe când 
mă strecuram printre grupurile de adolescenţi ce se tot 
învârteau pe lângă dulapurile lor la sfârşitul zilei de şcoală. 
Şefa departamentului de consiliere a venit repede pe hol, 
în întâmpinarea mea. 

— Sunt aşa de bucuroasă că v-am prins! a exclamat 
ea. Astăzi o să faceţi în sala 307. Nu vă neliniştiţi, i-am 
contactat pe toţi copiii şi le-am spus despre schimbare. 

I-am mulţumit şi m-am grăbit pe scări, încercând să 
ocolesc grupurile de copii care se împingeau, se 
înghesuiau coborând pe scări. 

— Au, uită-te pe unde mergi, umflatule. 

— Uită-te tu, ratatule! 

— Hei, cap-pătrat, aşteaptă-mă! 

Ce se întâmpla? În felul acesta se adresau unul altuia 
adolescenţii din zilele noastre? 

Între timp am ajuns în sala 307 şi cei mai mulţi dintre 
copii mă aşteptau deja acolo, în faţa uşii. Le-am împărtăşit 
nedumerirea mea cât se aşezau, descriindu-le ce am auzit. 

— Spuneţi-mi, am zis, voi aşa vorbiţi de obicei? 

Ei au râs de naivitatea mea. 

— Nu vă deranjează? i-am întrebat. 

— Nu, glumim şi noi. Toată lumea face aşa. 

— Nu toată lumea. 

— Dar mulţi copii o fac. 

Acest lucru m-a blocat. 

— Aşa cum ştiţi, am spus, eu lucrez în domeniul 
relaţiilor interumane. Este vorba de felul în care cuvintele 
folosite pentru a comunica ne afectează felul în care ne 
manifestăm sentimentele unii faţă de alţii. Deci trebuie să 
vă întreb, la modul serios: îmi spuneţi că nu vă deranjează 
deloc să vă treziţi şi să vă duceţi la şcoală în fiecare zi, 
ştiind că acolo există marea posibilitate ca înainte de 
sfârşitul zilei cineva să vă spună ratat sau umflat sau chiar 
mai rău? 

Unul dintre băieţi a dat din umeri: 

— Nu mă deranjează. 


— Nici pe mine, a adăugat altcineva. 

Nu puteam să mă opresc aici. 

— Deci nimeni nu obiectează împotriva acestui fel de 
adresare? 

A fost o scurtă pauză. 

— Uneori mă deranjează, a recunoscut o fată. Şi ştiu 
că ar trebui să n-o fac, pentru că prietenele mele şi eu ne 
spunem în tot felul şi e ca şi cum ne-am prosti. Ştii, ne 
distrăm. Dar dacă nu ai luat un test şi cineva îţi spune 
handicapatule - mi s-a întâmplat o dată - sau atunci când 
m-am tuns şi prietena mea mi-a spus că arăt ca o 
ciudăţenie, nu prea m-am distrat. Deci mi-am impus să 
cred că nu mă deranjează. Dar doar arătam acest lucru, de 
fapt altceva simţeam. 

— Ce crezi că s-ar fi întâmplat, am întrebat-o, dacă 
nu ai fi reuşit să te prefaci să crezi, dacă i-ai fi spus în 
schimb prietenei tale cum te simţi de fapt? 

A dat din cap. 

— N-ar fi fost bine. 

— De ce? 

— Pentru că m-ar fi făcut praf sau ar fi râs de mine. 

— Da, a fost de acord o altă fată. Ei ar crede că eşti 
prea sensibilă şi că încerci să fii altfel sau mai bună, şi 
atunci nu ar mai vrea să fie prietenii tăi. 

S-au ridicat mai multe mâini. Oamenii aveau multe 
de spus: 

— Dar aceia nu simt adevărații prieteni. Vreau să 
spun că dacă trebuie să fii mincinos şi să te prefaci că nu-ţi 
pasă, că trebuie să te adaptezi lor, este o mare porcărie. 

— Da, dar mulţi copii o să facă asta pentru a fi 
acceptaţi. 

— Aşa este. Ştiu pe cineva care a început să bea şi să 
facă şi alte chestii doar pentru că aşa făceau şi prietenii 
lui. 

— Dar este aşa de prostesc, pentru că trebuie să fii în 
stare să faci ceea ce crezi că e bine şi să-i laşi pe prietenii 
tăi să facă ceea ce vor ei să facă. Eu zic aşa: „Trăieşte şi 

lasă-i şi pe alţii să trăiască!” 

— Da, dar nu aşa merg lucrurile în viaţa reală. 
Prietenii tăi au o mare influenţă asupra ta. Şi dacă nu o 
accepţi, poţi fi dat afară. 

— Şi ce? Cine vrea aşa prieteni? Cred că un prieten 
adevărat este unul cu care poţi fi tu însuţi, unul care nu 
încearcă să te schimbe. 

— Unul care te ascultă şi căruia îi pasă cum te simţi. 

— Da, unul cu care poţi vorbi când ai o problemă. 

Am fost marcată de ceea ce au spus copiii. Prietenii 
lor erau atât de importanţi pentru ei, că unii chiar doreau 
să renunţe la o parte a lor doar pentru a face parte din 
grup. Şi totuşi toţi ştiau, până la un punct, ce era 
important pentru o relaţie de prietenie reciproc 
satisfăcătoare. 

— Trebuie să fim pe aceeaşi lungime de undă, am 
spus. Chiar de la ultima noastră întâlnire m-am gândit 
foarte mult la felul în care metodele pe care le-am folosit 
cu adulţii ar putea funcţiona în relaţiile dintre adolescenţi. 
Acum aţi spus foarte clar că lucrul cel mai de preţ pe care 
îl apreciaţi la un prieten este capacitatea de a asculta, de a 
accepta şi de a respecta ce spui. Acum, cum ar putea fi 
pusă în practică această idee? 

Am scos din servietă materialul pe care l-am pregătit. 

— O să vedeţi câteva exemple în care un prieten 
încearcă să ajungă la celălalt. O să vedeţi, de asemenea, 
contrastul dintre tipurile de răspuns care pot submina o 
relaţie şi cele care oferă sprijin şi încredere. 

— Haideţi să parcurgem împreună aceste pagini, am 
zis, şi le-am împărţit grupului. Vrea cineva dintre voi să 
joace vreunul dintre roluri? 

A fost un moment de ezitare. Toți ar fi vrut să „joace” 
rolurile. Printre hohotele de râs îşi citeau rolurile cu 
energie şi implicare. Când stăteam acolo, uitându-mă la 
ilustraţii şi ascultând vocile unor copii reali, mă simţeam 
de parcă urmăream un film de desene animate. 

În loc să ironizezi pe cineva 


E> 

îi pot face să se simtă şi mai rău. 
Ascultă dând din cap, scoțând un simplu sunet sau un 
cuvânt 


l-am spus lui Betsy 
am făcut o pasiune, 
pentru Eric. 
| Do 
5| ' 
Fa Tula f 

niciodată 
Cu) 


ES 

Uneori un sunet de compătimire, un oftat sau un 
cuvânt îl poate ajuta pe un prieten să se simtă mai bine şi 
să gândească mai bine. 
În loc să respingi gândurile şi sentimentele... 


Tatăl meu vitreg este un mare măgar! 
Nu pot să cred că mama 
-a căsătorit cu e 


[Asta pentru că nu trebuie să trăiești alături 
de el și să-i asoulţ glumele prosteşt! -4 


Hei, a trecut numai o lună. 
Lasă putin ti / 
n LA 


Of, las-o baltă. Auzi, 
e 
S AAN 


mai vrei să continui conversaţia. 
Exprimă-ţi în cuvinte gândurile şi sentimentele 


Tată] meu vitreg este un mare măgar! Nu 
pot să cred că mama s-a stau ei 


Nene, chiar că 
te deranjează! 
Tå 


Da, nu ne lasă nioodatà în pace. 


dæ - ï 
- A vrea să se 
y poarte normai. 
N 


A 

Este mult mai uşor să vorbeşti cu cineva care îţi 
acceptă sentimentele şi-ţi dă o şansă să-ţi formulezi 
concluziile. 

În loc să respingi dorinţele 


Ale mele arată ieftin. Astea sunt 


| 


| 


O, uită-te la cizmele Si 
astea extraordinare!“ Păi mai ai 
niște cizme 

HN exaci ca astea. 


Ba da. Ești așa 
de răstățată! 


îţi înţelege dorințele şi te 
ironizează, te simţi umilită şi frustrată. 

Oferă în planul fanteziei ceea ce nu poţi oferi în 
realitate 


O, uită-te ia cizmele 
astea extraordinare! 


pi 


Ştiu... Dar sunt 
așa de scumpe! 


Nu ti-ar plăcea să fie 
la reduceri, să zicem, 


Da, dar șiașa costă )/ 9i dacă semnul ar 
N PALE 


ș Misto! Aş cumpăra 
destul de mult! 


două perechi! Una 


AR / Al a 
ste mai uşor să faci faţă realităţii dacă prietenul ne 
poate oferi în planul fanteziei ce ne dorim în planul 
realităţii. 

— Deci ce credeţi despre aceste exemple? am 
întrebat. Răspunsurile copiilor au venit încet. 

— Noi nu vorbim aşa, dar poate că ar fi bine dacă am 
face-o. 

— Da, pentru că exemplul arată că direcţia „greşită” 
te face într-adevăr să te simţi un nimic. 

— Dar nu poţi spune doar cuvinte „corecte” Trebuie 

să le şi crezi, altfel oamenii o să creadă că eşti un 
mincinos. 

— Într-un fel, multe dintre cele de mai sus nu sună 
firesc. Este un alt fel de a vorbi. Dar poate că, dacă te 
obişnuieşti cu el... 

— M-aş putea obişnui să aud aşa ceva. Nu ştiu dacă 
m-aş putea obişnui să spun aşa ceva şi nu ştiu ce ar crede 
prietenii mei dacă aş face-o. 

— Cred că toată chestia e impresionantă. Aş vrea ca 
toţi să poată vorbi aşa unii cu alţii. 

— Asta i-ar include şi pe copiii care ar vorbi „în felul 
acesta” cu părinţii lor? am întrebat. 

Asta i-a oprit. 

— De exemplu când? a întrebat cineva. 

— Când mama sau tatăl tău este nemulţumit de ceva. 

Am putut observa expresia lor confuză care spunea 
că e o nouă abordare pentru ei. 

— Imaginaţi-vă, am continuat, că într-o seară, mama 
sau tatăl vostru vine de la serviciu obosit şi se tot plânge 
de ziua aceea: traficul a fost aglomerat, computerul a 
căzut, şeful a tipat mereu şi toţi au trebuit să stea peste 
program ca să recupereze timpul pierdut. 

Ei bine, aţi putea reacţiona, spunând: „Crezi că tu ai 
avut o zi rea? A mea a fost şi mai proastă”. Sau aţi putea 
să vă arătaţi compătimirea cu un „o!” grăitor sau 
exprimând în cuvinte gândurile şi sentimentele părintelui, 
sau oferindu-i în planul imaginar ce nu le puteţi oferi în 
realitate. 

Grupul era intrigat de provocarea mea. A fost o 
pauză scurtă şi după aceea, unul după altul, au ieşit în 
întâmpinarea părinţilor lor imaginari: 

— O, Doamne, mamă, se pare că ai avut într-adevăr o 
zi grea! 

— Este o mare belea când computerul cade. 

— Cred că urăşti când ţipă şeful. 

— Nu e deloc amuzant să rămâi blocat în trafic. 

— Pe pariu că ai vrea să ai un serviciu la care ai 

ajunge mergând pe jos. 

— Şi că nu va trebui niciodată să stai peste program! 

— Şi că şeful tău cel bătrân se va pensiona şi că va 
veni unul care nu ţipă. 

Toţi îmi zâmbeau acum, evident, mulţumiţi de sine. 

— Ştii ce? a spus o fată. O să încerc chestia asta 
diseară cu mama. Mereu se plânge de serviciul ei. _ 

— Eu vreau să o încerc cu tata, a spus un băiat. În 
ultima perioadă vine acasă târziu şi ne spune mereu cât de 
obosit este. 

— Bănuiesc, am spus, că în seara asta cei mai mulţi 
părinţi vă vor fi recunoscători. Şi nu uitaţi să-i aduceţi şi 
pe ei la ultima noastră întâlnire de săptămâna viitoare. Va 
fi interesant să văd ce se întâmplă când ne punem cu toţii 
mintea la contribuţie. 

Nu uita! 

Sentimentele trebuie făcute cunoscute 

Fata: Briana este aşa de snoabă! A trecut chiar pe 
lângă mine când m-a văzut pe hol. Ea nu-i salută decât pe 
copiii cool. 

Prietena: Nu lăsa ca asta să te afecteze. De ce îţi 
pasă de ea? 

În loc să negati sentimentele: 

Fă-ţi cunoscute sentimentele cu un sunet sau un 
cuvânt: 

— Of! 

Exprimă-ţi sentimentele: 

— Chiar dacă ştii cât de snoabă este, tot te poate 
enerva. Nimănui nu-i place să nu fie băgat în seamă. 

Oferă în fantezie ceea ce nu poţi oferi în realitate 

— Nu ai vrea ca unul dintre cei mai sociabili copii să-i 
dea Brianei o lecţie? Să treacă pe lângă ea ca şi cum n-ar 
exista. Apoi să zâmbească şi să-l salute larg pe un altul. 

PĂRINŢI ŞI ADOLESCENŢI, ÎMPREUNĂ 

N În seara aceasta eram pentru prima dată împreună. 
În timp ce fiecare familie intra şi se aşeza, se simţea o 
uşoară tensiune. Nimeni nu ştia la ce să se aştepte. Şi mai 
ales eu. Vor fi inhibaţi părinţii de prezenţa adolescenților 
lor? Tinerii se vor închide, ţinând cont că părinţii erau cu 
ochii pe ei? Puteam oare să fac ambele generaţii să se 
simtă mai bine una cu cealaltă? 

După ce i-am salutat pe toţi, am zis: 

— În seara asta am venit aici să explorăm moduri de 
discuţie şi de ascultare care pot fi folositoare tuturor 
membrilor familiei. Acum, asta nu pare a fi ceva aşa de 
greu, dar uneori chiar este. De cele mai multe ori pentru 
simplul fapt că într-o familie nu sunt două persoane la fel. 
Suntem nişte personalităţi unice. Avem interese diferite, 
temperamente diferite, gusturi diferite şi nevoi diferite, 
care adesea se ciocnesc şi intră în conflict unele cu altele. 
Petreceţi mai mult timp acasă şi veţi auzi replici de genul: 

— E aşa de cald aici. O să deschid fereastra. 

— Nu! Nu! Mor de frig! 

— Dă muzica mai încet! E prea tare! 

— Tare? Abia se aude. 

— Grăbeşte-te! Am întârziat! 

— Stai liniştit. Avem destul timp. 

Şi în timpul adolescenţei pot apărea alte diferenţe. 
Părinţii vor ca progeniturile lor să fie în siguranţă, să le 
protejeze de toate pericolele din lumea de afară. Dar 
adolescenţii sunt curioşi. Ei vor o şansă de a explora lumea 
de afară. 

Cei mai mulţi părinţi vor ca adolescenţii lor să le 
accepte ideile despre ce e bine şi ce e rău. Unii adolescenţi 
pun sub semnul întrebării aceste idei şi doresc să accepte 
ceea ce prietenii lor consideră că e bine sau rău. 

Şi dacă nu este suficient pentru a alimenta tensiunile 
din familie, mai trebuie şi să facem faţă faptului că părinţii, 
în zilele noastre, sunt mai ocupați decât au fost vreodată şi 
mai stresaţi decât au fost vreodată. 

— Mai poţi s-o spui odată! a izbucnit Tony. 


Adolescentul care stătea lângă Tony a murmurat: 

— Şi copiii din zilele noastre sunt mai ocupați decât 
au fost vreodată şi chiar mai stresaţi decât au fost 
vreodată. 

A izbucnit un cor de „da'-uri dinspre ceilalţi 
adolescenţi. 

Am râs. 

— Deci nu e niciun secret, am continuat, de ce 
oamenii din aceeaşi familie, deşi se iubesc unii pe alţii, îi 
supără, îi plictisesc şi uneori chiar îi înfurie pe ceilalţi. 
Acum ce am putea face cu aceste sentimente negative? 
Uneori ele izbucnesc din interiorul nostru. M-am auzit 
spunându-le copiilor mei: „De ce faci mereu asta?” „Nu 
înveţi niciodată!” „Ce se întâmplă cu tine?”... Şi i-am auzit 
pe copiii mei zicând: „Este o prostie!”... „Eşti aşa de 
nedreaptă!” „Pe alţii mamele lor îi lasă...” 

Am văzut zâmbete de aprobare din partea ambelor 
generaţii. 

— Totuşi, am continuat, chiar dacă aceste cuvinte ne 
ies de pe buze, ştim oarecum că acest tip de discuţie îi face 
pe oameni mai supăraţi, mai închişi, mai puţin capabili să 
ia în considerare punctul de vedere al altcuiva. 

— lată de ce, a oftat Joan, uneori ne înăbuşim 
sentimentele şi nu spunem nimic, pentru a nu tulbura 
lucrurile. 

— Şi uneori, am spus, când ne hotărâm „să nu 
spunem nimic”, este o idee bună. Cel puţin nu facem ca 
lucrurile să fie mai rele. Dar din păcate tăcerea nu este 
singura noastră opţiune. Dacă ne-am da seama că ne 
enervăm sau ne supărăm pe cineva din familie, trebuie să 
ne oprim, să tragem aer în piept şi să ne punem o 
întrebare crucială: „Cum îmi pot exprima sincer 
sentimentele într-un fel care ar face posibil ca persoana 
cealaltă să mă audă şi chiar să ia în considerare ce am de 
spus?” 

Ştiu că nu este uşor ce vă propun. Asta înseamnă că 
trebuie să luăm o decizie conştientă de a nu spune cuiva 

doar ce se întâmplă rău cu el, ci să vorbim numai despre 
noi înşine, despre ce simţim, ce vrem, ce nu ne place sau 
ce ne-ar plăcea. 

Aici am făcut o mică pauză. Părinţii îmi mai auziseră 
până acum introducerea. Copiii o auzeau pentru prima 
dată. Câţiva se uitau la mine ironic. 

— O să vă dau câteva ilustraţii simple, am spus, care 
o să vă spună la ce mă refer. Mie îmi arată puterea pe care 
o au atât părinţii, cât şi adolescenţii, de a înteţi sau de a 
potoli sentimentele neplăcute. Uitaţi-vă la ele câteva 
minute şi spuneţi-mi ce părere aveţi. 
lată desenele pe care le-am dat grupului. 

Uneori copiii îi enervează pe părinţi 


Nu face mutra asta! Încerc să-ţi explic de ce nu 
poti să te duci într-o excursie de două zile 
înainte de a vorbi cu tata, iar el să vorbească 
cu insotitorul, iar eu cu... 


Cu tine vorbesc! Nu-mi intoarce spatele! Esti 
așa de nepoliticoasă! 


R Sai 
Când părinţii 
acuzaţii supărătoare. 

A 

În loc să acuzi... spune ce sentimente ai şi/sau ce ai 
prefera 


Sunt supărată când sunt la jumătatea 
unei propoziţi și cineva pleacă. 


i 


AFI i ALNA 


Dacă te deranjează ceea ce-fi spun, 
spune-mi și o să te ascult. 

lartă-mă, mamă. Totul 

devine așa de complicat. 


Adolescenţii sunt mai dispuşi să vă asculte când le 
spuneţi cum vă simţiţi, decât atunci când le ziceţi că sunt 
nepoliticoşi şi că nu au dreptate. 
Uneori părinţii îi enervează pe copii 
Nu-mi spune că ieși Ess) 
îmbrăcat așa! T D 


Ce e râu în felui 
în care arăt? 


EI Fo 
Când adolescenţii sunt insultaţi, uneori sunt tentaţi 
să întoarcă insulta. 
În loc să contraataci... spune mai bine cum te simţi 
şi/sau spune ce ţi-ar plăcea 


Hei, tată, mă doare. Îmi place ceea ce poti: 


ER 


Şüu că hainele mele nu sunt pe gustul tău, dar 
aş vrea să îmi respecti alegerea. 


bea 
Părinţii sunt mai înclinați să asculte când le spui cum 
te simţi, decât atunci când le spui care e problema lor. 

Mă uitam la ei în timp ce studiau paginile. După 
câteva minute am întrebat: 

— Ce părere aveţi? 

Fiul lui Tony, Paul, a fost primul care a răspuns. (Da, 
băiatul înalt, slăbuţ, era fiul lui Tony.) 

— Cred că e în ordine, a spus, dar când mă enervez 
nu mă gândesc la ce ar trebui să spun sau să nu spun. 
Doar îmi dau drumul la gură. 

— Da, Tony a fost de acord, este ca mine. Apasă 
repede pe trăgaci. 

— Am înţeles, am spus. Este foarte greu să te 
gândeşti sau să vorbeşti raţional când eşti supărat. Erau 
momente când şi adolescenţii mei făceau lucruri care mă 
determinau să fiu atât de furioasă, încât am ţipat: „Chiar 
acum; sunt aşa de supărată, că nu mai sunt răspunzătoare 
pentru ce aş putea spune sau face! mai bine stai departe 
de mine!” Mă gândeam că asta îi putea proteja cumva şi- 
mi dădea puţin timp să mă răcoresc. 

— Şi apoi? a întrebat Tony. 

— Apoi mă duceam să alerg puţin în cartier sau 
scoteam aspiratorul şi spălam toate podelele - ceva fizic, 
ceva care să mă facă să mă mişc. Ce vă ajută să vă răcoriţi 

când sunteţi cu adevărat supăraţi? 

Au fost câteva zâmbete sfioase. Copiii au răspuns 
primii: 

— Închid uşa şi dau drumul la muzică.* 

— Înjur cu voce scăzută. 

— Fac o plimbare lungă cu bicicleta. 

— Bat la tobe. 

— Fac flotări până cad jos. 

— Îl provoc la bătaie pe fratele meu. 

Am făcut semn către părinţi: 

— Şi voi? 

— Mă duc direct la congelator şi dau gata o jumătate 
de kilogram de îngheţată. 

— Eu plâng. 

— Ţip la toată lumea. 

— Îi dau telefon soţului meu la serviciu şi-i spun ce s- 
a întâmplat. 

— lau două aspirine. 

— Scriu o scrisoare lungă, rea, şi apoi o fac bucăţi. 

— Acum imaginaţi-vă, am spus, că aţi făcut tot ce 
consideraţi că vă calmează şi că sunteţi oarecum în stare 
să vă exprimaţi mai coerent. Puteţi să o faceţi? Puteţi 
spune celeilalte persoane ce vreţi, ce simţiţi, de ce aveţi 
nevoie în loc să-i învinovăţiţi şi să-i acuzaţi? Sigur că 
puteţi. Dar e nevoie să vă gândiţi mai întâi şi puţin 
exerciţiu o să vă fie de folos. 

În desenele pe care vi le-am dat am folosit exemple 
din propria mea familie. Acum aş vrea să vă rog pe toţi să 
vă amintiţi ceva din familia voastră care vă nelinişteşte, vă 
irită sau vă enervează. După ce vă amintiţi, vă rog să le 
scrieţi pe hârtie. 

Grupul părea să fie surprins de cererea mea. 

— Poate fi o problemă mai mare sau mai mică, am 
adăugat. Poate fi ceva care s-a întâmplat deja sau ceva 
despre care credeţi că s-ar putea întâmpla. 

Părinţii şi copiii s-au uitat unii la alţii cu precauţie. 
Cineva a început să râdă nervos şi, după câteva minute, 

toţi au început să scrie. 

— Acum, că aţi atins problema, am spus, haideţi să 
încercăm două moduri diferite de abordare a problemei. 
Mai întâi scrieţi ce aţi fi spus şi ar fi înrăutățit situaţia. 

— Am făcut o pauză pentru a lăsa tuturor timp să 
scrie. 

— Şi acum, ce aţi fi spus pentru a fi înţeleşi de 
cealaltă persoană şi pentru ca aceasta să ia în considerare 
punctul dumneavoastră de vedere. 

Camera era foarte liniştită când oamenii s-au lăsat 
antrenați de provocarea pe care le-am propus-o. Când toţi 
păreau să fi terminat, am spus: 

— Acum fiecare dintre voi să-şi ia lucrarea şi să 
găsească un părinte sau un copil care nu este al lui şi să se 
aşeze lângă el. 

După câteva minute de confuzie generală, printre 
zgomote de scaune mutate şi strigăte de felul: „Mai am 
nevoie de încă un copil!” şi „Cine vrea să fie părintele 
meu?”, oamenii s-au aşezat în sfârşit alături de noii 
parteneri. 

— Acum, am spus, suntem gata pentru pasul următor. 
Vă rog să vă întoarceţi unul spre celălalt când vă citiți 
mărturiile şi observaţi-vă reacţia. Apoi o să vorbim despre 
asta. 

Oamenii sunt foarte nerăbdători să înceapă. A durat 
un pic până să se hotărască cine începe. Dar, odată ce s-a 
luat această decizie, şi părinţii şi adolescenţii şi-au asumat 
cu convingere noile roluri. Vorbeau cu grijă unul cu celălalt 
la început, ca să ajungă din ce în ce mai animați şi să 
vorbească tare. O ceartă înscenată de Michael şi Paul (fiul 
lui Tony) a atras asupra lor toate privirile. 

— Dar tu mereu o laşi până în ultimul moment! 

— Nu-i adevărat! 'Ţi-am spus că o fac mai târziu! 

— Când? 

— După cină. 

— Este prea târziu. 

— Nu, nu este. 


— Ba da, este! 

— Te rog să nu mă mai enervezi şi să mă laşi în pace! 

Deodată s-au oprit amândoi, conştienţi că se făcuse 
linişte şi toţi se uitau la ei. 

— Încerc să-l fac pe copilul meu să-şi facă temele mai 
devreme, a explicat Michael, dar îmi face probleme. 

— Asta pentru că nu mă lasă deloc în pace, a spus 
Paul. Nu-şi dă deloc seama că, cu cât mă presează mai tare 
să fac asta, cu atât sunt mai încăpățânat. 

— Bine, renunţ, a zis Michael, acum lasă-mă să 
încerc altfel. A tras aer în piept şi a zis: Fiule, m-am mai 
gândit... Te-am tot obligat să-ţi faci temele mai devreme 
pentru că aşa mi se pare mie mai potrivit. Dar de acum 
înainte o să am încredere în tine că ai să-ţi faci temele 
când ţi se pare ţie potrivit. Te rog numai să încerci să le 
faci până la 9.30 sau 10 cel târziu, ca să poţi avea un somn 
normal. 

Paul a dat drumul unui zâmbet larg: 

— Hei, „tată”, acum a fost mult mai bine! îmi place! 

— Deci am făcut bine, a zis mândru Michael. 

— Da, a replicat Paul. Şi o să vezi, şi eu o să fac bine. 
O să-mi fac tema. Nu va trebui să-mi mai aduci aminte. 

Grupul părea puternic marcat de demonstraţia la 
care fuseseră martori. Câteva echipe de părinţi şi copii s- 
au oferit voluntar să-şi citească declaraţiile cu glas tare. 
Toţi ne-am aplecat mai în faţă şi am ascultat cu atenţie. 

Părinte (acuzator): 

— De ce mereu trebuie să te cerţi cu mine când te 
rog să faci ceva? Niciodată nu te oferi să ajuţi. Tot ce aud 
de la tine este „De ce eu? De ce nu el? Sunt ocupat”. 

Părinte (descriind sentimente): 

— Nu-mi place să mă cert când te rog să mă ajuţi. Aş 
fi aşa de fericit să aud: „Nu mai spune nimic, mamă. Mă 
apuc imediat de treabă!” 

Adolescent (acuzator): 

— De ce nu mi-ai transmis mesajele? Jessica şi Amy 
mi-au spus că m-au sunat şi nu mi-ai spus. Acum am ratat 

meciul şi e numai din cauza ta! 

Adolescent (descriind sentimente): 

— Mamă, este chiar foarte important pentru mine să- 
mi primesc toate mesajele. Am ratat meciul pentru că au 
schimbat ziua şi am aflat numai când a fost prea târziu. 

Părinte (acuzator): 

— Tot ce aud de la tine este „Dă-mi...', „Dă-mi...”, 
„Du-mă aici”, „Du-mă acolo” Indiferent ce fac pentru tine 
nu este niciodată suficient. Şi primesc pentru asta măcar 
un mulţumesc? Nu! 

Părinte (descriind sentimente): 

— Sunt bucuros să ajut ori de câte ori pot. Dar când o 
fac, aş dori să aud un cuvânt de apreciere. 

Adolescent (acuzator): 

— De ce nu poţi fi cum sunt celelalte mame? Toate 
prietenele mele pot să se ducă la mall singure. Mă tratezi 
ca pe un copil. 

Adolescent (descriind sentimente): 

— Urăsc să stau acasă sâmbătă noaptea când 
prietenele mele se distrează la mall. Mă simt destul de 
mare ca să am grijă singură de mine. 

Laura, care asculta cu un interes deosebit cum îşi 
citea fiica ei ultima declaraţie, a scos deodată un strigăt: 

— O, nu, Kelly Ann! Nu-mi pasă ce spui sau cum spui, 
nu o să las o fată de 13 ani să se ducă la mall noaptea. 
Trebuie să fiu nebună, ţinând cont de ce se întâmplă în 
zilele noastre. 

Kelly s-a înroşit: 

— Mamă, te rog, a bâiguit. 

Ne-a luat puţin timp să înţelegem că, de fapt, tot 
ceea ce fusese un exerciţiu practic pentru grup fusese 
foarte real, un conflict obişnuit între Laura şi fata ei. 

— Greşesc? m-a întrebat Laura. Chiar dacă e cu 
prietenele ei, totuşi sunt nişte copii. Este un comportament 
total iresponsabil să laşi fetele să bântuie noaptea la mall. 

— Mamă, nimeni nu bântuie, a replicat Kelly aprins. 
Mergem pe la magazine. În plus, suntem în siguranţă. Sunt 

sute de oameni în preajmă tot timpul. 

— Ei bine, am spus, avem două puncte de vedere 
diferite. Laura, tu eşti convinsă că mallul nu este un loc în 
care să se afle noaptea un copil de 13 ani, nesupravegheat. 
Tu estimezi prea multe pericole potenţiale. 

Kelly, pentru tine mall-ul pare „în siguranţă” şi crezi 
că ar trebui să ţi se dea voie să mergi acolo cu prietenele. 
M-am întors spre grup. Ne-am împotmolit aici sau putem 
să ne gândim la ceva ce ar putea satisface şi nevoile lui 
Kelly şi pe cele ale mamei ei? 

Grupul n-a pierdut niciun minut. Şi părinţii, şi 
adolescenţii se înghesuiră să rezolve problema. 

Un părinte (spre Laura): îţi spun eu ce fac cu fata 
mea. Le duc pe ea şi pe prietenele ei şi le las să stea acolo 
două ore. Dar trebuie să mă sune după o oră şi apoi din 
nou, când e pregătită să vin s-o iau. Ştiu că pentru ea asta 
e o povară, dar pe mine mă linişteşte. 

O adolescentă (spre Laur a): Poţi să-i dai lui Kelly un 
telefon mobil. În felul acesta te poate suna dacă are o 
problemă sau o poţi găsi când vrei. 

Un alt părinte (spre Laura): Dar dacă le-ai lua pe fete 
şi le-ai duce acolo? Plimbă-te cu ele puţin. Apoi fă şi tu 
nişte cumpărături şi fixaţi un loc şi o oră la care să vă 
întâlniți şi apoi să reveniţi acasă. 

Un adolescent (16 ani, înalt şi drăguţ, către Kelly): 
Dacă vrei să te duci la mall cu prietenele, de ce nu o iei şi 
pe mama ta cu tine? 

Kelly: Glumeşti? Prietenele mele o să fie călcate pe 
nervi. 

Laura: De ce? Toate prietenele tale mă plac. 

Kelly: Nici vorbă. Ar fi prea jenant. 

Un adolescent drăguţ (zâmbind spre Kelly): Să 
presupunem că le spui prietenelor că va trebui să îndure 
asta, măcar o dată sau de două ori, astfel ca mama ta să 
vadă locul - unde te duci, ce faci. Aşa probabil va fi mai 
relaxată. 

Kelly (fermecată de el: Probabil (uitându-se 

întrebător la mama ei). 

Laura: O s-o fac. 

Am fost impresionată de scena la care am asistat. 
Chiar mai impresionant decât rezolvarea rapidă a 
conflictului a fost felul în care grupul a răspuns la disputa 
dintre Laura şi Kelly. Nimeni nu lua partea nimănui. 
Fiecare manifesta respect pentru sentimentele puternice 
ale mamei şi ale fiicei. 

— Tocmai ne-aţi oferit o demonstraţie clară, am zis, a 
unui mod foarte civilizat de a vă comporta cu divergenţele 
voastre. Se pare că trebuie să ne depăşim tendinţa 
naturală de a ne demonstra că avem dreptate şi că numai 
celălalt greşeşte: „Greşeşti în privinţa aceasta! Şi tu 
greşeşti în privinţa aceasta!” De ce credeţi că nu este chiar 
aşa de natural pentru noi să vedem ce este drept? De ce nu 
ne vine aşa de uşor să lăudăm precum criticăm? 

A urmat o pauză scurtă şi apoi un val de răspunsuri. 
Mai întâi din partea părinţilor: 

— Este mai uşor să vezi greşeala. Asta nu cere niciun 
efort. Dar ai nevoie de ceva timp de gândire să spui ceva 
frumos. 

— Aşa este. Noaptea trecută fiul meu a dat muzica 
mai încet când a văzut că sunt la telefon. Am apreciat 
acest lucru, dar nu m-am deranjat să-i spun mulţumesc 
pentru că a fost aşa de atent. 

— Nu ştiu de ce copiii trebuie să fie lăudaţi pentru că 
fac ceea ce trebuie să facă. Nimeni nu mă laudă pentru că 
pun mâncarea pe masă în fiecare seară. 

— Tata credea că lauda nu e bună pentru copii. 
Niciodată nu m-a lăudat pentru că nu a vrut să ajung „prea 
încrezută”. 

— Mama era la extrema cealaltă. Niciodată nu înceta 
să-mi spună cât de bună eram: „Eşti aşa de frumoasă, aşa 
de deşteaptă, aşa de talentată”. N-am ajuns prea încrezută 
pentru că nu am crezut-o. 

Şi adolescenţii s-au alăturat discuţiei: 

— Da, dar chiar dacă un copil îi crede pe părinţii lui 

care îi spun că este special, când se duce la şcoală şi vede 
cum simt ceilalţi copii ar putea fi extrem de dezamăgit. 

— Cred că părinţii şi profesorii spun lucruri de genul 
ăsta, „Minunat”, sau „Bravo”, pentru că ei consideră că 
trebuie să o facă. Ştii, pentru a te încuraja. Dar eu şi 
prietenii mei credem că sună fals. 

— Şi uneori adulţii te laudă ca să obţină ce doresc ei 
de la tine. Ar fi trebuit s-o fi auzit pe bunica atunci când m- 
am tuns foarte scurt: „Jeremy, abia te mai recunosc. Eşti 
aşa de drăguţ! Ar trebui să-ţi laşi mereu părul aşa! Arăţi ca 
un star!” Da, sigur. 

— Nu cred că e ceva rău într-un compliment, dacă e 
sincer. Ştiu că mă simt foarte bine când mi se face unul. 

— Şi eu! îmi place când părinţii mei spun ceva 
drăguţ. De fapt, cred că majoritatea copiilor au nevoie de 
puţină laudă, din când în când. 

A urmat o furtună de aplauze din partea părinţilor. 

— Ei bine, am spus, cu siguranţă v-aţi exprimat o 
gamă largă de sentimente despre laudă. Unora dintre voi 
vă place şi nu vă deranjează să o auziţi mai des. Şi totuşi 
pentru unii nu e potrivită. Consideraţi lauda ca fiind 
nesinceră sau manipulatoare. 

S-ar putea ca diferenţa dintre răspunsurile voastre să 
aibă cumva de-a face cu felul în care aţi fost lăudaţi? Cred 
că da. Cuvinte de felul: „Eşti cel mai mare... cel mai bun... 
aşa de cinstit... inteligent... generos...” ne pot face să ne 
simţim incomod. Deodată ne aducem aminte de momentele 
în care nu am fost aşa de buni sau de cinstiţi, sau de 
inteligenţi, sau de generoşi. 

Ce putem face în schimb? Putem descrie. Putem 
descrie ce vedem sau ce simţim. Putem descrie efortul 
unei persoane sau putem descrie realizările ei. Cu cât 
suntem mai concreti, cu atât va fi mai bine. 

Puteţi simţi diferenţa dintre „Eşti aşa de inteligent!” 
şi „Ai muncit aşa de mult la problema aceea de algebră, 
dar nu te-ai lăsat până nu ai rezolvat-o!”? 

— Da, sigur, a zis Paul. E mult mai bine ce ai spusa 

doua oară. 

— Ce a făcut să fie mai bine? am întrebat. 

— Păi că dacă îmi spui că sunt inteligent, mă 
gândesc, „Aş vrea eu”, sau „încearcă să mă aburească”. 

Dar, în al doilea fel, mă gândesc, „Hei, cred că simt 
inteligent! Ştiu să perseverez până obţin răspunsul”. 

— Aceasta pare a fi cea mai bună cale, am spus. Când 
cineva descrie ce facem sau ce încercăm să facem, de 
regulă trăim un sentiment mai puternic de apreciere faţă 
de noi înşine. 

În desenele pe care vi le dau acum o să vedeţi 
exemple de părinţi şi copii care sunt lăudaţi - prima dată 
prin estimare, apoi prin descriere. Vă rog să observați 
diferenţa între ce-şi spun oamenii ca răspuns la fiecare 
abordare. 

Când sunt lăudaţi adolescenţii 


În loc să estimezi... 


Ascultă putin iată, Cred că glumește. Abia 
stiu câteva acorduri. 
E fantastic. Eșt un 
mare chitarist. 


Uau, chiar mi-a plăcut cum ai cântat asta! 
Asta chiar a fost bine. Stai să vezi = 


La: 


Diferite tipuri de laudă îi fac pe copii să tragă 
concluzii diferite despre ei înşişi. 
Când sunt lăudaţi adolescenţii în loc să estimezi... 


Bună, mamă. Am spălat 
N toate rufele. 


Nu mereu. De multe ori 
am promis că fac ceva 
şi nu am făcut-o, 


Evaluarea îi poate face pe copii să se simtă incomod. 
Dar o descriere apreciativă a eforturilor lor sau a 
realizărilor este mereu bine-venită. 

Când sunt lăudaţi părinţii 

A 

În loc să estimezi... 


Cel mai bine mă pricep la 
deschiderea conservelor. 


evaluează. O descriere sinceră, entuziastă, este mai uşor 

de acceptat. 
Când sunt lăudaţi părinţii 
A 


În loc să estimezi... 
[ esaeo __J ] 


De unde! N-am făcut 


Tată, eşti un decât să schimb o bujie. 
RD mecanic asa de bun! 


PI 


Cuvintele care descriu îi fac cel mai adesea pe 
oameni să-şi aprecieze punctele tari. 

Am observat că Michael clătina din cap în timp ce se 
uita la ilustraţii. 

— La ce te gândeşti, Michael? - am întrebat. 

— Mă gândesc că până în seara asta aş fi spus că 
orice fel de laudă e mai bună decât nimic. Cred foarte mult 
în oamenii care îşi spun un cuvânt de laudă. Dar încep să 
văd că sunt moduri diferite în care poţi s-o faci. 

— Şi mai bune! a declarat Karen, ridicând desenele. 
Acum înţeleg de ce copiii sunt aşa de iritaţi când le spun 
că sunt „minunaţi”, „fantastici” Asta îi înnebuneşte. Bine, 
deci de acum trebuie să-mi aduc aminte, descrie, descrie! 

— Da, s-a auzit Paul din spatele clasei. Lăsaţi baltă 
toate zorzoanele şi spuneţi exact ce vă place la un om. 

Am zăbovit un pic asupra comentariului lui Paul. 

— Să zicem că toţi vom proceda exact aşa, chiar 
acum, am spus. Vă rog să reveniţi în familia voastră. Apoi 
gândiţi-vă puţin la un lucru anume care vă place la 

părintele sau adolescentul dumneavoastră. Ce i-aţi putea 
spune de fapt ca el să ştie care este lucrul pe care îl 
admiraţi sau apreciaţi cel mai mult? 

A urmat un val de râs nervos. Părinţii şi copiii se 
uitau unii la alţii, se uitau într-o parte, apoi iar în hârtiile 
lor. Când toată lumea a terminat de scris, i-am rugat să 
facă schimb de hârtii. 

M-am uitat în tăcere cum apăreau zâmbete, ochii 
erau plini de lacrimi şi oamenii se îmbrăţişau. Era foarte 
frumos să vezi asta. Am auzit: 

— Nu credeam că ai observat... 

— Mulţumesc. Chiar mă bucură acest lucru... 

— Mă bucur că a fost de folos... 

— Şi eu te iubesc. 

Paznicul şi-a băgat capul pe uşă. 

— Imediat, i-am şoptit. Am spus grupului: Dragii mei, 
am ajuns la finalul şedinţelor noastre. In seara aceasta am 
văzut cum ne putem exprima iritarea unii faţă de alţii în 
moduri care sunt mai degrabă de ajutor decât dureroase. 
De asemenea, am văzut care sunt modalităţile de a ne 
exprima aprecierea astfel încât oricine din familie să se 
simtă băgat în seamă şi apreciat. 

Vorbind de apreciere, vreau să ştiţi că am simţit o 
mare plăcere să lucrez cu voi în aceste săptămâni. 
Comentariile voastre, punctele voastre de vedere, 
sugestiile, dorinţa voastră de a explora noi idei şi de a vă 
încerca norocul cu ele a fost pentru mine o experienţă 
extrem de plăcută. 

Toţi au aplaudat. Am crezut că după aceea oamenii 
vor pleca. Dar nu au făcut-o. S-au strâns, au început să 
vorbească între ei şi apoi fiecare familie s-a înşirat să-şi ia 
la revedere de la mine personal. Voiau să ştiu că seara a 
fost importantă pentru ei. Utilă. Şi copiii, şi părinţii mi-au 
strâns mâna şi mi-au mulţumit. 

Când toată lumea a plecat, am rămas cufundată în 
gânduri. Aproape pretutindeni în mass-media părinţii şi 
adolescenţii erau prezentaţi ca adversari. Dar aici, în seara 

aceasta, am fost martora unei dinamici total diferite. 
Părinţi şi adolescenţi văzuţi ca parteneri. Ambele generaţii 
învățând şi folosind metode noi. Ambele generaţii salutând 
posibilitatea de a sta de vorbă. Bucuroase să stabilească o 
legătură unii cu ceilalţi. 

Uşa s-a deschis. 

— O, suntem aşa de bucuroase că nu aţi plecat! Erau 
Laura şi Kelly. Credeţi că ne-am mai putea întâlni o dată 
miercurea viitoare, numai cu părinţii? 

Am ezitat. Nu plănuisem asta. 

— Pentru că am tot discutat în parcare o grămadă de 
lucruri care se întâmplă cu copiii noştri, pe care nu am 
crezut că le-am putea discuta aici, în seara aceasta. Şi nu 
trebuie să vă faceţi nicio problemă în legătură cu 
contactarea oamenilor. O să ne ocupăm noi de asta. Ştim, 
este în ultimul moment şi unii oameni o să spună că nu pot 
veni, dar chiar este foarte important. 

— Deci nu este nicio problemă pentru 
dumneavoastră? Ştim că sunteți ocupată, dar dacă ați avea 
putin timp... 

M-am uitat la fețele lor neliniştite şi mi-am schimbat, 
în minte, programul. 

— O să-mi fac timp, am zis. 

Nu uita! 

Exprimarea iritării 

Față de adolescent 

În loc să acuzi sau să-l jigneşti: 

— Cine are creierul de găină încât a plecat din casă 
şi a uitat să încuie uşa?!!! 

Spune ce simţi: 

— Mă îngrozesc când mă gândesc că cineva ar fi 
putut intra în casă cât am fost plecaţi. 

Spune ce ai dori şi/sau ai aştepta: 

— Mă aştept ca ultimul care pleacă din casă să se 
asigure că uşa este încuiată. 

Faţă de părinte în loc să învinuieşti sau să acuzi: 

— De ce tipi mereu la mine în faţa prietenilor mei? 

Niciun alt părinte nu face aşa ceva! 

Spune ce simţi: 

— Nu-mi place să ţipi la mine în faţa prietenilor mei. 
Mă simt penibil. 

Spune ce ai dori şi/sau ai aştepta: 

— Dacă fac ceva care te supără, spune: „Vreau să 
vorbesc cu tine o clipă” şi spune-mi totul între patru ochi. 

Nu uita! 

Exprimarea aprecierii 

Faţă de adolescent în loc să estimezi: 

— Eşti mereu aşa de responsabil! 

Descrie ce a făcut: 

— Chiar dacă ai fost aşa de stresată din cauza 
repetiţiei, nu ai uitat să suni când ai ştiut că vei ajunge mai 
târziu. 

Descrie ce simţi: _ 

— Telefonul acela m-a scutit de o grămadă de griji. Îţi 
mulţumesc! 

Faţă de părinte 

În loc să estimezi: 

— Bravo, tată. 

Descrie ce a făcut: 

— O, Doamne, ţi-ai petrecut aproape toată sâmbăta 
pentru a-mi fixa coşul de baschet. 

Descrie ce simţi: 

— Chiar apreciez acest lucru. 

8 

SEXUL ŞI DROGURILE 


Grupul era mai mic în seara asta. Destul de mic 
pentru a ne muta în bibliotecă şi a sta confortabil la masa 
de conferinţe. Mulţi oameni au început să vorbească 
despre întâlnirea de săptămâna trecută. Cât de mult le-a 
plăcut. Ce lucruri minunate au învăţat. Cum, de atunci, ei 
şi copiii lor, când îşi vor da seama că repetă aceleaşi 
lucruri negative, vechi, zâmbesc jenaţi, zic: „Incă o dată!” 
şi o iau de la capăt. Şi chiar dacă noile cuvinte sună puţin 

ciudat şi nefamiliar, ei tot se simt bine. 

Karen a încercat să asculte liniştită, dar am văzut că 
abia se abţinea. La prima pauză în discuţie a izbucnit: - îmi 
pare rău dacă am o atitudine negativă şi îmi pare şi mai 
rău că aduc acest subiect în discuţie, dar încă sunt 
supărată de ceva ce s-a întâmplat la o petrecere la care a 
fost Stacey săptămâna asta. A făcut o pauză şi a respirat 
adânc. Am auzit că una din fetele din clasa ei a făcut sex 
oral cu câţiva băieţi. Acum, nu sunt pudică şi cred că nu 
sunt naivă. Ştiu care simt lucrurile pe care le fac 
adolescenţii astăzi, inimaginabile când eram eu copil. Dar 
la 12 şi 13 ani! în comunitatea noastră! La o aniversare! 

Toţi cei de la masă au dorit să-şi spună părerea 
despre subiect: 

— Este greu de crezut, nu-i aşa? Dar, după cum am 
citit, se întâmplă peste tot. Şi cu copii care sunt chiar mai 
mici. Şi nu numai la petreceri. O fac în toaleta şcolii, în 
autobuz şi în casă, înainte ca părinţii lor să se întoarcă de 
la serviciu. 

— Ce mă deranjează cel mai tare este că aceşti copii 
nu cred că e mare lucru. Sexul oral pentru ei este ca un 
sărut de la revedere de pe vremea noastră. Nici nu se 
gândesc la el ca la sex. De fapt, nu este penetrare, deci 
eşti tot virgină. Şi nici nu rămâi însărcinată, deci ei cred că 
sunt în siguranţă. 

— Nu sunt în siguranţă. Asta mă îngrozeşte pe mine. 
Fratele meu este doctor şi mi-a spus că şi copiii pot lua 
prin sexul oral aceleaşi boli ca şi în cazul sexului obişnuit - 
cum ar fi herpesul oral, gonoreea gâtului. Spune că 
singura protecţie este prezervativul. Şi nici el nu e 100% 
sigur. Un băiat poate avea veruce genitale şi leziuni ale 
scrotului şi niciun prezervativ nu va fi de folos dacă acea 
zonă nu va fi acoperită. 

— Mi-e rău numai când aud asta. Toată situaţia este 
un coşmar. În ceea ce mă priveşte, singura protecţie este 
să nu o faci deloc. 

— Dar, dar trebuie să accepţi. Acum este o lume 

complet diferită. Şi, ţinând cont de tot ce am auzit, este 
ceva ce fetele fac pentru băieţi, nu şi invers. Unele fete 
chiar o fac în public. 

— Şi eu am auzit. Evident, fata se simte obligată să 
„performeze” pentru a fi populară. Dar nu-şi dă seama că 
se duce vorba şi îşi câştigă o reputaţie de „uşuratică” şi 
„boarfă”. 

— Dar reputaţia băiatului are de câştigat. Se bucură 
de multe privilegii. 

— Sunt îngrijorat şi pentru băieţi, şi pentru fete. Care 
e părerea lor despre ei înşişi după aceea, cum se privesc 
pe hol a doua zi? Şi cum le va afecta acest tip de sex 
prematur? - şi este sex, pentru că tot ce implică organe 
genitale e sex - viitoarele relaţii? 

Karen devenea vizibil din ce în ce mai agitată cu 
fiecare comentariu. 

— Bine, bine, a spus. Deci e ceva răspândit şi mulţi 
copii sunt implicaţi, dar ce trebuie să fac eu? Nu pot să 
ignor acest lucru. Ştiu că trebuie să vorbesc cu Stacey 
despre ce s-a întâmplat la petrecerea aceea. Dar nici nu 
ştiu de unde să încep. Adevărul este că sunt jenată chiar şi 
pentru simplu fapt de a aduce în discuţie subiectul în 
prezenţa ei. 

A urmat o pauză lungă. Oamenii se uitau unii la alţii 
fără nicio expresie, şi apoi la mine. Nu era deloc uşor. 

— Singurul lucru de care sunt sigură, am început, 
este că nu trebuie să spui: „Stacey, ştiu ce s-a întâmplat la 
petrecerea la care ai fost săptămâna trecută şi sunt şocată 
şi revoltată. Este cel mai dezgustător lucru pe care l-am 
auzit! A fost numai o singură fată care făcea «ştii tu ce» 
băieţilor? Eşti sigură? Ţi-a spus cineva şi ţie să o faci? Şi ai 
făcut-o? Să nu mă minţi!” 

În loc să-i prezinţi o izbucnire de gradul al treilea, ai 
o şansă mult mai bună să ai o conversaţie productivă dacă 
îţi spui că trebuie să-ţi păstrezi tonul neutru şi întrebările 
să fie mai degrabă generale decât personale. De exemplu: 
„Stacey, am auzit ceva ce m-a luat prin surprindere şi 

vreau să verific cu ajutorul tău. Cineva mi-a spus că s-a 
ajuns să se facă sex oral şi la petrecerile copiilor, chiar la 
cea unde ai fost săptămâna trecută”. 

Dacă ea confirmă sau neagă, poţi continua 
conversaţia - din nou, păstrând tonul neutru, neacuzator: 
„De când am auzit asta m-am tot întrebat dacă fetele fac 
asta la presiunea băieţilor. Sau este pentru că ele cred că 
aşa devin mai populare? M-am întrebat, de asemenea, ce 
se întâmplă dacă o fată refuză”. 

După ce Stacey ţi-a spus cât mai mult din ce crede ea 
că poate să-ţi spună, poţi să-ţi exprimi punctul de vedere. 
Dar, deoarece subiectul este dificil pentru părinţi, poate că 
veţi vrea să vă mai gândiţi un timp înainte de a decide ce 
vreţi să transmiteţi. 

— Ştiu ce vreau să transmit, a spus Karen jalnic. Pur 
şi simplu nu cred că ar putea să audă aşa ceva. 

Laura s-a uitat perplex. 

— Ce nu poate să audă? 

— Că simt că este greşit ca o persoană să se 
folosească de alta pentru a-şi satisface o nevoie sexuală. 
Sau ca unul să-l „servească” pe altul pentru a fi popular. 
Pentru mine este înjositor. Este o lipsă de respect faţă de 
propria persoană. Şi este valabil atât pentru băieţi, cât şi 
pentru fete. 

— Mi se pare o afirmaţie corectă, a spus Laura. De ce 
nu poţi să-i spui asta lui Stacey? 

— Cred că pot, a oftat Karen. Dar o ştiu pe fata mea. 
Probabil că o să-mi spună că sunt prea conservatoare şi de 
modă veche, că nu am „înţeles” care-i treaba şi că în zilele 
noastre copiii nu cred că e chiar aşa de mare lucru. Este 
doar ceva ce fac la unele petreceri. Deci ce aş putea să 
spun în acest caz? 

— Ai putea începe, am spus, prin a afla care este 
perspectiva ei: „Deci pentru tine şi pentru o grămadă de 
alţi copii nu este mare lucru”. Apoi poţi merge mai 
departe, împărtăşindu-i perspectiva adultului: „Aşa cum 
înţeleg eu, sexul oral este o chestiune foarte personală, un 

act intim. Nu un joc de petrecere. Nu ceva ce faci de 
amuzament. Şi nu pot decât să mă minunez dacă unii 
dintre copiii care iau parte nu se simt rău după aceea şi nu 
ar dori să n-o fi făcut”. Indiferent ce va spune Stacey după 
aceea, măcar îi vei fi dat un subiect de gândire. Măcar va 
şti care este poziţia mamei ei. 

— Chiar aşa! a zis Michael. Şi, dacă tot ajungi până 
aici, Stacey ar trebui să ştie, de asemenea, care sunt 
riscurile asupra sănătăţii. Despre bolile cu transmisie 
sexuală pe care le iau copiii prin sex oral. Sau prin orice 
alt fel de sex, de fapt. Trebuie să înţeleagă că unele boli se 
pot trata, dar unele nu. Unele îţi afectează viaţa. Nu ai de 
ce să te prosteşti cu aşa ceva. 

Laura a dat din cap. 

— Dacă ar fi copilul meu, până acum şi-ar fi astupat 
urechile. Nu ar putea să mă asculte vorbind mereu despre 
acele boli oribile pe care le-ar putea contacta. 

— Dar noi suntem părinţii! a exclamat Michael. Fie 
că le place sau nu copiilor, sunt multe lucruri pe care 
trebuie să le spunem despre sex, pentru propria lor 
protecţie. 

Laura s-a uitat cuprinsă de panică. 

— Ştiu că ai dreptate, a recunoscut ea, dar adevărul 
este că sunt îngrozită să am „marea discuţie” cu fiica mea. 

— Nu eşti singură, am spus. „Marea discuţie” poate fi 
jenantă şi pentru părinţi, şi pentru copii. Mai mult, 
subiectul acesta, sexul, este mult prea important şi mult 
prea complex pentru a încerca să-l abordezi dintr-odată. 
De aceea caută posibilităţile care pot duce la nişte „mici 
discuţii”. De exemplu, când vă uitaţi la un film la televizor 
sau ascultați nişte ştiri la radio, sau citiţi un articol într-o 
revistă, poţi folosi ce vezi sau auzi pentru a demara 
conversaţia. 

Sugestia mea a atras un răspuns imediat. Evident că 
mai mulţi oameni deja folosiseră această abordare faţă de 
copiii lor. Aici, sub forma desenelor, sunt unele exemple pe 
care le-am împărtăşit grupului. 


A 
In locul unei „mari discuţii”. 


Fiuie, cred că e timpul 
ă ciccutân 


DJe 


FI 
Ssi 


Nu numai fetele, ci băieții și fetele, uf... Ce|  £ 
se întâmplă când unui băiat it place de o Grezi că știi! Dar ști care 
| fată și apare o anumită nevoie şi uf.. sunt riscurile asupra 
sănătăţii, şi despre 
folosirea protectiei și 


re sex poate fi foarte dificil de 
purtat pentru un părinte şi greu de suportat pentru un 
adolescent 

Caută şansa de a avea „mici discuţii”. 

sl 

În timp ce ascultați radioul 


e copiii preferă abstinenta? 

nă! Mă întreb care e 
cauza... Poate peniru că maj muţi == 
adolescenţi sunt mai responsabili În ceea = 
Q privește protectia. EI 


ara 


Hei, mamă, uite ce rulează: „Iubire 
sălbatică“! Sunt sigură că e buni 


În timp ce vă uitaţi împreună la un serial 


Ce minciună! E cea mai veche frază din Brawo ej! Are intelepciunea săi 
be spe cl să cocă în pasa 4, arati pla apune 


spună nu, după ce a tot forțat-o. 


despre fete. Ele sunt finte umane — 
complete, nu doar per pă ae copiii ale M 


[amine î- 


o a 


Îi a ITI mâna. FETE n-ar fi putut niciodată să 
abordeze asemenea subiecte cu mine. Ar fi murit de 
ruşine. Dar a făcut totuşi ceva. Când aveam aproape 12 
ani, mi-a dat o carte despre «faptele vieţii». M-am prefăcut 
că nu am fost interesată de asta, dar am citit-o din scoarță 
în scoarță. Şi de câte ori prietenele mele veneau la mine, 
închideam uşa dormitorului, luam «Cartea», o citeam din 
nou şi chicoteam, uitându-ne la poze. 

Ce îmi plăcea la o carte, a spus Jim, este că îi oferă 
copilului puţină intimitate, o şansă de a se uita la material 
fără ca altcineva să se uite peste umăr. Dar nicio carte nu 
poate fi un substitut pentru un părinte. Copiii vor să ştie ce 
cred părinţii lor. Ce aşteaptă de la ei părinţii lor. 

— Asta e partea care mă îngrijorează, a spus Laura. 
Partea cu „aşteptarea” Vreau să spun că, dacă vorbeşti cu 
copiii despre sex şi dacă le dai cărţi cu poze despre asta, 
nu vor rămâne cu impresia că aștepți ca ei să facă sex şi că 
astfel le dai acceptul? 

— Deloc, a spus Michael. Nu şi dacă o spui clar că le 
dai numai informaţie, nu acceptul. În plus, mi se pare că 
dacă nu le dăm copiilor câteva informaţii de bază, am 
putea să-i expunem riscului. Dacă este ceva ce noi credem 
că ar trebui să ştie pentru protecţia lor, singurul mod în 
care putem să fim siguri că îl află este să le dăm chiar noi 

informaţia. 

Aici Michael a făcut o pauză, căutând un exemplu. 

— De exemplu, câţi băieţi ştiu să folosească singuri 
un prezervativ, cum să şi-l pună şi să-l scoată? Şi câţi sunt 
conştienţi că trebuie să verifice termenul de valabilitate de 
pe ambalaj? Pentru că un prezervativ expirat este ca şi 
cum nu ai avea unul. 

— Uau, a spus Laura, eu nici măcar n-am ştiut asta... 
Şi mă întreb câte fete îşi dau seama că, indiferent de ce le 
spun prietenii lor, pot rămâne însărcinate când au făcut 
sex prima dată, chiar dacă sunt la ciclu. 

Michael a dat tare din cap: 

— Chiar la asta mă şi refeream, a spus. Şi mai e ceva. 
Cu siguranţă că mulţi nu se gândesc la asta, dar chiar dacă 
fac sex doar cu o singură persoană, acea persoană poate 
să fi făcut sex înainte cu mai multe persoane. Şi cine ştie 
ce boli pot fi transmise în felul acesta! 

Tony era supărat: 

— Tot ce ai spus acum este foarte important. Vreau 
să spun că ai dreptate. Trebuie să le spui copiilor de 
pericole. Dar nu ar trebui să le spui, de asemenea, că e şi o 
parte bună în sex? Că este normal, natural... că e una 
dintre plăcerile vieţii? Hei, tocmai de aceea ne aflăm aici! 

După râsetele care au urmat, am spus: 

— Cu toate acestea, Tony, aceste sentimente 
„normale, naturale” pot uneori să-i depăşească pe copii şi 
să le tulbure judecata. Adolescenţii de astăzi se află sub o 
presiune uriaşă. Nu numai din cauza hormonilor lor şi a 
prietenilor, dar şi din cauza culturii pop sexualizate care îi 
bombardează cu imagini erotice explicite la televiziune, în 
filme, în videoclipuri şi pe internet. 

Aşa că, da, este normal ca tinerii să vrea să 
experimenteze, să pună în practică ce au văzut. Şi da, 
vrem să transmitem că sexul este „una dintre plăcerile 
vieţii” Dar, de asemenea, trebuie să-i ajutăm pe adolescenţi 
să traseze nişte limite. Trebuie să le împărtăşim valorile 
noastre de adulţi şi să le oferim câteva repere pentru a se 

descurca. 

— De exemplu? a întrebat Tony. 

M-am gândit o clipă. 

— Ei bine... de exemplu, cred că tinerilor trebuie să li 
se spună că niciodată nu este bine să forţezi pe cineva să 
facă ceva de natură sexuală, cu care celălalt nu este de 
acord. Nu trebuie să se simtă neplăcut în această situaţie. 
Dar pot să-i spună celeilalte persoane cum se simt. Pot 
spune pur şi simplu: „Nu vreau să fac asta”. 

— Sunt total de acord, a spus Laura. Şi cine nu 
respectă acest lucru, aceea nu este o persoană cu care ar 
trebui să meargă mai departe... Şi, de asemenea, cred că 
tinerii trebuie să fie ajutaţi să înţeleagă că sexul nu este 
ceva pe care îl faci doar pentru că toţi ceilalţi îl fac. 
Trebuie să faci ce e bine pentru tine. În plus, cine ştie ce 
se întâmplă cu adevărat? Poate unii copii fac sex, dar sunt 
sigură că mulţi dintre ei nu fac dar mint că fac. 

— Şi apropo de „a face ce e bine pentru tine”, a 
adăugat Joan, înainte ca aceşti copii să se gândească să-şi 
îndrepte trupurile şi sufletele către altcineva, ar trebui să- 
şi pună câteva întrebări serioase, cum ar fi, de exemplu, 
„Este aceasta o persoană căreia îi pasă de mine?” „Este 
cineva în care pot avea încredere?” „Este cineva cu care 
pot fi eu însumi?” 

— Pentru mine, a spus Karen, mesajul principal pe 
care copiii ar trebui să-l audă de la părinţii lor este: Mai 
încet. Nu trebuie să te grăbeşti. Cred că este o mare 
greşeală să facă sex sau să se culce cu cineva, sau cum i-or 
fi spunând ei azi, acum când sunt atât de tineri. 

— Sunt perfect de acord! a exclamat Joan. Este 
vârsta la care ei trebuie să se concentreze asupra 
învăţăturii şi să fie implicaţi în diverse tipuri de activităţi - 
sport, hobby-uri, cluburi -, să facă voluntariat în 
comunitate. Nu e momentul pentru a-şi complica vieţile cu 
relaţii sexuale. Ştiu că nu vor să audă asta de la noi, dar 
totuşi trebuie să le spunem că, pentru unele lucruri, merită 
să aştepţi. 


— Dar o să fie mereu şi copii care nu vor dori să 
aştepte, a subliniat Michael. Şi dacă avem situaţia aceasta, 
dacă ei sunt hotărâți să „meargă până la capăt”, trebuie să 
aibă o discuţie deschisă cu părinţii lor. Le-aş explica 
amănunţit. Le-aş spune că trebuie să aibă o discuţie foarte 
serioasă cu viitorul lor partener, astfel încât să hotărască 
împreună ce tip de contraceptiv intenţionează să 
folosească fiecare. Apoi amândoi trebuie să meargă la 
doctor, la un control. Vreau să spun că, dacă adolescenţii 
cred că au crescut suficient pentru a face sex, trebuie să 
fie pregătiţi pentru a se comporta ca nişte adulţi. Şi 
aceasta înseamnă să se gândească la consecinţe şi să-şi 
asume responsabilităţi. 

Jim a dat din cap în semn de aprobare. 

— O, Doamne, Michael, chiar este un risc foarte 
mare. Şi, bineînţeles, tot ce ai spus acum se referă la toţi 
copiii, normali sau homosexuali. 

Deodată s-a lăsat tăcerea. Unii oameni se uitau 
jenaţi. 

— Mă bucur că ai adăugat asta, Jim, am spus. 
Trebuie să recunoaştem posibilitatea ca un tânăr să fie 
homosexual şi că toate precauţiile pe care le-a recomandat 
Michael acum se pot aplica şi la el. 

Jim a privit ezitând. 

— Cred că motivul pentru care am adus acest subiect 
în discuţie - a spus - este pentru că mă gândesc la nepotul 
meu. Tocmai a împlinit 16 ani şi, acum două săptămâni, mi 
s-a confesat că e homosexual. A spus că motivul pentru 
care îmi spune este că, pentru că mă cunoaşte, a fost 
aproape sigur că nu voi avea nimic împotrivă, dar că este 
îngrijorat de cum vor primi această veste părinţii lui. Părea 
că aştepta de mult să le spună, dar îi era teamă. De mama 
lui nu chiar aşa de mult. Dar nu ştia ce ar face tatăl lui 
dacă ar afla. Am vorbit mult despre o posibilă urmare şi, la 
un moment dat, a spus: „O s-o fac, unchiule Jim. O să le 
spun”. Ei bine, a făcut-o. Le-a spus. A spus că la început 
amândoi au fost mâhniţi. Tatăl lui a vrut să-l ducă la un 

medic. Mama a încercat să-l facă să fie mai ponderat. I-a 
explicat că nu era aşa de neobişnuit pentru un adolescent 
să simtă o atracţie ocazională pentru o persoană de acelaşi 
sex, dar probabil era ceva trecător. 

Atunci le-a spus că nu e ceva trecător, că are aceste 
sentimente de mult şi că speră ca ei să-l înţeleagă. 
Probabil că a fost foarte dificil pentru ei să audă asta, dar 
treptat păreau să se obişnuiască. Până la urmă tatăl a fost 
cel care l-a surprins foarte tare. A spus că, indiferent de ce 
va fi, pentru el va fi mereu fiul său şi va avea parte doar de 
dragoste şi de sprijin. 

Pot să vă spun că a fost un tânăr uşurat. Şi eu am fost 
un unchi uşurat. Pentru că dacă mama sau tatăl lui i-ar fi 
întors spatele în faţa acestei situaţii, nu ştiu ce s-ar fi 
întâmplat. Am citit mult prea multe povestiri despre copii 
care intră într-o depresie majoră sau capătă comportament 
suicidal când părinţii îi resping pentru că sunt 
homosexuali. 

— Nepotul tău a avut noroc, am spus. Nu este deloc 
uşor pentru un părinte să se împace cu ideea că băiatul lui 
este homosexual. Dar dacă îi putem accepta pe copiii 
noştri cum sunt cu adevărat, le vom oferi un mare dar - 
puterea de a fi ei înşişi şi curajul de a începe să se lupte cu 
ideile preconcepute ale lumii din afară. 

O altă tăcere îndelungată. 

— Mai e ceva, a spus Joan încet. Indiferent dacă 
copiii noştri sunt normali sau homosexuali, toţi trebuie să 
fie conştienţi de faptul că, odată ce ajungi la sex într-o 
relaţie, nu va mai fi la fel. Totul va fi mult mai complicat. 
Toate sentimentele vor fi mai intense. Dacă ceva nu va 
merge bine, dacă va urma o despărţire - lucru care se 
întâmplă mereu cu adolescenţii -, aceasta va avea pentru 
ei urmări devastatoare. 

Îmi aduc aminte ce s-a întâmplat cu cea mai bună 
prietenă a mea din liceu. Era înnebunită după băiatul 
acela, s-a lăsat convinsă să se culce cu el şi, după ceela 
părăsit-o pentru altcineva, n-a mai suportat. Notele erau 

din ce în ce mai mici, nu mai putea mânca, dormi, învăţa, 
nu se mai putea concentra la nimic. 

Jim a ridicat mâna: 

— Ei bine, a anunţat el, după ce am ascultat toate 
acestea, încep să cred că e un lucru bun să preferi 
abstinenţa. Să recunoaştem, e singura metodă 100% 
sigură. Ştiu că cineva de aici îmi va spune că acum copiii 
ajung mai repede la pubertate şi se căsătoresc mai târziu 
şi că nu este realist să ne aşteptăm să se abţină atâţia ani, 
dar abstinenţa nu înseamnă să nu se apropie unul de 
celălalt. Se pot ţine de mână, se pot îmbrăţişa sau săruta, 
sau pot ajunge la ce numim, de regulă, primul pas. Ar fi 
foarte bine... Vreau să spun foarte bine pentru orice, cu 
excepţia fetei mele. 

Oamenii au zâmbit. Laura se uita încurcată: 

— Este uşor pentru noi să stăm la o masă şi să 
decidem ce ar trebui să le spunem copiilor noştri ce pot să 
facă şi ce nu. Dar în niciun caz nu putem să stăm după ei 
douăzeci şi patru de ore din douăzeci şi patru. Şi, 
indiferent de ce le vom spune, cine ne garantează că ne 
vor asculta? 

— Ai dreptate, Laura, am spus. Nu avem nicio 
garanţie. Indiferent de ce spune un părinte, unii copii o să- 
şi experimenteze limitele şi unii vor trece chiar dincolo de 
ele. Oricum, toate metodele pe care le-aţi pus în practică 
în ultimele luni sunt de departe ceva ce copiii voştri ar fi 
mai înclinați să asculte. Dar, ceea ce este mai important, ei 
vor avea încredere să se asculte singuri şi să-şi stabilească 
propriile limite. 

— De pe buzele tale la urechile lui Dumnezeu! a zis 
Tony. Tare aş vrea să fiu sigur că ce ai spus acum se aplică 
şi la droguri, pentru că încep să am un presentiment legat 
de unii dintre copiii cu care fiul meu a început să iasă. Nu 
au o reputaţie foarte bună - unul dintre ei a fost 
exmatriculat pentru că se droga la şcoală - şi nu vreau ca 
băiatul meu să fie influenţat de ei. Vreau să ştiu ce pot face 
pentru a-l îndepărta de ei. Adică, ce ar trebui să-i spun? 


— Ce ai vrea să-i spui? am întrebat. 

— Ce mi-a spus mie tata. 

— Ce anume? 

— Că o să-mi facă praf toate oasele dacă o să mă 
prindă că iau droguri. 

— Asta te-a oprit? 

— Nu. Am avut grijă să nu mă prindă. 

Am râs: 

— Deci măcar ştii ce nu trebuie să-i spui. 

Laura a intervenit: 

— Dar dacă i-ai spune aşa: „Ascultă, dacă cineva 
încearcă să te facă să iei droguri, spune simplu, nu”. 

Tony mi-a aruncat o privire întrebătoare. 

— Problema cu o asemenea abordare, am spus, este 
că nu este suficientă. Copiii au nevoie să audă mai mult 
decât un „spune simplu, nu”. Astăzi se află sub o presiune 
uriaşă pentru a spune simplu, da. Combinația tuturor 
mesajelor din cultura pop şi accesul foarte simplu la 
droguri, ca şi presiunea prietenilor lor pot fi greu de 
ignorat: „Trebuie să încerci asta!” „Ai încredere în mine, o 
să-ţi placă” „Chestia asta este chiar mişto” „Te face să te 
simţi aşa de bine” „Te ajută să te relaxezi” „Hai, nu fi un 
pămpălău”. 

Şi, parcă nu ar fi de-ajuns, oamenii de ştiinţă ne spun 
acum că, deşi un adolescent poate să pară matur din punct 
de vedere fizic, creierul lui este încă în proces de formare. 
Partea care controlează impulsurile şi emite judecăţi este 
una dintre ultimele sectoare ale creierului care se 
dezvoltă. 

— Este înspăimântător, a spus Laura. 

— Da, este, am fost de acord, dar vestea bună este că 
toţi aveţi mai multă putere decât vă daţi seama. Copiii 
voştri sunt profund interesaţi de ce credeţi. Poate că nu o 
arată mereu, dar valorile şi convingerile voastre simt 
foarte importante pentru ei şi pot fi un factor determinant 
în decizia lor de a folosi sau a evita drogurile şi alcoolul. 
De exemplu, Tony, poţi să-i spui fiului tău: „Sper ca 

prietenul tău să nu mai fie implicat în droguri. Este un 
copil drăguţ şi nu-mi place să mă gândesc cum îşi va 
distruge viitorul din cauza a ce a consumat acum”. 

Şi nu numai cuvintele îi pot ţine la distanţă pe copii 
de un comportament riscant, mai e şi modelul nostru. Ceea 
ce văd copiii că facem noi sau nu este foarte important. 

— Acum ai pus punctul pe i, a comentat Joan. Tata m- 
a pedepsit odată pentru că a descoperit că am băut puţin 
la o petrecere. Dar îl vedeam în fiecare seară cu un 
cocktail înainte de masă şi cu o bere la masă, aşa că m-am 
gândit că, dacă e bine pentru el, de ce n-ar fi bine şi pentru 
mine. 

— Cel puţin tatăl tău avea o idee despre ce se 
întâmplă cu tine, a spus Laura şi încerca să se comporte 
responsabil. Mulţi dintre părinţii din zilele noastre n-au 
nici cea mai mică idee. Ei cred că dacă progenitura lor 
pare să facă totul aşa cum trebuie, atunci totul e în ordine. 
Dar niciodată nu poţi fi sigur. Am citit recent un articol 
despre aceşti adolescenţi dintr-o comunitate sănătoasă. 
Erau lăudaţi, prezenţi în toate echipele, dar în fiecare 
weekend se puneau pe băutură. Şi părinţii nu ştiau nimic, 
până când unii dintre ei au ajuns la spital şi unul era cât pe 
ce să moară. 

— Povestea asta este un semnal de alarmă, am spus. 
Acest consum excesiv de alcool se întâlneşte azi în multe 
comunităţi. Este un motiv serios de îngrijorare pentru 
părinţi, mai ales când se ştie că la adolescenţi consumul de 
alcool este mai periculos decât am crezut până acum. 
Toate studiile recente arată cum creierul adolescentului se 
află într-un stadiu critic al dezvoltării. Alcoolul distruge 
celulele creierului, produce afecţiuni neurologice, pierderi 
de memorie, probleme de învăţare şi pune în pericol starea 
generală de sănătate a tânărului. Sunt, de asemenea, noi 
dovezi că, cu cât tinerii încep să bea mai devreme, cu atât 
mai mare este posibilitatea de a deveni la maturitate 
alcoolici. 

— O, Doamne! a spus Tony. Acum că ştim toate 


1 


acestea, cum să intrăm în minţile copiilor noştri 
prostănaci? Nu se gândesc că li s-ar putea întâmpla ceva. 
Se duc la o petrecere şi se provoacă unul pe altul să vadă 
care poate să bea cel mai mult, până dau totul din ei sau 
îşi pierd cunoştinţa. 

— Şi de aceea, am spus, trebuie să fim foarte clari şi 
foarte la obiect când le spunem copiilor: „Consumul 
excesiv de alcool te poate ucide. Dacă bei o cantitate mare 
de alcool o dată, poţi face intoxicație alcoolică. Şi 
intoxicația alcoolică poate duce la comă sau moarte. Este 
un fapt medical”. 

Joan şi-a pus mâinile în cap. 

— Este prea mult pentru mine, a gemut. Alcoolul şi 
aşa este destul de rău, dar tot ce am citit spune că 
adolescenţii care beau foarte mult sunt de regulă implicaţi 
şi în consumul de droguri. Şi mai sunt multe alte chestii de 
care încă nu auzisem. Nu e numai iarbă, sau cocaină, sau 
LSD. Acum este ecstasy şi... 

Oamenii s-au grăbit să adauge la lista lui Joan: 

— Şi formaldehidă, şi GHB. 

— Şi unii le spun ketamină, sau „special K”. 

— Şi ce ziceţi despre metamfetamine? Se spune că 
produc o dependenţă mai mare chiar decât cocaina. 

— Am auzit despre ceva nou pe care îl inhalează 
copiii de astăzi. Se numeşte poppers sau aur lichid. 

— O, Doamne, a spus Tony, dând din cap, sunt o 
mulţime de lucruri pe care trebuie să le ştim, nu-i aşa? 

— Poate părea ameţitor, am spus, dar informaţie este 
peste tot, în cărţi, în reviste şi pe internet. Puteţi da un 
telefon la o fundaţie consacrată abuzului de substanţe şi 
cere pliante. De asemenea, puteţi vorbi cu alţi părinţi din 
comunitate şi să aflaţi ce ştiu ei. Şi, în timp ce vă ocupați 
de asta, îl puteţi întreba pe fiul dumneavoastră ce folosesc 
azi copiii de la şcoală. 

— Ei bine, a spus Tony, se pare că am de lucru. 

— Toți părinţii adolescenților, am spus, au de lucru. 
Pentru că progeniturile noastre trebuie să înţeleagă că 

mamele şi taţii lor sunt informaţi, implicaţi, gata să facă 
orice e nevoie pentru a-i proteja. 

Şi încă o dată, o singură predică nu poate rezolva 
lucrurile. Copiii trebuie să audă care sunt opiniile voastre 
despre droguri de mai multe ori şi în mai multe feluri. 
Trebuie să se simtă destul de liniştiţi pentru a vă pune şi ei 
întrebări, pentru a vă răspunde la întrebări, şi pentru a le 
explora gândurile şi sentimentele. 

Deci... să pornim la ultima noastră provocare! Cum 
putem profita de micile ocazii care pot apărea în decursul 
unei zile pentru a-i atrage pe copiii noştri într-un dialog 
despre droguri? Ce tipuri de conversaţie ne putem imagina 
că avem cu adolescenţii? 

După multe discuţii, grupul a primit următoarele 
scenarii. 

Profită de micile prilejuri pentru a vorbi despre 
droguri 

Citind un ziar 


Uite cum vând și berea! Toată lumea râde, 
e fericită, dând peste cap o stictă după alta. 


Şi este greșit. Face ca berea să pară 
inofensivă, diferită de whisky sau votcă. 


Nu. O cutie de bere are la 
tel de mult alcoo! ca un 
păhărel mic cu lichior tare. 


INP 


HASA Yi 


Ascultă aid! Azi iarba e de douăzea de ori 
mai puternică decât era cândva. 

ridicat. 

— Deci vorbim despre cum să-i ţinem pe copiii noştri 
departe de droguri. Dar dacă un copil ia deja chestii de- 
astea? Vreau să spun, dacă e prea târziu? 


— Nu e niciodată prea târziu să-ţi exerciţi puterea pe 
care o ai ca părinte, am spus. Chiar dacă s-a întâmplat 
doar o dată, gestul lui nu poate fi ignorat. Trebuie să te 
confrunţi cu adolescentul tău, să treceţi în revistă riscurile 
şi să-ţi prezinţi din nou valorile şi aşteptările. 

Dacă totuşi bănuiţi că adolescentul dumneavoastră ia 
deja droguri cu o anumită frecvenţă, dacă observați 
schimbări de comportament, note mici, modificări în 
înfăţişare, atitudine, prieteni, schimbări ale obiceiurilor de 
dormit şi mâncat, este momentul să treceţi la acţiune. 
Lăsaţi-l să vadă că observați ce face. Ascultaţi şi varianta 
lui. Invăţaţi tot ce puteţi despre ce se întâmplă. Contactaţi 
un centru local sau naţional de consum de droguri pentru 
informaţii suplimentare. Consultaţi-l pe doctorul vostru. 
Verificaţi ce servicii există în comunitatea voastră care pot 
oferi consiliere profesională şi tratament. Cu alte cuvinte, 
căutaţi ajutor. Nu vă puteţi descurca singuri. 

— Sper să nu fiu nevoită să fac aşa ceva, a oftat 
Laura. Poate am noroc şi copiii mei vor creşte cu bine. 

— Te poţi baza pe mai mult decât pe noroc, Laura, 
am spus, ai toate aceste metode. Şi, mai important, 
înţelegi atitudinea care dă viaţă acestor metode. Toți 
puteţi. În aceste ultime luni s-au produs multe schimbări în 
felul în care comunicaţi cu copilul vostru. Şi toate aceste 
schimbări - şi mari, şi mici - pot face o diferenţă 
semnificativă în relaţiile voastre cu ei. 

Răspunzând la sentimentele adolescenților, rezolvând 
împreună problemele lor, încurajându-i să-şi atingă 
obiectivele şi să-şi îndeplinească visurile, le veţi arăta în 
fiecare zi copiilor voştri cât de mult îi respectaţi, îi iubiţi şi 
îi apreciaţi. Şi tinerii care se simt apreciaţi de părinţii lor 
sunt mai înclinați să se aprecieze singuri, să ia decizii mai 
responsabile, sunt mai puţin înclinați să adopte un 
comportament care s-ar întoarce împotriva propriilor lor 
interese şi le-ar ameninţa viitorul. 

Tăcere. A fost o şedinţă lungă, dar nimeni nu părea 
că doreşte să plece. 


— O să duc dorul acestor ore, a oftat Laura. Nu 
numai pentru metode, dar şi pentru sprijinul pe care l-am 
primit de la toţi cei de aici. Ochii i s-au umplut de lacrimi. 
Şi o să-mi lipsească şi faptul că nu mai aud nimic despre 
ceilalţi copii. 

Karen a îmbrăţişat-o. Şi Michael a făcut-o. 

— Ce o să-mi lipsească cel mai mult, a spus Joan, este 
să ştiu că sunt oameni cu care aş putea vorbi dacă apare o 
problemă. 

— Şi, aşa cum ştim toţi, a spus trist Jim, mereu vom 
avea probleme cu adolescenţii. lată de ce a fost 
extraordinar să avem unde să venim şi să aflăm câteva 
impresii de la oameni care sunt în aceeaşi situaţie. 

— Hei, a spus Tony, cine spune că trebuie să ne oprim 
aici? Dacă am continua să ne întâlnim - poate nu în fiecare 
săptămână -, dar o dată pe lună, o dată la două luni? 

Propunerea lui Tony a primit imediat un răspuns 
entuziast. 

Toţi se uitau la mine întrebător. 

M-am gândit puţin. Ce doreau aceşti părinţi era ce le 
doresc în general tuturor părinţilor de adolescenţi - un 
sistem de sprijin funcţional. Uşurarea de a nu te mai simţi 
izolat. Confortul de a te putea descărca în faţa unor 
oameni despre care ştii că te vor înţelege. 

Speranţa care ţâşneşte din ideile schimbate şi 
explorarea de noi posibilităţi. Plăcerea de a împărtăşi unul 
altuia mici victorii. 

— Dacă doriţi acest lucru, am spus grupului, 
anunţaţi-mă şi pe mine. O să vin. 

Nu uita! 

Sex şi droguri în loc să ţii o predică („Crezi că ştii 
totul despre sex şi droguri, dar cred că e timpul să avem o 
discuţie”) 

FOLOSEŞTE-TE DE MICI PRILEJURI PENTRU A 
DESCHIDE DISCUȚIA 

Ascultând radioul: „Crezi că e corect ce a spus 
psihologul? Crezi că pentru copii e dificil să refuze 

drogurile, pentru că nu vor să pară nişte urâcioşi sau să-şi 
piardă prietenii?” 

Uitându-vă la televizor: „Deci, conform acestei 
reclame, tot ce are nevoie o fată ca să atragă atenţia unui 
băiat este o culoare potrivită de ruj”. 

Citind o revistă: „Ce crezi despre asta? Uite ce spune 
aici: «Uneori copiii iau droguri pentru a se simţi bine. Dar 
mai apoi încep să consume droguri pentru a se simţi 
normal»”. 

Uitându-vă la un film: „Această ultimă scenă ţi s-a 
părut realistă? Doi adolescenţi care abia s-au cunoscut ar 
sări imediat în pat?” 

Citind un ziar: „Când ai puţin timp, uită-te la articolul 
ăsta despre adolescenţi şi consumul excesiv de alcool. Aş 
vrea să aud şi părerea ta”. 

Ascultând muzică: „Ce părere ai despre versurile 
astea? Crezi că ar putea influenţa felul în care băieţii se 
poartă cu fetele?” 

DATA VIITOARE CÂND NE VOM REVEDEA 

În zilele care au urmat m-a mirat faptul că mă tot 
gândeam la grup. 

Am fost împreună într-o lungă călătorie. Oameni 
diferiţi au avut la început speranţe diferite, temeri diferite 
şi obiective diferite. Dar, indiferent care ar fi fost motivele 
iniţiale de a veni la aceste şedinţe, toţi au avut satisfacția 
de a vedea nu numai că noile metode i-au ajutat să 
îmbunătăţească relaţia cu adolescenţii, dar şi că 
adolescenţii au început să se comporte mai responsabil. 
Realizări pentru care noi toţi nu puteam decât să ne 
bucurăm! 

Totuşi eram bucuroasă că ne vom revedea. O să am 
ocazia de a împărtăşi părinţilor ce mă stăpânea deosebit 
de intens - o perspectivă mai amplă a lucrului asupra 
căruia ne-am aplecat împreună. 

„Copiii învaţă din ceea ce trăiesc” - dacă acest lucru 
e adevărat, atunci data viitoare o să le spun că ceea ce au 
trăit şi au învăţat copiii în aceste ultime luni erau 

principiile de bază ale unei comunicări dorite. În fiecare zi, 
prinşi în vârtejul vieţii de familie, adolescenţii lor au 
învăţat că: 

Sentimentele contează. Nu numai ale tale, ci şi ale 
oamenilor cu care nu eşti de acord. 

Politeţea contează. Mânia poate fi exprimată şi fără 
insulte. 

Cuvintele contează. Ce alegi să spui poate produce 
respingere sau poate genera intenţii bune. 

Pedeapsa nu are ce căuta într-o relaţie afectivă. Toţi 
suntem parte integrantă a unui proces, oameni capabili să 
facem greşeli şi capabili să ne confruntăm cu greşelile 
noastre şi să ne cerem iertare. 

Diferenţele noastre nu trebuie să ne facă să dăm 
înapoi. Probleme care par insolubile pot fi transformate în 
ascultare plină de respect, creativitate şi perseverenţă. 

Toţi avem nevoie de apreciere. Nu numai pentru ceea 
ce suntem acum, ci şi pentru ceea ce putem deveni. 

Data viitoare când ne vom revedea, o să le spun 
părinţilor că fiecare zi ne oferă noi posibilităţi. Fiecare zi le 
oferă şansa de a exprima atitudinea şi limbajul care îi ajută 
pe adolescenţi în acest moment şi în anii ce vor veni. 

Copiii noştri sunt darul nostru de mâine. Ce 
experimentează în casele noastre astăzi, le va da putere să 
ofere lumii pe care au moştenit-o căi în care este afirmată 
demnitatea şi umanitatea tuturor indivizilor. 

Iată ce le voi spune părinţilor data viitoare. 

PENTRU A AFLA MAI MULTE 

Dacă doriţi să discutaţi şi să puneţi în practică 
metodele de comunicare din această carte alături de alţii, 
vă rugăm să vizitaţi site-ul www.fabermazlish.com. Veţi 
găsi informaţii despre: 

Ateliere în grup pentru părinţi şi specialişti 

Ateliere individuale 

Cărţi pentru părinţi şi specialişti 

Cărţi pentru copii 

Casete audio sau video 


Soluţii creatoare pentru problemele părinţilor 

Newsletterul editat de Adele şi Elaine, Faber/ Mazlish 
Forum 

Şi multe altele! 

Sau puteţi comanda o broşură, trimițând un plic 
timbrat cu adresa dumneavoastră la 

Faber/ Mazlish Workshops, LLC PO Box 64 Albertson, 
NY10507 

